Thursday 23 August 2018 7:31 pm IST\nവീട് വൃത്തിയാക്കിയതിന് ശേഷം തിരികെ ചങ്ങനാശേരിയിലെ ക്യാമ്ബിലേക്ക് മടങ്ങും വഴിയായിരുന്നു അപകടം. മൂന്ന് പേര് സഞ്ചരിച്ച വള്ളമാണ് മറിഞ്ഞത്. ഇതില് ഒരാളെ രക്ഷപ്പെടുത്തി. നാട്ടുകാരും അഗ്‌നിശമന സേനയും തിരച്ചില് തുടരുകയാണ്.\nആലപ്പുഴ: പ്രളയ ബാധിത മേഖലയിലെ വീട് വൃത്തിയാക്കി മടങ്ങവെ കുട്ടനാട്ടില് വള്ളം മറിഞ്ഞ് രണ്ട് പേരെ കാണാതായി. വെളിയനാട് പള്ളിക്കൂടം ജട്ടിക്ക് സമീപമാണ് വള്ളം മറിഞ്ഞത്. വെളിയനാട് സ്വദേശികളായ ലിബിന്, ടിബിന് എന്നിവരെയാണ് കാണാതായത്.


BJP ally seeks vote for Congress | കോണ്‍ഗ്രസ് ഭരണത്തില് പോലും ഇത്രയും അനീതി ഉണ്ടായിട്ടില്ല; കോണ്‍ഗ്രസിനായി വോട്ട് തേടി ബി.ജെ.പി സഖ്യകക്ഷി | Mangalam\nSunday, August 25, 2019 Last Updated 34 Min 54 Sec ago English Edition\nTuesday 14 May 2019 08.11 PM\nകോണ്‍ഗ്രസ് ഭരണത്തില് പോലും ഇത്രയും അനീതി ഉണ്ടായിട്ടില്ല; കോണ്‍ഗ്രസിനായി വോട്ട് തേടി ബി.ജെ.പി സഖ്യകക്ഷി\nലഖ്‌നൗ: കോണ്‍ഗ്രസിന് വോട്ട് തേടി ബി.ജെ.പിയുടെ സഖ്യകക്ഷിയായ സുഹ്‌ലദേവ് ഭാരതീയ സമാജ് പാര്‍ട്ടി (എസ്.ബി.എസ്.പി). കോണ്‍ഗ്രസ് ഭരണകാലത്ത് പോലും പാവപ്പെട്ടവര്‍ക്കെതിരെ ഇത്രയും അനീതി നേരിടേണ്ടി വന്നിട്ടില്ലെന്ന് എസ്.ബി.എസ്.പി നേതാവും യോഗി മന്ത്രിസഭയില് അംഗവുമായിരുന്ന ഓംപ്രകാശ് രാജ്ഭര്. ഇത്രയും ഏകാധിപത്യം മുമ്പ് അനുഭവിക്കേണ്ടി വന്നിട്ടില്ലെന്നും രാജ്ഭര് പറഞ്ഞു.\nബി.ജെ.പിയുമായി നേരത്തെ തന്നെ പല വിഷയങ്ങളിലും ഭിന്നതയിലുള്ള പാര്‍ട്ടിയാണ് എസ്.ബി.എസ്.പി. ലോക്‌സഭാ തെരഞ്ഞെടുപ്പിലെ സീറ്റ് വിഭജനത്തോടെ ഭിന്നത രൂക്ഷമായി. ഇതിന് പിന്നാലെ യു.പിയിലെ 40 സീറ്റുകളില് ഒറ്റയ്ക്ക് മത്സരിക്കുമെന്ന് രാജ്ഭര് പ്രഖ്യാപിച്ചു. എന്നാല് ഔദ്യോഗികമായി എന്.ഡി.എ മുന്നണിയില് നിന്ന് പുറത്തുവന്നിട്ടില്ല.\nനേരത്തെ ഏപ്രില് 13ന് യോഗി മന്ത്രിസഭയില് നിന്ന് രാജിവച്ചുവെങ്കിലും തന്റെ രാജിക്കത്ത് സ്വീകരിച്ചിട്ടില്ലെന്ന് രാജ്ഭര് വെളിപ്പെടുത്തിയിരുന്നു. ബി.ജെ.പിയുമായി ഭിന്നതയിലാണെങ്കിലും രാജ്ഭറിന്റെ ചിത്രങ്ങള് കൂടി പോസ്റ്ററില് അച്ചടിച്ചാണ് ബല്ലിയ ഉള്‍പ്പെടെയുള്ള ഖേലകളിലെ ബി.ജെ.പിയുടെ പ്രചരണം. ഇതിനെതിരെ രാജ്ഭര് തെരഞ്ഞെടുപ്പ് കമ്മീഷന് പരാതി നല്‍കിയെങ്കിലും ബി.ജെ.പിക്ക് അനുകൂലമായാണ് കമ്മീഷന് പ്രതികരിക്കുന്നതെന്നും രാജ്ഭര് പറഞ്ഞു.


ആയുഷ്മാൻ ഭാരത് പദ്ധതി ആനുകൂല്യത്തിനായി പണം അടയ്ക്കണം എന്ന അറിയിപ്പ് തെറ്റാണ്... - FactCrescendo | The leading fact-checking website in India\nകേന്ദ്ര സർക്കാർ ആരംഭിച്ച ആയുഷ്മാൻ ഭാരത് പദ്ധതിയെ പറ്റി നമ്മളെല്ലാം കേട്ടിട്ടുണ്ട്. പദ്ധതി ആനുകൂല്യങ്ങൾ എങ്ങനെയാണ് ലഭിക്കുക, എവിടെയാണ് അപേക്ഷ നൽകേണ്ടത് എന്നിങ്ങനെ നിരവധി സംശയങ്ങൾ പലർക്കുമുണ്ട്. ഇതിനിടെ സാമൂഹിക മാധ്യമങ്ങളിലും ഓൺലൈൻ വാർത്താ മാധ്യങ്ങളിലുമെല്ലാം പദ്ധതിയെപ്പറ്റി നിരവധി വാർത്തകളും അറിയിപ്പുകളും നമ്മുടെ മുന്നിലെത്താറുണ്ട്. പദ്ധതിയെ പറ്റി അത്തരത്തിൽ സാമൂഹിക മാധ്യമങ്ങളിൽ പ്രചരിക്കുന്ന ഒരു അറിയിപ്പാണ് ഇവിടെ നൽകിയിരിക്കുന്നത്. ഈ വാർത്ത സത്യമാണോ എന്ന് അന്വേഷിച്ച് ഞങ്ങൾക്ക് വായനക്കാരിൽ നിന്നും സന്ദേശം ലഭിച്ചിരുന്നു.\nപോസ്റ്റിന്റെ മുഴുവൻ വിവരണം താഴെ നൽകുന്നു.\n“ആയുഷ്മാൻ ഭാരത് “””””””””””””””””””””””””””””””””””കേന്ദ്ര സർക്കാരിന്റെ അഞ്ചു ലക്ഷം രൂപയുടെ പരിരക്ഷ കിട്ടുന്ന പ്രധാനമന്ത്രി ആയുഷ്മാൻ ഭാരത് ഫാമിലി ഇൻഷ്വറൻസ് പദ്ധതി..\nRs.1324/- വാർഷിക പ്രീമിയം അടച്ചാൽ സർക്കാർ, പ്രൈവറ്റ് ആസ്പത്രികളിൽ നിന്നും ഒരു കുടുംബത്തിന്5ലക്ഷം രൂപ വരെയുള്ള ട്രീറ്റ്മെന്റിന് ഇൻഷുറൻസ് പരിരക്ഷ ലഭിക്കുന്ന കേന്ദ്ര ഗവൺമെന്റിന്റെ ഒരു “സമഗ്ര ആരോഗ്യ പരിരക്ഷ” സ്‌കീം ആണിത്.\nആധാർ കാർഡ് ,റേഷൻ കാർഡ് കോപ്പി ഇവയുമായി അടുത്തുള്ള ഗവൺമെന്റ് ആശുപത്രിയിൽ പോയി ഉടനെ Reg: ചെയ്യുക.\n◆ വർഷം5ലക്ഷം രൂപയുടെ ഫാമിലി കവറേജ്; കുടുംബ അംഗങ്ങളുടെ എണ്ണം, പ്രായം എന്നിവയ്ക്ക് പരിധികൾ ഇല്ല.\n◆ ഹോസ്‌പിറ്റൽ ചിലവുകൾ ക്യാഷ്‌ലെസ് & പേപ്പർലെസ്.\n◆ സർക്കാർ, പ്രൈവറ്റ് ആശുപത്രികളിൽ സമ്പൂർണ്ണ സൗജന്യ ചികിത്സ സൗകര്യം.\n◆ സ്‌കീമിൽ അംഗമായവർ ഐഡി കാർഡ് മാത്രം ഹോസ്പിറ്റലിൽ കാണിച്ചാൽ മതി.\n◆ നിലവിൽ ഉള്ളതും, മുൻകാല രോഗങ്ങളും സ്‌കീമിൽ ചേരുന്നതിനോ ആനുകൂല്യങ്ങൾ ലഭിക്കുന്നതിനോ തടസ്സമല്ല.\nകേരളത്തിലും ഈ പദ്ധതിയുടെ ആനുകൂല്യം ലഭ്യമായിട്ടുണ്ട്.. കൂടുതൽ വിവരങ്ങൾക്കും രജിസ്‌ട്രേഷനും ഓൺലൈൻ ലിങ്ക് താഴെ കൊടുക്കുന്നു.\nപ്രധാനമന്ത്രി ആയുഷ്മാൻ ഭാരത് പദ്ധതി\n(മാക്സിമം share ചെയ്യുക)\nonline അല്ലാതെ നേരിട്ട് Govt ആശുപത്രിയിൽ പോയാലും ഈ പദ്ധതിയിൽ ചേരാം”\nഈ വാർത്തയെ പറ്റി ബന്ധപ്പെട്ട സർക്കാർ ഏജൻസിയിൽ അന്വേഷിച്ചപ്പോൾ ഈ അറിയിപ്പിൽ നൽകിയിരിക്കുന്ന ചില കാര്യങ്ങൾ തെറ്റാണെന്നും മറ്റു ചിലത് സത്യമാണെന്നും അവർ അറിയിച്ചു. ഏതൊക്കെയാണ് അവയെന്ന് പറയാം\nഞങ്ങൾ ഓൺലൈനിൽ അന്വേഷിച്ചപ്പോൾ കേരളത്തിൽ ആയുഷ്മാൻ ഭാരത് പദ്ധതി നടപ്പിലാക്കുന്നതിനുള്ള ചുമതല ചിയാക് (Comprehensive Health Insurance Agency of Kerala) എന്ന സംസ്ഥാന സർക്കാർ നോഡൽ ഏജൻസിക്കാണ് എന്ന് മനസ്സിലായി. അവിടെ അന്വേഷിച്ചപ്പോൾ കേരളത്തിൽ നിന്നും ഇതിനകം നിരവധിപ്പേർ പദ്ധതിയിൽ അംഗങ്ങളായിട്ടുണ്ട് എന്ന് അറിയാൻ സാധിച്ചു. രാജ്യത്തെ സാധാരണക്കാരും പാവപ്പെട്ടവരുമായ ജനങ്ങൾക്ക് ആരോഗ്യ പരിരക്ഷ നൽകുന്നതിനായി കേന്ദ്ര സർക്കാർ ആരംഭിച്ച പദ്ധതിയാണ് ആയുഷ്‌മാൻ ഭാരത് യോജന. പദ്ധതിക്ക് അർഹരായവരെ അപേക്ഷകരിൽ നിന്നും ഇരു സർക്കാരുകളും ചേർന്ന് തെരെഞ്ഞെടുക്കുകയാണ് ചെയ്യുന്നത്. എല്ലാവർക്കും ഒരേപോലെ പദ്ധതി ആനുകൂല്യം ലഭിക്കില്ല എന്നർത്ഥം. ചിയാകിലെ ഓഫീസറായ മനീഷാണ് ഞങ്ങള്‍ക്ക് വിവരങ്ങള് കൈമാറിയത്.\nപിന്നെ പോസ്റ്റിൽ നൽകിയിരിക്കുന്നതുപോലെ 1234/- രൂപ പദ്ധതിക്ക് അടയ്‌ക്കേണ്ടതില്ല. പദ്ധതിയുടെ ആനുകൂല്യം ലഭിക്കാൻ അപേക്ഷകൻ പണമായി ഒന്നും തന്നെ അടയ്‌ക്കേണ്ടതില്ല. ആധാർ കാർഡ്, റേഷൻ കാർഡ് എന്നിവയുടെ കോപ്പിയുടെ അടുത്തുള്ള സർക്കാർ ആശുപത്രിയിൽ പോയി രജിസ്റ്റർ ചെയ്യാം എന്ന സന്ദേശവും തെറ്റാണ്. ഓൺലൈൻ വഴിയാണ് അപേക്ഷകൾ സ്വീകരിക്കുക. പദ്ധതി ആനുകൂല്യം ഇപ്പോൾ നിലവിൽ കേരളത്തിൽ നേരിട്ട് ലഭ്യമല്ല, ചിയാക് വഴി ലഭ്യമാകുന്ന ആരോഗ്യ രക്ഷാ പദ്ധതികള്‍ക്ക് അര്‍ഹരായവര് ആരൊക്കെയാണെന്ന് വെബ്സൈറ്റില് ലിസ്റ്റ് നല്കിയിട്ടുണ്ട്. പോസ്റ്റിൽ നൽകിയിരിക്കുന്ന മറ്റു സന്ദേശങ്ങൾ സത്യമാണ്. നിലവിൽ കേരളത്തിൽ ലഭ്യമായ സർക്കാർ ആരോഗ്യ രക്ഷാ പദ്ധതികളെ കുറിച്ചുള്ള കൂടുതൽ വിവരങ്ങൾ ചിയാക് വെബ്‌സൈറ്റിൽ ലഭ്യമാണ്.\nഈ പോസ്റ്റിൽ നൽകിയിരിക്കുന്ന കാര്യങ്ങൾ ഭാഗികമായി ശരിയാണ്. ചില കാര്യങ്ങൾ സത്യമല്ല. വിശദാംശങ്ങൾ മുകളിലെ വിവരണത്തിൽ നൽകിയിട്ടുണ്ട്. ആയുഷ്മാൻ ഭാരത് പദ്ധതിയെ കുറിച്ച് പൂർണ്ണമായി മനസ്സിലാക്കിയ ശേഷം മാത്രം അപേക്ഷ നൽകാൻ ശ്രമിക്കുക\nTitle:ആയുഷ്മാൻ ഭാരത് പദ്ധതി ആനുകൂല്യത്തിനായി പണം അടയ്ക്കണം എന്ന അറിയിപ്പ് തെറ്റാണ്…


Malayalam news || പ്രിസ്റ്റണ് മലയാളി അസോസിയേഷന് യുക്‌മയില് അംഗത്വം\nപ്രിസ്റ്റണ് മലയാളി അസോസിയേഷന് യുക്‌മയില് അംഗത്വം\nയുക്‌മ പി.ആര്.ഒ. അലക്‌സ് വര്‍ഗീസ്\nയുക്‌മ നോര്‍ത്ത് വെസ്‌റ്റ് റീജനലില് പ്രിസ്റ്റണ് മലയാളി അസോസിയേഷന് (എം.എ.പി.) അംഗത്വം ലഭിച്ചു. യുക്‌മ റീജനല് (നോര്‍ത്ത് വെസ്‌റ്റ്) പ്രസിഡന്റ് സോണി ചാക്കോ, സെക്രട്ടറി ബെന്നി ജോണ്, യുക്‌മ നാഷണല് ട്രഷറര് ദിലീപ് മാത്യു, പി.ആര്.ഒ. അലക്‌സ് വര്‍ഗീസ്, നാഷണല് കമ്മിറ്റി അംഗം ജോണി കണിവേലില് എന്നിവരുടെ ശ്രമഫലമായാണ് എം.എ.പി. യുക്‌മയില് അംഗത്വമെടുക്കാന് തീരുമാനിച്ചത്. സമ്മതപത്രം എം.എ.പി. പ്രസിഡന്റ് ജോബ് ജോസഫ് കഴിഞ്ഞ ദിവസം യുക്‌മ നോര്‍ത്ത് വെസ്‌റ്റ് റീജനല് പ്രസിഡന്റ് സോണി ചാക്കോയ്‌ക്ക് കെമാറി.\n2004-ല് പ്രവര്‍ത്തനമാരംഭിച്ച ആദ്യകാല അസോസിയേഷനുകളിലൊന്നാണ് പ്രിസ്റ്റണ് മലയാളി അസോസിയേഷന്. ഓള് യുകെ ഡാന്‍സ് മല്‍സരം, ക്‌ളാസിക്കല് ഡാന്‍സ്, മലയാളം ക്‌ളാസ്, കുട്ടികളുടെ സംഘടനയായ ചങ്ങാതിക്കൂട്ടം തുടങ്ങിയവ എം.എ.പി.യുടെ ശ്രദ്ധേയമായ പ്രവര്‍ത്തനങ്ങളില്‍പെട്ടവയാണ്.\nഎം.എ.പി.യുടെ അംഗത്വത്തെ യുക്‌മ പ്രസിഡന്റ് വിജി കെ.പി., സെക്രട്ടറി ബാലസജീവ്‌കുമാര് എന്നിവര് സ്വാഗതം ചെയ്‌തു. യുക്‌മയുടെ പ്രവര്‍ത്തനങ്ങള്‍ക്ക് ശക്തി പകരുവാന് എം.എ.പി.യുടെ അംഗത്വം വഴി സാധിക്കുമെന്നും അവര് പറഞ്ഞു. എം.എ.പി. പ്രസിഡന്റ് ജോബ് ജോസഫിനും മറ്റെല്ലാ കമ്മിറ്റി അംഗങ്ങള്‍ക്കും യുക്‌മ നാഷണല് കമ്മിറ്റിയുടെ അഭിനന്ദനം അറിയിക്കുകയും ചെയ്‌തു.\nനോര്‍ത്ത് വെസ്‌റ്റ് റീജനലില് യുക്‌മയില് അംഗങ്ങളല്ലാത്ത മറ്റ് അസോസിയേഷനുകളുമായി ചര്‍ച്ച നടത്തിവരികയാണെന്ന് പ്രസിഡന്റ് സോണി ചാക്കോ അറിയിച്ചു.


പത്താമുദയത്തിൽ കാവുകൾ ഭക്തിസാന്ദ്രമായി | 28Oct2021\nപത്താമുദയത്തിൽ കാവുകൾ ഭക്തിസാന്ദ്രമായി\n• പാലക്കുന്ന് ക്ഷേത്രത്തിൽ പത്താമുദയത്തിന്റെ ഭാഗമായി നടന്ന നർത്തകരുടെ 'കാലാങ്ങം'\nപാലക്കുന്ന് : കഴകം ഭഗവതി ക്ഷേത്രത്തിൽ തുലാപ്പത്തിനോടാനുബന്ധിച്ച പത്താമുദയം സമാപിച്ചു. ചൊവ്വാഴ്ച രാത്രി ആരംഭിച്ച ചടങ്ങുകൾ ബുധനാഴ്ച ഉച്ചവരെ നീണ്ടു. പത്താമുദായം എഴുന്നള്ളത്തിന്‍റെ ഭാഗമായി കെട്ടിച്ചുറ്റിയ നർത്തകന്മാരുടെ 'കാലാങ്ങം' കാണാൻ വിശ്വാസികൾ ക്ഷേത്രത്തിലെത്തി.\nഉച്ചകഴിഞ്ഞ് ഭണ്ഡാരവീട്ടിലേക്കുള്ള തിരിച്ചെഴുന്നള്ളത്തോടെ സമാപിച്ചു. കോവിഡ് നിബന്ധനയെത്തുടർന്ന് സമൂഹ പുത്തരിസദ്യ ഒഴിവാക്കിയിരുന്നു.\nബേത്തൂർപാറ : ധാന്യ സമൃദ്ധിയുടെ ഉത്സവമായ പത്താമുദയം ഗ്രാമീണ മേഖലയിൽ ആഘോഷപൂർവം നടന്നു. ബേത്തൂർപാറ കോമാളി കരിംചാമുണ്ഡിക്കാവിൽ നിറതിരി വിളക്കിനുമുമ്പിൽ കലശവും കാവൂട്ടും നടന്നു. എച്ച്.കൈക്കളൻ കാർമികത്വം വഹിച്ചു.\nഅമ ചാമുണ്ഡിക്കാവിൽ കലശവും കാലിച്ചാൻ മരക്കാവിൽ കാലിച്ചാനൂട്ടും നടന്നു. എം.കൃഷ്ണൻ മണിയാണി കാർമികത്വം വഹിച്ചു. കാവിന്റെ കന്നിമൂലയിൽ അടുപ്പൊരുക്കി ഉണക്കലരിപ്പായസമുണ്ടാക്കി കാഞ്ഞിരയിലയിൽ വിളമ്പി നിവേദിക്കുന്ന ചടങ്ങാണിത്. കുറ്റിക്കോൽ വെള്ളിയടുക്കം ബേത്തൂർ തറവാട്ടിൽ കുറത്തിയമ്മയ്ക്ക് പുത്തരി നൽകി.തുലാം പത്ത് തെയ്യക്കോലങ്ങളുടെ തുടക്കംകൂടിയാണ്. ആരാധനമൂർത്തികളായ പരദൈവങ്ങൾ കർഷകന്റെ കണ്ണീരൊപ്പാൻ തുലാം പത്തുമുതൽ നാടിറങ്ങുമെന്നാണ് ഐതിഹ്യം.


ഗ്രാമപഞ്ചായത്തുകൾ ഊർജിത മുന്നേറ്റം നടത്തണം: മന്ത്രി എ.കെ.ശശീന്ദ്രൻ : Deepika.com Nattu Visesham\nFriday, August 26, 2016 1:18 PM IST\nകൽപ്പറ്റ: തുറസായ സ്‌ഥലങ്ങളിലെ മലമൂത്ര വിസർജനം ഒഴിവാക്കി കേരളത്തെ സമ്പൂർണ ശുചിത്വ സംസ്‌ഥാനമാക്കി മാറ്റാനുള്ള ലക്ഷ്യത്തിൽ ഗ്രാമപഞ്ചായത്തുകൾ ഊർജിതമായി പ്രവർത്തിക്കണമെന്ന് ഗതാഗത മന്ത്രി എ.കെ. ശശീന്ദ്രൻ. കളക്ടറേറ്റിലെ എ.പി.ജെ. ഹാളിൽ ത്രിതല പഞ്ചായത്ത് പ്രസിഡന്റുമാരുടെ യോഗത്തിൽ പ്രസംഗിക്കുകയായിരുന്നു അദ്ദേഹം.\nനാട് ഒട്ടേറെ മുന്നേറ്റമുണ്ടാക്കിയ കാലത്തും ആയിരക്കണക്കിന് കുടുംബങ്ങൾക്ക് ഇനിയും ശൗചാലയങ്ങളില്ലെന്ന ദുരവസ്‌ഥ അപമാനമാണ്. ഇതിനൊരു മാറ്റമുണ്ടാകണമെങ്കിൽ ഗ്രാമ തലത്തിൽ നിന്നും കാര്യക്ഷമമായ ഇടപെടൽ അനിവാര്യമാണ്. വരുന്ന ഗാന്ധിജയന്തി ദിനത്തിൽ വയനാട് ജില്ലയിൽ എല്ലാവർക്കും ശൗചാലയങ്ങൾ എന്ന ലക്ഷ്യത്തിലെത്തിക്കാൻ കഴിയണം. ആദിവാസി കോളിനികളിലടക്കം കക്കൂസില്ലാത്ത ഒരു വീടു പോലും ഉണ്ടാകരുത്. കേരളപ്പിറവി ദിനത്തിൽ കേരളത്തെ തുറസായ സ്‌ഥലത്ത് മലമൂത്ര വിസർജനമില്ലാത്ത സമ്പൂർണ ശുചിത്വ സംസ്‌ഥാനമായി പ്രഖ്യാപിക്കാനുള്ള ഒരുക്കമാണ് സർക്കാർ നടത്തുന്നത്.\nജില്ലയ്ക്ക് ഇതിനകം ശൗചാലയ നിർമ്മാണത്തിൽ 65 ശതമാനം പദ്ധതി പൂർത്തീകരണം നടത്താനായിട്ടുണ്ട്. ബാക്കിയുള്ളവയുടെ നിർമാണ പുരോഗതികൾ ഗ്രാമപഞ്ചായത്തുകൾ ഉറപ്പുവരുത്തണം. തനതു ഫണ്ടുകൾ കുറവുള്ള പഞ്ചായത്തുകളും പദ്ധതി നിർവഹണത്തിൽ നിന്നും പിന്നോട്ട് പോകേണ്ടതില്ല. മതിയായ തുക കാലതാമസമില്ലാതെ ലഭ്യമാക്കും. തോട്ടം തൊഴിലാളികളുടെ താമസ കേന്ദ്രങ്ങളിൽ ശൗചാലയങ്ങൾ നിർമിക്കാൻ മാനേജ്മെന്റിന്റെ സഹകരണവും തേടാവുന്നതാണ്. ഗ്രാമതലത്തിൽ ഇതിനകം രൂപവത്കരിച്ചിട്ടുള്ള സപ്പോർട്ടിംഗ് ഗ്രൂപ്പുകളുടെ സഹകരണവും പ്രധാനപ്പെട്ടതാണ്.\nഗ്രാമ പഞ്ചായത്തുകൾ 15 ദിവസത്തിനുള്ളിൽ പ്രവർത്തന പുരോഗതി വിലയിരുത്തണം. വഴി സൗകര്യവും മറ്റും ഇല്ലാത്ത ആദിവാസി മേഖലകളിൽ കക്കൂസ് നിർമാണത്തിന് നിലവിലുള്ള തുക അപര്യാപ്തമാണെന്നുള്ള കാര്യം ശ്രദ്ധയിൽപ്പെട്ടിട്ടുണ്ട്. ഈ പ്രതിസന്ധികൾ പരിഹരിക്കാൻ കക്കൂസ് നിർമിക്കാനുള്ള തുക 25000 രൂപയായി ഉയർത്തിയതായും മന്ത്രി എ.കെ. ശശീന്ദ്രൻ പറഞ്ഞു.\nശൗചാലയങ്ങളുടെ ആവശ്യത്തെക്കുറിച്ച് ആദിവാസികൾക്കിടയിൽ പലർക്കും അവബോധമില്ലാത്ത അവസ്‌ഥയുണ്ട്. ഇതിനൊരു മാറ്റം വരണം. ബോധവത്കരിക്കാനുള്ള നടപടികൾ കൂടി അനിവാര്യമാണ്. കൈയേറ്റ ഭൂമിയിൽ താമസിക്കുന്ന ആദിവാസി കുടുംബങ്ങൾക്കും കക്കൂസ് നിർമിച്ചു നൽകണം. ഇവരും ശൗചാലയങ്ങളില്ലാത്തവരുടെ ലിസ്റ്റിൽ ഉൾപ്പെട്ടതാണ്. ഗ്രാമപഞ്ചായത്തുകൾ ഇക്കാര്യവും ശ്രദ്ധിക്കണമെന്ന് സി.കെ. ശശീന്ദ്രൻ എംഎൽഎ പറഞ്ഞു. ജില്ലാ പഞ്ചായത്ത് പ്രസിഡന്റ് ടി. ഉഷാകുമാരി, ജില്ലാ കളക്ടർ ബി.എസ്. തിരുമേനി, ബ്ലോക്ക് പഞ്ചായത്ത് പ്രസിഡന്ററുമാരായ ശകുന്തള ഷൺമുഖൻ, സി.കെ. സഹദേവൻ, ടി.എസ്. ദിലീപ് കുമാർ, ജില്ലാ പ്ലാനിംഗ് ഓഫീസർ എസ്.എച്ച്. സനൽകുമാർ, എൻആർഇജിഎ പ്രോജക്ട് മാനേജർ പി.ജി. വിജയകുമാർ എന്നിവർ പ്രസംഗിച്ചു.\nജില്ലാ ശുചിത്വമിഷൻ പ്രോഗ്രാം ഓഫീസർ കെ. അനൂപ് റിപ്പോർട്ട് അവതരിപ്പിച്ചു. ജില്ലയിലെ ഗ്രാമ പഞ്ചായത്ത് പ്രസിഡന്റുമാർ സെക്രട്ടറിമാർ തുടങ്ങിയവർ യോഗത്തിൽ പങ്കെടുത്തു.


അഫ്ഗാനിലെ മുസ്ലിം പള്ളിയിലെ ചാവേര് സ്‌ഫോടനം: ഉത്തരവാദിത്വം ഐ.എസ് ഏറ്റെടുത്തു – Utharadesam\nകാബൂള്: അഫ്ഗാനിലെ മുസ്ലിം പള്ളിയില് നടന്ന ചാവേര് സ്‌ഫോടനത്തിന്റെ ഉത്തരവാദിത്വം ഐ.എസ് ഏറ്റെടുത്തു. അഫ്ഗാനിലെ കുന്ദൂസില് ഷിയാ പള്ളിയില് വെള്ളിയാഴ്ച പ്രാര്‍ത്ഥനക്കിടെയാണ് ചാവേര് സ്ഫോടനം നടന്നത്. ആക്രമണത്തില് 100ലേറെ പേര് കൊല്ലപ്പെട്ടിരുന്നു. കുട്ടികളും മരിച്ചവരിലുള്‍പ്പെടുന്നു.\nകഴിഞ്ഞ ദിവസം മറ്റൊരു പള്ളിയില് നടന്ന ആക്രമണത്തില് 12ലേറെ പേര് കൊല്ലപ്പെട്ടിരുന്നു. പരിക്കേറ്റ നിരവധി പേരെ ആശുപത്രിയില് പ്രവേശിപ്പിച്ചെന്നും മരണസംഖ്യ ഇനിയും ഉയര്‍ന്നേക്കാമെന്നും റിപ്പോര്‍ട്ടില് പറയുന്നു. ആക്രമണം നടന്നതായി താലിബാനും സ്ഥിരീകരിച്ചു. എന്നാല് എത്രപേര് കൊല്ലപ്പെട്ടെന്ന് സ്ഥിരീകരിച്ചിട്ടില്ല.


'സിനിമ കണ്ടിട്ടു മതി വിമര്‍ശനം, വിധി വായിച്ചു വേണം അഭിപ്രായ പ്രകടനം'\nBy സമകാലിക മലയാളം ഡെസ്‌ക് | Published: 10th February 2022 11:22 AM |\nLast Updated: 10th February 2022 11:22 AM | A+A A- |\nകൊച്ചി: സിനിമ കണ്ടിട്ടു വേണം അതിനെക്കുറിച്ചു വിമര്‍ശനം ഉന്നയിക്കാനെന്ന് ഹൈക്കോടതി. ചുരുളി സിനിമയില് അസഭ്യ പദപ്രയോഗങ്ങള് ഉണ്ടെന്ന് ആരോപിച്ച് നല്കിയ ഹര്‍ജി തള്ളിക്കൊണ്ടാണ് ഹൈക്കോടതിയുടെ പരാമര്‍ശം. കോടതി വിധിയെക്കുറിച്ച് അഭിപ്രായം പറയും മുമ്പ് വിധി വായിക്കണമെന്നും ജസ്റ്റിസ് പിവി കുഞ്ഞികൃഷ്ണന് ഉത്തരവില് പറഞ്ഞു.\nസിനിമ കാണാതെ വിമര്‍ശിക്കുന്ന പ്രവണത കൂടിവരികയാണെന്ന് നേരത്തെ കേസ് പരിഗണിച്ചപ്പോള് ഹൈക്കോടതി അഭിപ്രായപ്പെട്ടിരുന്നു. വിധി വായിക്കാതെ കോടതിയെ വിമര്‍ശിക്കതും ഫാഷന് ആയിരിക്കുകയാണ്. വിധിയെക്കുറിച്ച് അഭിപ്രായം പറയുന്നവര്, അഭിഭാഷകര് ആണെങ്കില്‍പ്പോലും വിധി വായിക്കണമെന്ന് കോടതി പറഞ്ഞു.\nഒടിടി പ്ലാറ്റ്‌ഫോമില് സ്ട്രീം ചെയ്യുന്ന ലിജോ ജോസ് പെല്ലിശ്ശേരിയുടെ 'ചുരുളി'യില് നിയമ ലംഘനമില്ലെന്ന് പൊലീസ് നേരത്തെ ഹൈക്കോടതിയെ അറിയിച്ചിരുന്നു. ഹൈക്കോടതി നിര്‍ദേശപ്രകാരം ചിത്രം കാണാന് പൊലീസ് മേധാവി സമിതിയെ നിയോഗിച്ചിരുന്നു. ഈ സമിതിയുടെ റിപ്പോര്‍ട്ടിന്റെ അടിസ്ഥാനത്തില് ഡിജിപി പ്രസ്താവന നല്‍കി. ഇതു ശരിവച്ചാണ് സിംഗിള് ബെഞ്ചിന്റെ വിധി.\nചിത്രത്തിലെ സംഭാഷണങ്ങള് കഥയോടും കഥാപാത്രങ്ങളോടും ചേര്‍ത്തുവച്ചു വേണം കാണാനെന്നാണ് എഡിജിപി കെ പദ്മകുമാറിന്റെ നേതൃത്വത്തിലുള്ള സമിതിയുടെ വിലയിരുത്തല്.തിരുവനന്തപുരം റൂറല് ജില്ലാ പൊലീസ് മേധാവി ദിവ്യ ഗോപിനാഥ്, സിറ്റി ഡെപ്യൂട്ടി കമ്മിഷണര് എ നാസിം എന്നിവരാണ് സമിതിയിലെ മറ്റ് അംഗങ്ങള്.\nചിത്രത്തിലെ സംഭാഷണങ്ങളെ കഥയുമായി ചേര്‍ത്തുവച്ചു വേണം കാണാനെന്ന് സമിതി അഭിപ്രായപ്പെട്ടു. കഥ ആവശ്യപ്പെടുന്ന ഭാഷയാണ് സംഭാഷണങ്ങളിലുള്ളതെന്നു വ്യക്തമാക്കിയ സമിതി സിനിമയില് നിയമ ലംഘനം ഇല്ലെന്നും നടപടി എടുക്കാനാവില്ലെന്നും അഭിപ്രായപ്പെട്ടു. ചുരുളിയെന്ന സാങ്കല്‍പ്പിക ഗ്രാമത്തിന്റെ കഥയാണ് സിനിമയില്. കഥാ സന്ദര്‍ഭത്തിനു യോജിച്ച ഭാഷയാണ് ചിത്രത്തില് ഉപയോഗിച്ചിട്ടുള്ളത്. ഇതില് നിയമ ലംഘനം ഉണ്ടെന്നു കാണാനാവില്ല. ഒടിടി പൊതുവിടം അല്ലെന്നും അതുകൊണ്ടുതന്നെ പൊതു സ്ഥലത്ത് അസഭ്യ പ്രയോഗം നടത്തിയെന്നു വിലയിരുത്താനാവില്ലെന്നും സമിതി ചൂണ്ടിക്കാട്ടി.\nസിനിമ സ്ട്രീം ചെയ്യുന്നതില് ക്രിമിനല് കുറ്റമോ നിലവിലുള്ള ഏതെങ്കിലും നിയമത്തിന്റെ ലംഘനമോ ഉണ്ടോയെന്നു പരിശോധിക്കാനായിരുന്നു ഹൈക്കോടതിയുടെ നിര്‍ദേശം. ചുരുളിയിലെ സംഭാഷണങ്ങള് അസഭ്യമാണെന്നു ചൂണ്ടിക്കാട്ടി സമര്‍പ്പിച്ച ഹര്‍ജിയിലാണ് ഹൈക്കോടതി നടപടി. ഇങ്ങനെയൊക്കെ പരാതി ഉയര്‍ന്നാല് ഒരാള്‍ക്കും സിനിമയ്ക്കു തിരക്കഥ എഴുതാനാവില്ലെന്ന് കോടതി നിരീക്ഷിച്ചിരുന്നു. വാസവദത്ത എഴുതിയതിന്റെ പേരില് രചയിതാവിനെ പ്രോസിക്യൂട്ട് ചെയ്യണമെന്ന് ആവശ്യം ഉയരാം. പ്രസിദ്ധരായ പല എഴുത്തുകാര്‍ക്കും കവികള്‍ക്കും എതിരെ സമാനമായ പരാതി ഉന്നയിക്കാമെന്ന് കോടതി ചൂണ്ടിക്കാട്ടി.\nലോകായുക്ത ഓര്‍ഡിനന്‍സിന് സ്‌റ്റേ ഇല്ല; സര്‍ക്കാരിനോട് വിശദീകരണം തേടി ഹൈക്കോടതി\nചുരുളി അസഭ്യ പദപ്രയോഗങ്ങള് ഹൈക്കോടതി പിവി കുഞ്ഞികൃഷ്ണന് ലിജോ ജോസ് പെല്ലിശ്ശേരി churuli Kerala High Court lijo jose criticism against court


'രാജ്യത്ത് ഹിന്ദുത്വ തീവ്രവാദമുണ്ട്'; കേരളത്തിലത് വിലപ്പോവില്ലെന്ന് കമല്‍ഹാസന്\nThursday 2nd November 2017 1:58pm\n‘രാജീവിനെ ബന്ദിയാക്കാന് നിര്‍ദ്ദേശിച്ചിരുന്നു, കൊല്ലാന് പറഞ്ഞിട്ടില്ല’; പ്രതികളുടെ കൈയബദ്ധമാണ് കൊലപാതകത്തിലേക്ക് നയിച്ചതെന്ന് ഉദയഭാനു\nതൃശ്ശൂര്: റിയല് എസ്റ്റേറ്റ് ഏജന്റ് രാജീവിന്റെ കൊലപാതകക്കേസില് താന് നിരപരാധിയാണെന്ന് അഭിഭാഷകന് സി.പി ഉദയഭാനു. ആദ്യത്തെ നാലു പ്രതികള്‍ക്ക് സംഭവിച്ച കൈയബദ്ധമാണ് രാജീവിന്റെ കൊലപാതകത്തിലേക്ക് നയിച്ചതെന്നും ഉദയഭാനു പറഞ്ഞു. ചോദ്യം ചെയ്യലനിടെയാണ് ഉദയഭാനു നിലപാട് ആവര്‍ത്തിച്ചത്.\n‘പ്രതിയായ ചക്കര ജോണിക്ക് നിയമോപദേശം നല്‍കുകയാണ് താന് ചെയ്തത്. അവര്‍ക്കുവേണ്ടി കേസുകള് നടത്തിയിട്ടുണ്ട്. നഷ്ടപ്പെട്ട പണം തിരിച്ചു കിട്ടുന്നതിന് വേണ്ടി രാജീവിനെ തട്ടിക്കൊണ്ടുപോയി രേഖകളില് ഒപ്പുവയ്ക്കാനായിരുന്നു പദ്ധതിയിട്ടത്. അതിനുവേണ്ടി രാജീവിനെ ബന്ദിയാക്കാന് തന്റെ കക്ഷിയായ ജോണിക്ക് നിര്‍ദ്ദേശം നല്‍കി. എന്നാല് കൊല്ലരുതെന്ന് പ്രത്യേകം നിര്‍ദ്ദേശിച്ചിരുന്നു’.\nAlso Read: ‘കോണ്‍ഗ്രസ് പരിപാടിയാണെന്നറിഞ്ഞിരുന്നെങ്കില് വരുമായിരുന്നില്ല’; പടയൊരുക്കം ജാഥയിലേക്ക് തന്നെ ക്ഷണിച്ചത് തെറ്റിദ്ധരിപ്പിച്ചെന്ന് ഷബ്‌നം ഹാഷ്മി, വീഡിയോ\nഹൈക്കോടതി മുന്‍കൂര് ജാമ്യാപേക്ഷ തള്ളിയതിനു പിന്നാലെ ഇന്നലെയാണ് ഉദയഭാനുവിനെ പൊലീസ് അറസ്റ്റ് ചെയ്തത്. തൃപ്പൂണിത്തുറ ഹില്‍പാലസ് മ്യൂസിയത്തിന് അടുത്തുള്ള സഹോദരന്റെ വീട്ടില് നിന്നുമായിരുന്നു അറസ്റ്റ്.\n112 ചോദ്യങ്ങളുടെ പ്രത്യേകം ചോദ്യാവലി തയ്യാറാക്കിയാണ് ഉദയഭാനുവിനെ ചോദ്യം ചെയ്യുന്നത്. ഉച്ച തിരിഞ്ഞ് വൈദ്യ പരിശോധനക്ക് ശേഷം ഉദയഭാനുവിനെ ചാലക്കുടി ഫസ്റ്റ്ക്ലാസ് ജുഡീഷ്യല് മജിസ്ട്രേറ്റ് കോടതിയില് ഹാജരാക്കും.\nസെപ്തംബര് 29നാണ് റിയല് എസ്റ്റേറ്റ് ബ്രോക്കര് രാജീവിനെ ചാലക്കുടിയിലെ വാടകവീട്ടില് മരിച്ചനിലയില് കണ്ടെത്തിയത്.


World cup: Rohit on the brink of2massive records - Malayalam MyKhel\n» ലോകകപ്പ്: സച്ചിന്റെ കസേര തെറിക്കുമോ? വമ്പന് റെക്കോര്‍ഡുകള് വീണേക്കും... തകര്‍ക്കാന് ഹിറ്റ്മാന്\nPublished: Tuesday, July 9, 2019, 12:41 [IST]\nമാഞ്ചസ്റ്റര്: ലോകകപ്പില് റണ്‍മഴ പെയ്യിക്കുന്ന ഇന്ത്യയുടെ വെടിക്കെട്ട് ഓപ്പണറും വൈസ് ക്യാപ്്റ്റനുമായ രോഹിത് ശര്‍മ ഇനി സെമി ഫൈനലിലും ഇതേ പ്രകടനം ആവര്‍ത്തിക്കാമെന്ന ശുഭപ്രതീക്ഷയിലാണ്. പ്രാഥമിക റൗണ്ടില് ഇന്ത്യയുടെ എട്ടു മല്‍സരങ്ങളില് അഞ്ചിലും ഹിറ്റ്മാന് സെഞ്ച്വറിയുമായി കസറിയിരുന്നു. ഇതോടെ പുതിയ ചില റെക്കോര്‍ഡുകളും അദ്ദേഹം തന്റെ പേരില് കുറിച്ചിരുന്നു.\nന്യൂസിലാന്‍ഡിനെതിരായ സെമി ഫൈനലിലും ചില റെക്കോര്‍ഡുകള് രോഹിത്തിനെ കാത്തിരിക്കുന്നുണ്ട്. ഇന്ത്യന് ഇതിഹാസം സച്ചിന് ടെണ്ടുല്‍ക്കറുടെ പേരിലുള്ള ലോക റെക്കോര്‍ഡുകളാണ് ഇത്തവണ വഴി മാറാന് സാധ്യതയുള്ളത്.\nലോകകപ്പില് ഏറ്റവും കൂടുതല് സെഞ്ച്വറികള് നേടിയ താരമെന്ന ലോക റെക്കോര്‍ഡ് നിലവില് സച്ചിനൊപ്പം പങ്കിടുകയാണ് രോഹിത്. ഇരുവരും ആറു സെഞ്ച്വറികള് വീതമാണ് കരിയറില് ഇതുവരെ കളിച്ച ലോകകപ്പുകളില് നിന്നും നേടിയത്. ഒന്നു കൂടി നേടാന് കഴിഞ്ഞാല് സച്ചിനെ പിന്തള്ളി റെക്കോര്‍ഡിന്റെ ഏക അവകാശി രോഹിത്തായി മാറും.\nന്യൂസിലാന്‍ഡിനെതിരേ ടൂര്‍ണമെന്റില് തന്റെ ആറാം സെഞ്ച്വറി കുറിക്കാമെന്ന് സ്വപ്‌നം കാണുകയാണി ഹിറ്റ്മാന്.\nലോകകപ്പിന്റെ ഒരു എഡിഷനില് ഏറ്റവും കൂടുതല് റണ്‍സ് നേടിയ താരമെന്ന സച്ചിന്റെ മറ്റൊരു ലോക റെക്കോര്‍ഡ് രോഹിത്തിന് കൈയെത്തുംദൂരത്താണ്. 27 റണ്‍സ് കൂടി നേടിയാല് 673 റണ്‍സെന്ന സച്ചിന്റെ ഓള്‍ടൈം റെക്കോര്‍ഡ് തകര്‍ക്കപ്പെടും.\nനിലവില് ഈ ലോകകപ്പില് എട്ട് ഇന്നിങ്‌സുകളില് നിന്നും 647 റണ്‍സ് ഹിറ്റ്മാന് അടിച്ചെടുത്തു കഴിഞ്ഞു. 92.43 എന്ന അമ്പരപ്പിക്കുന്ന ശരാശരിയിലാണ് അദ്ദേഹം ഇത്രയും റണ്‍സെടുത്തത്.\nടൂര്‍ണമെന്റില് ഇന്ത്യയുടെ തുറുപ്പുചീട്ടായി രോഹിത് മാറിക്കഴിഞ്ഞു. ലോകകപ്പിനായി ഇംഗ്ലണ്ടിലെത്തുമ്പോള് അദ്ദേഹത്തിന്റെ ഫോം മികച്ചതായിരുന്നില്ല. ഐപിഎല്ലില് മുംബൈ ഇന്ത്യന്‍സിനൊപ്പവും പ്രതീക്ഷിച്ച പ്രകടനമല്ല ഹിറ്റ്മാന് കാഴ്ചവച്ചത്. എന്നാല് ലോകകപ്പില് പുതിയൊരു രോഹിത്തിനെയാണ് കണ്ടത്.\nആദ്യ കളിയില് തന്നെ സെഞ്ച്വറിയുമായി തുടങ്ങിയയ അദ്ദേഹം പിന്നീട് നാലു തവണ കൂടി ഇതാവര്‍ത്തിക്കുകയായിരുന്നു. സ്ഥിരം ഓപ്പണിങ് പാര്‍ട്ട്‌നറായ ശിഖര് ധവാന് പരിക്കു കാരണം പുറത്തായിട്ടും അത് ഇന്ത്യയെ കാര്യമായി ബാധിക്കാതിരുന്നത് രോഹിത്തിന്റെ ഗംഭീര പ്രകടനം കൊണ്ടാണ്.\nRead more about: icc world cup 2019 world cup 2019 rohit sharma india sachin tendulkar ഐസിസി ലോകകപ്പ് 2019 ലോകകപ്പ് 2019 രോഹിത് ശര്‍മ ഇന്ത്യ സച്ചിന് ടെണ്ടുല്‍ക്കര് റെക്കോര്‍ഡ്\nStory first published: Tuesday, July 9, 2019, 12:41 [IST]


മേഘാലയയില് പൗരത്വ നിയമ ഭേദഗതിക്കെതിരെയുള്ള പ്രതിഷേധത്തിനിടെ ഉണ്ടായ സംഘര്‍ഷത്തില് മൂന്ന് പേര് മരിച്ചു. സംഘര്‍ഷത്തില് നിരവധി പേര്‍ക്ക് പരുക്കേറ്റതായാണ് റിപ്പോര്‍ട്ട്. ആറ് ജില്ലകളില് ഇന്റര്‍നെറ്റ് കണക്ഷന് വിച്ഛേദിച്ചിരിക്കുകയാണ്. സംഘര്‍ഷം തുടരുന്നതിനാല് ഷില്ലോങ്ങിലെ പ്രദേശങ്ങളില് വീണ്ടും കര്‍ഫ്യൂ ഏര്‍പ്പെടുത്തിരിക്കുകയാണ്. ഇന്ന് രാവിലെ എട്ട് മുതല് കൂടുതല് ഉത്തരവുകള് ഉണ്ടാകും വരെ സംഘര്‍ഷ ബാധിത പ്രദേശങ്ങളില് കര്‍ഫ്യൂ പ്രഖ്യാപിക്കുന്നതായി ജില്ലാ മജിസ്‌ട്രേറ്റ് ഉത്തരവിറക്കി.\nവെള്ളിയാഴ്ച്ചയാണ് മേഘാലയയിലെ ഷിലോങ്ങില് സംഘര്‍ഷം തുടങ്ങിയത്. പൗരത്വ നിയമ ഭേദഗതിക്ക് എതിരെ ഖാസി സ്റ്റുഡന്‍സ് യൂണിയനും ചില സന്നദ്ധ സംഘടനകളും ചേര്‍ന്ന് പ്രതിഷേധ റാലി നടത്തിരുന്നു. ഈ പ്രതിഷേധത്തെ ചോദ്യം ചെയ്ത് ഗോത്ര ഇതര വിഭാഗം രംഗത്ത് വന്നതോടെയാണ് സംഘര്‍ഷം ആരംഭിച്ചത്. ഇതര സംസ്ഥാനക്കാര്‍ക്ക് പ്രവേശിക്കാനുള്ള അനുമതിയായ ഇന്നര്‍ലൈന് പെര്‍മിറ്റ് മേഘാലയയിലാകെ ഏര്‍പ്പെടുത്തമെന്നാവശ്യപ്പെട്ടായിരുന്നു ഖാസി സ്റ്റുഡന്‍സ് യൂണിയന്റെ പ്രതിഷേധം.\nസംഘര്‍ഷത്തില് ഖാസി സ്റ്റുഡന്‍സ് യൂണിയന് നേതാവ് ലുര്‍ഷോയ് ഹിന്നിവിറ്റ കൊല്ലപ്പെട്ടു. ഇന്നലെ ഉച്ചയോടെ തുടങ്ങിയ സംഘര്‍ഷം തുടരുകയാണ്. ഇന്ന് ഉച്ചയോടെയാണ് ഉപാസ് ഉദ്ദീന് (37) എന്ന അസം സ്വദേശി കൊല്ലപ്പെട്ടത്. മരിച്ചവരില് ഒരാളെ തിരിച്ചറിഞ്ഞിട്ടില്ല. സംഘര്‍ഷത്തില് പൊലീസുകാര്‍ക്കും പരുക്കേറ്റിട്ടുണ്ട്. മരിച്ചവരുടെ കുടുംബങ്ങള്‍ക്ക് മേഘാലയ സര്‍ക്കാര്2ലക്ഷം രൂപ സഹായധനം പ്രഖ്യാപിച്ചു. സംഭവത്തില് എട്ട് പേരെ പൊലീസ് അറസ്റ്റ് ചെയ്തിട്ടുണ്ട്.\nStory Highlights: protests citizenship amendment act , Three killed in Meghalaya


കുറ്റപത്രം സമര്‍പ്പിച്ചു, വിശദാംശങ്ങള് പുറത്ത് - Oneindia Malayalam\nPublished : November 22, 2017, 05:34\nകുറ്റപത്രം സമര്‍പ്പിച്ചു, വിശദാംശങ്ങള് പുറത്ത്\nനടി ആക്രമിക്കപ്പെട്ട കേസില് പൊലീസ് കുറ്റപത്രം സമര്‍പ്പിച്ചു. അങ്കമാലി മജിസ്ട്രേറ്റ് കോടതിയില് ഉച്ചക്ക് ശേഷമാണ് കുറ്റപത്രം സമര്‍പ്പിച്ചത്. നടന് ദിലീപ് എട്ടാം പ്രതിയാണ്. ആദ്യം സമര്‍പ്പിച്ച കുറ്റപത്രത്തില് ഏഴ് പ്രതികള് മാത്രമാണ് ഉണ്ടായിരുന്നത്. ഇപ്പോള് സമര്‍പ്പിച്ച അനുബന്ധ കുറ്റപത്രത്തില് ദിലീപ് ഉള്‍പ്പെടെ 12 പ്രതികള് ഉണ്ട്. മഞ്ജു വാര്യര് കേസിലെ പ്രധാന സാക്ഷികളില് ഒരാളാണ്. സിനിമ മേഖലയില് നിന്ന് മാത്രം അമ്പതോളം സാക്ഷികള് ഉണ്ട് എന്നാണ് റിപ്പോര്‍ട്ട്. ദിലീപിനെതിരെ 17 വകുപ്പുകള് ആണ് ചുമത്തിയിട്ടുള്ളത് എന്നാണ് വിവരം. കൂട്ട ബലാത്സംഗവും ക്രിമിനല് ഗൂഢാലോചനയും ഉള്‍പ്പെടെയുള്ള വകുപ്പുകളാണ് ദിലീപിനെതിരെ ചുമത്തിയിട്ടുള്ളത്. ഇതെല്ലാം കുറ്റപത്രത്തിലും ഉള്‍പ്പെടുത്തിയിട്ടുണ്ട്. കുറ്റ പത്രം സമര്‍പ്പിച്ച സാഹചര്യത്തില് അതിന്റെ രേഖകള് ദിലീപിനും പള്‍സര് സുനിക്കും ലഭിക്കും. കുറ്റപത്രത്തിന്റെ പകര്‍പ്പം, ഹാജരാക്കിയ രേഖകളുടെ പകര്‍പ്പുകളും ലഭിക്കുമെന്നാണ് വിവരം. അങ്ങനെയെങ്കില് കോടതിയില് ദിലീപിന് വേണ്ടിയുടെ വാദങ്ങള് കൂടുതല് ശക്തമാകും.\nകേന്ദ്ര സംഘം ജില്ലയിലെ കണ്ണൂരിലെത്തി വിവിധ സ്ഥലങ്ങളിൽ പര്യടനം നടത്തി\nതിരുപ്പതി ക്ഷേത്രത്തിലെ പ്രധാന പ്രസാദമായ ലഡുവിൽ ഇനി കൊല്ലത്തെ കശുവണ്ടി പരിപ്പും


മതം മാറാന് വിസമ്മതിച്ചു, ക്രിസത്യന് പെണ്‍കുട്ടിക്ക് വീട്ടുടമയുടെ മര്‍ദ്ദനം, പിതാവിനെ മോഷണക്കേസില് പെടുത്താനും ശ്രമം : Marian Pathram\nമതം മാറാന് വിസമ്മതിച്ചു, ക്രിസത്യന് പെണ്‍കുട്ടിക്ക് വീട്ടുടമയുടെ മര്‍ദ്ദനം, പിതാവിനെ മോഷണക്കേസില് പെടുത്താനും ശ്രമം\nലാഹോര്: ക്രൈസ്തവര് നിരന്തം നേരിടുന്ന മതപീഡനങ്ങളുടെ രാജ്യമായ പാക്കിസ്ഥാനില് നിന്ന് വീണ്ടുമൊരു ക്രൈസ്തവവിരുദ്ധ വാര്‍ത്ത. വീട്ടുജോലിക്കാരിയായി ജോലി ചെയ്യുന്ന പതിനെട്ടുകാരി ക്രിസ്ത്യന് പെണ്‍കുട്ടിയാണ് ഇത്തവണ ക്രൈസ്തവപീഡനത്തിന്റെ ഇരയായി മാറിയിരിക്കുന്നത്.\nകോംഗോയില് വ്യാപകമാകുന്ന ഇസ്ലാമിക തീവ്രവാദത്തിനെതിരെ മുന്നറിയിപ്പുമായി കത്തോലിക്കാ മെത്രാന്മാര്\nദരിദ്രകുടുംബാംഗമായ ഈ പെണ്‍കുട്ടി ഒരു മുസ്ലീമിന്റെ വീട്ടിലാണ് ജോലി ചെയ്യുന്നത്. കുടുംബാംഗങ്ങളില് നിന്ന് നിരവധി തവണ മതംമാറ്റത്തിന് സമ്മര്‍ദ്ദം നേരിടേണ്ടിവന്നപ്പോള് ജോലി ഉപേക്ഷിക്കാന് വരെ പെണ്‍കുട്ടി തയ്യാറായിരുന്നു. ക്രിസ്തുവിനെ വേണ്ടെന്ന് വച്ചിട്ട് കിട്ടുന്ന ലാഭം വേണ്ടെന്നായിരുന്നു അവളുടെ നിലപാട്. വീട്ടുകാരുടെ ദേഹോപദ്രവവും അനുഭവിക്കേണ്ടിവന്നു. ഈ സാഹചര്യത്തില് തിരികെ വീട്ടിലേക്ക് മടങ്ങാന് ആഗ്രഹിച്ച പെണ്‍കുട്ടി മര്‍ദ്ദനത്തെതുടര്‍ന്ന് ആശുപത്രിയില് പ്രവേശിപ്പിക്കപ്പെട്ടു.\nമര്‍ദ്ദിക്കാന് ഇടയായ കാരണത്തിന് വീട്ടുടമയെ ചോദ്യം ചെയ്തതാണ് പെണ്‍കുട്ടിയുടെ അചഛനെ മോഷണക്കേസില് പ്രതിയാക്കാന് ഇടയാക്കിയത്. മുസ്ലീം വീട്ടില് നിന്ന് പണം മോഷ്ടിച്ചതായിട്ടാണ് കേസ്. എന്നാല് പെണ്‍കുട്ടിയുടെ പിതാവ് ഒരിക്കല് പോലും ആ വീട്ടില് എത്തിയിട്ടില്ലെന്നും അയല്‍ക്കാരന് വഴിയാണ് പെണ്‍കുട്ടിക്ക മുസ്ലീം വീട്ടില് ജോലികിട്ടിയതെന്നും പെണ്‍കുട്ടിയുടെ വീട്ടുകാര് വിശദീകരിക്കുന്നു.\nപാര്‍ലമെന്റ് അംഗമായ തരീഖ് മസിഹ് ഗിലിനെ വീട്ടുകാര് നീതിക്കുവേണ്ടി സമീപിച്ചിട്ടുണ്ട്.\nനഷ്ടപ്പെട്ടുപോയ സാധനങ്ങള് തിരിച്ചുകിട്ടാന് പാദുവായിലെ വിശുദ്ധ അന്തോനീസിനോട് പ്രാര്‍ത്ഥിക്കുന്നത് എന്തുകൊണ്ടാണ് എന്നറിയാമോ?\nഒരു മില്യന് കുട്ടികള് പങ്കെടുക്കുന്ന ജപമാല പ്രാര്‍ത്ഥനായജ്ഞം ഈ വര്‍ഷം


‘മാനഗര’ത്തിന്റെ ഹിന്ദി റീമേക്കുമായി ബോളിവുഡ് അരങ്ങേറ്റത്തിന് വിജയ് സേതുപതി – EBM News Malayalam\n‘മാനഗര’ത്തിന്റെ ഹിന്ദി റീമേക്കുമായി ബോളിവുഡ് അരങ്ങേറ്റത്തിന് വിജയ് സേതുപതി\nലോകേഷ് കനകരാജിന്റെ സംവിധാനത്തില് 2017ല് പുറത്തെത്തിയ ആക്ഷന് ത്രില്ലര് ചിത്രം ‘മാനഗര’ത്തിന്റെ ഹിന്ദി റീമേക്കുമായി ബോളിവുഡ് അരങ്ങേറ്റത്തിന് വിജയ് സേതുപതി. സന്തോഷ് ശിവനാണ് ചിത്രം സംവിധാനം ചെയ്യുന്നത്. 12 വര്‍ഷത്തിനു ശേഷം സന്തോഷ് ശിവന് ഹിന്ദിയില് സംവിധാനം ചെയ്യുന്ന സിനിമയുമാണ് ഇത്. 2008ല് പുറത്തിറങ്ങിയ ‘തഹാന്’ ആണ് ഹിന്ദിയില് ഇതിനുമുന്‍പ് അദ്ദേഹം സംവിധാനം ചെയ്തത്. എന്നാല് മണി രത്‌നത്തിന്റെ ‘രാവണി’നും (2010) പ്രിയദര്‍ശന്റെ ‘രംഗ്‌രേസി’നും (2013) ഛായാഗ്രഹണം നിര്‍വ്വഹിച്ചത് സന്തോഷ് ശിവന് ആയിരുന്നു.\n‘മാനഗര’ത്തില് സുദീപ് കിഷന് അവതരിപ്പിച്ച കഥാപാത്രത്തെ ഹിന്ദിയില് അവതരിപ്പിക്കുക വിക്രാന്ത് മസ്സേ ആണ്. സഞ്ജയ് മിശ്ര, രണ്‍വീര് ഷോറെ, ടാനിയ മണിക്ടാല, സച്ചിന് ഖഡേക്കര് തുടങ്ങിയവര് മറ്റു കഥാപാത്രങ്ങളെ അവതരിപ്പിക്കും. ജനുവരിയില് ചിത്രീകരണം ആരംഭിക്കാനിരിക്കുന്ന ചിത്രത്തിന്റെ പേര് ജനുവരി ഒന്നിന് വൈകിട്ട് മൂന്നിന് പുറത്തുവിടും. അതേസമയം ആമിര് ഖാന് നായകനാവുന്ന ‘ലാല് സിംഗ് ഛദ്ദ’യിലൂടെ വിജയ് സേതുപതി ബോളിവുഡില് അരങ്ങേറുമെന്ന് നേരത്തെ വാര്‍ത്തകള് പുറത്തെത്തിയിരുന്നു.\nപക്ഷേ ആദ്യഘട്ട ചര്‍ച്ചകള്‍ക്കു ശേഷം പ്രോജക്ടില് നിന്ന് അദ്ദേഹം പിന്മാറുകയായിരുന്നു. അതേസമയം മഞ്ജു വാര്യരും കാളിദാസ് ജയറാമും സൗബിന് ഷാഹിറും പ്രധാന കഥാപാത്രങ്ങളെ അവതരിപ്പിക്കുന്ന മലയാളചിത്രം ‘ജാക്ക് ആന്‍ഡ് ജില്’ ആണ് സന്തോഷ് ശിവന് സംവിധാനം ചെയ്ത്, പുറത്തെത്താനുള്ള ചിത്രം.\nചിമ്പു നായകനാകുന്ന ഈശ്വരന് തിയറ്ററില് റിലീസ് ചെയ്യും\nഇന്ത്യന് സൂപ്പര് ലീഗില് എഫ്സി ഗോവ ഇന്ന് ഹൈദരാബാദിനെ നേരിടും


കൊല്‍ക്കത്ത : സന്തോഷ് ട്രോഫി ഫുട്‌ബോള് കിരീടം കേരളത്തിന്. പെനാല്‍റ്റി ഷൂട്ടൗട്ടില് (4 – 2) പശ്ചിമ ബംഗാളി നെ കീഴടക്കി യാണ് കേരളം കിരീടം നേടിയത്. നീണ്ട 14 വര്‍ഷ ത്തിനു ശേഷ മാണ് സന്തോഷ് ട്രോഫി കേരളത്തി ലേക്ക് എത്തുന്നത്.\nകൊല്‍ക്കത്ത സാള്‍ട്ട് ലേക്ക് സ്‌റ്റേഡിയ ത്തില് നടന്ന മത്സരത്തില് നിശ്ചിത സമയത്തിൽ 1-1 എന്ന സമ നില യില് ആയിരുന്നു ഇരു ടീമു കളും. അധികം നല്‍കിയ സമയത്തിലും ഒാരോ ഗോളു കൾ വീതം അടിച്ച് 2-2 എന്ന നില യിൽ സമ നിലയില് തന്നെ തുടര്‍ന്നു.\nഎന്നാല് പെനാല്‍റ്റി ഷൂട്ടൗട്ടില് (4 – 2) കേരളം കരുത്ത് തെളി യിച്ചു കൊണ്ട് സന്തോഷ് ട്രോഫിയില് മുത്തമിട്ടു. ഇതോടെ ആറാമത് പ്രാവശ്യമാണ് ട്രോഫി കേരളത്തിനു സ്വന്തമായത്.\n2004 ല് ഡല്‍ഹിയില് നടന്ന മല്‍സര ത്തില് പഞ്ചാബിനെ തകർ ത്താണ് കേരളം അവസാന മായി സന്തോഷ് ട്രോഫി നേടിയത്.\nവായിക്കുക: കായികം, കേരളം, ഫുട്ബോള്, ബംഗാള്, ബഹുമതി, ലോക മലയാളി\nസോൾ : കൊറിയൻ ഓപ്പൺ സൂപ്പർ സീരീസിൽ ജപ്പാന്റെ ഒകാഹുരയെ തകർത്ത് സിന്ധു സ്വർണ്ണം നേടി. ആവേശകരമായ മൂന്നു ഗെയിം നീണ്ട പോരാട്ടത്തിനൊടുവിലായിരുന്നു സിന്ധുവിന്റെ വിജയം. കഴിഞ്ഞമാസം ഗ്ലാസ്ഗോയിൽ നടന്ന ലോക ചാമ്പ്യൻഷിപ്പിൽ ഒകാഹുര സിന്ധുവിനെ തോൽപ്പിച്ചിരുന്നു.\nകൊറിയൻ ഓപ്പൺ സീരീസിൽ സ്വർണ്ണം നേടുന്ന ആദ്യ താരമായി സിന്ധു മാറി. സിന്ധുവിനെ ഈ വർഷത്തെ മൂന്നാമത്തെ കിരീടമാണിത്. ഒരു മണിക്കൂറും 23 മിനുട്ടും നീണ്ടുനിന്ന തീപാറുന്ന പോരാട്ടമാണ് സിന്ധു കാഴ്ച വെച്ചത്. ലോക ചാമ്പ്യൻഷിപ്പിലെ പരാജയത്തിനുള്ള മധുര പ്രതികാരമാണിത്.\n« Previous « കാശ്മീർ പ്രശ്നം ചർച്ച ചെയ്യാൻ ഇന്ത്യക്ക് പാക്കിസ്ഥാന്റെ ഔദ്യോഗിക ക്ഷണം\nNext Page » നരേന്ദ്ര മോദിയുടെ വിവാദ സ്യൂട്ട് ഗിന്നസ് ബുക്കിൽ »


India@75 : അബനീന്ദ്രനാഥ് ടഗോര്, നമ്മുടെ ചിത്രകലയെ ഇന്ത്യന് വേരുകളിലേക്ക് വഴിനടത്തിയ ചിത്രകാരന്!\nസ്വാതന്ത്ര്യത്തിന്റെ 75-ാം വാര്‍ഷികത്തോട് അനുബന്ധിച്ച് ഏഷ്യാനെറ്റ് ന്യൂസ് ആരംഭിച്ച ഇന്ത്യ@75 കാമ്പെയിനിന്റെ ഭാഗമായി തയ്യാറാക്കുന്ന 'സ്വാതന്ത്ര്യസ്പര്‍ശം' പരിപാടിയില് ഇന്ന് അബനീന്ദ്രനാഥ് ടഗോര്/\nThiruvananthapuram, First Published Jun 23, 2022, 12:02 PM IST\nഒരേ സമയം രാഷ്ട്രീയം, വിദ്യാഭ്യാസം, സാഹിത്യം, കല എന്നി രംഗങ്ങളിലൊക്കെ ഉജ്വലമായ മുദ്ര പതിപ്പിച്ച, ബംഗാളിലെ ടഗോര് കുടുംബാംഗം. മഹാകവി രവീന്ദ്രനാഥ് ടഗോറിന്റെ കുടുംബാംഗം. ഇന്ത്യന് ആധുനിക ചിത്രകലയുടെ പിതാവ്. ചിത്രകലാരംഗത്ത് സ്വദേശി മൂല്യങ്ങള്‍ക്കായി നിലകൊണ്ട ആദ്യചിത്രകാരന്. ചിത്രകലയിലെ ബംഗാള് സ്‌കൂളിന്റെ സ്ഥാപകന്.\nഇന്ത്യന് ദേശീയതയുടെ ശക്തി അതിന്റെ വൈവിധ്യവും ബഹുസ്വരതയുമാണ്. വൈദേശികാധിപത്യത്തിനെതിരെ ഇന്ത്യയില് ഉയര്‍ന്ന പ്രതിരോധപ്രസ്ഥാനം ജീവിതത്തിന്റെ ബഹുമുഖങ്ങളില് ദൃശ്യമായ നവ്യമായ ആത്മബോധത്തിന്റെയും ഉണര്‍വിന്റെയും സൃഷ്ടിയാണ്. രാഷ്ട്രീയത്തിലും സാഹിത്യത്തിലും മാത്രമല്ല ചിത്രകലയിലും ശില്പകലയിലും ഒക്കെ പുതിയ ദേശീയബോധം പ്രതിഫലിച്ചു. ചിത്രകലാരംഗത്തെ ഇന്ത്യന് ദേശീയതയുടെ പ്രഥമവക്താക്കളില് പെടുന്നു അബനീന്ദ്രനാഥ് ടഗോര് എന്ന അബനി താക്കൂര്. (1871-1951).\nയൂറോപ്യന് അധിനിവേശ കലയുടെ പിടിയിലായിരുന്ന ഇന്ത്യന് ചിത്രകലയെ സമ്പന്നമായ സ്വന്തം പാരമ്പര്യത്തിലേക്ക് പ്രത്യാനയിച്ചത് അബനി ആയിരുന്നു. ഇന്ത്യന് പാരമ്പര്യ ചിത്രകലയുടെ മഹത്തായ ധാരകളായ മുഗള്, രജ്പുത് ശൈലികള് പുനരുദ്ധരിക്കുകയും പുനര് നിര്‍വചിക്കുകയും ചെയ്തു അദ്ദേഹം. ഇന്ത്യന് പുരാണേതിഹാസങ്ങള്, അജന്ത ഗുഹയിലെ ചിത്രശൈലി എന്നിവയില് നിന്നൊക്കെ അദ്ദേഹം പ്രചോദനം ഉള്‍ക്കൊണ്ടു.\nടാഗോര് കുടുംബത്തിന്റെ സ്വദേശമായ ജോര്‍ശന്‍കോയില് 1871 -ലായിരുന്നു അബനിയുടെ ജനനം. കല്‍ക്കത്ത ആര്‍ട്ട് സ്‌കൂളില് പാശ്ചാത്യ അധ്യാപകരുടെ കീഴിലായിരുന്നു അബനിയുടെ പഠനം. പക്ഷെ അധികം വൈകാതെ മുഗള് കലയില് താല്‍പ്പരനായ അബനി ആ ശൈലിയില് ചിത്രങ്ങള് വരച്ചു. രവീന്ദ്രനാഥ് ടാഗോറിന്റെ രചനകള്‍ക്ക് അദ്ദേഹം ചിത്രണം നിര്‍വഹിച്ചു. കല്‍ക്കത്തയിലെ ഗവ. ആര്‍ട്ട് സ്‌കൂളിന്റെ പ്രിന്‍സിപ്പലായി എത്തിയ ബ്രിട്ടീഷുകാരനായ ഐ ബി ഹാവെല് ഇന്ത്യന് പാരമ്പര്യകലയുടെ ആരാധകനായിരുന്നു.\nഹവേലിനോട് ചേര്‍ന്ന് അബാനിയും ചിത്രകാരനായ സഹോദരന് ഗജേന്ദ്രനാഥ് ടാഗോറും ബംഗാള് കലാ ശൈലിക്ക് സൈദ്ധാന്തികവും പ്രായോഗികവുമായ രൂപം നല്‍കി. ഭൗതികതയുടെ പര്യായമായ പാശ്ചാത്യകലയ്ക്ക് വിരുദ്ധമാണ് ആത്മീയതയില് ഊന്നുന്ന ഇന്ത്യന് കല എന്ന അവര് വാദിച്ചു. ജപ്പാന്, ചൈന തുടങ്ങി ഏഷ്യന് ചിത്രകലാപാരമ്പര്യങ്ങളുമായി ഇന്ത്യന് പാരമ്പര്യത്തെ ബന്ധപ്പെടുത്തി. ഈ ബംഗാള് സ്‌കൂളിന്റെ സൃഷ്ടികളായിരുന്നു നന്ദലാല് ബോസ്, ജമിനി റോയ് തുടങ്ങിയവര്.\nഅബാനിക്കും വിമര്‍ശകര് ഉണ്ട്. ബംഗാള് സ്‌കൂള് യഥാര്‍ത്ഥ ഇന്ത്യന് കലയാണ്, പാശ്ചാത്യ സൃഷ്ടിയില് രൂപം കൊണ്ട പൗരസ്ത്യ സങ്കല്‍പ്പനങ്ങള്‍ക്ക് ഇണങ്ങുന്ന ശൈലിയുടെ ഉദ്‌ഘോഷകരാണെന്ന് ചൂണ്ടിക്കാട്ടപ്പെട്ടിട്ടുണ്ട്. വിശ്വഭാരതി സര്‍വകലാശാലയുടെ വൈസ് ചാന്‍സലര് ആയിരുന്ന അബനി 1951 -ല് അന്തരിച്ചു.\nLast Updated Jun 23, 2022, 12:02 PM IST\nകല്യാണക്കലവറയിലെ ഉയ്യാരം പയ്യാരം, അതുക്കും മീതെ, അതിന്റെ സിനിമാക്കഥ!\nBTS breaking up : ബി ടി എസ് ഇനി ഏത് ആര്‍മിക്കൊപ്പം, തിരിച്ചുവരവ് എപ്പോള് ഏത് രൂപത്തില്?\nപ്രളയകാലത്ത് കേരളത്തിന് നല്‍കിയത് ഒരു കോടി; സുശാന്ത് ഒരു വേറിട്ട സെലിബ്രിറ്റി!\nDonald Duck Day 2022 : വികൃതിയായ, ചൊറിയനായ, മടിയനായ ഡോണള്‍ഡ്, മിക്കിമൗസിന്റെ ചങ്ക്‌ബ്രോ!\nWorld Oceans Day 2022 : ചെമ്മീന്റെ ഹൃദയം എവിടെയാണ്, നീലത്തിമിംഗലത്തിന്റെ നാക്കിന്റെ ഭാരമറിയാമോ?


Rahul Dravid speaks up on becoming the coach of the Indian team-Asianet News\nഇന്ത്യന് പരിശീലകനാവുന്നതിനെക്കുറിച്ച് ദ്രാവിഡ്\nAsianet News Wednesday 06 April 2016 05:17 pm IST Cricket\nമുംബൈ: ഇന്ത്യന് ക്രിക്കറ്റ് ടീമിന്റെ പരിശീലകപദവി ഏറ്റെടുക്കുമോ എന്നതിനെക്കുറിച്ച് ഉറപ്പു പറയാതെ രാഹുല് ദ്രാവിഡ്. ഒരുപാട് കാര്യങ്ങള് പരിഗണിച്ചശേഷമെ പരിശീലകപദവി ഇപ്പോള് ഏറ്റെടുക്കണോ എന്ന് തീരുമാനിക്കാനാവൂവെന്ന് ദ്രാവിഡ് പറഞ്ഞു. അതിന് അതിന്റേതായ സമയമെടുക്കും. അല്ലാതെ ഉടന് ഏറ്റെടുക്കുമോ ഇല്ലയോ എന്നൊന്നും പറയാനാവില്ലെന്നും ഒറ്റ വാക്കില് മറുപടി പറയാനാവില്ലെന്നും ദ്രാവിഡ് മാധ്യമപ്രവര്‍ത്തകരോട് പറഞ്ഞു.\nഒരു ടീമിന്റെ പരിശീലക പദവി ഏറ്റെടുക്കുന്നത് ഒരു അനുഭവമാണ്. അത് ഏറ്റെടുത്താല് മാത്രമെ എങ്ങനെയുണ്ടാകുമെന്ന് പറയാനാവു. പരിശീലകനെന്ന നിലയില് എല്ലാ ദിവസവും പുതിയ കാര്യങ്ങള് പഠിക്കാനുണ്ടാകും. ഏറ്റെടുക്കുന്ന ജോലിയില് 100 ശതമാനവും അര്‍പ്പിക്കാനാവുമെന്ന് ഉറപ്പുണ്ടെങ്കില് മാത്രമെ ഏത് പുതിയ ദൗത്യവും ഏറ്റെടുക്കാനാവു. അതുകൊണ്ടുതന്നെ ആഗ്രഹത്തിന്റെ പേരിലോ ആവശ്യത്തിന്റെ പേരിലോ ഒരു പദവിയും ഏറ്റെടുക്കാനാവില്ല. ഫലം കിട്ടുമോ ഇല്ലയോ എന്നതൊന്നും പ്രശ്നമല്ല. നൂറു ശതമാനം അര്‍പ്പിക്കാനാവുമോ എന്നതാണ് പ്രധാനം.\nപരിശീലക കുപ്പായം എനിക്ക് പുതിയതാണ്. ഒരു പരിശീലകന് ക്യാപ്റ്റനോ കളിക്കാരനോ ആയിരിക്കുമ്പോള് ചിന്തിക്കാത്ത പലതും ചിന്തിക്കേണ്ടതുണ്ട്. ക്യാപ്റ്റനെന്ന നിലയില് ടീമിന്റെ സ്ട്രാറ്റജിയാണ് ആസൂത്രണം ചെയ്യേണ്ടിവരികയെങ്കില് പരിശീലകനെന്ന നിലയില് അത്രയ്ക്കും ആഴത്തില് പോവേണ്ടിവരില്ല. എങ്കിലും കളിക്കാരനെന്നനിലയില് ചിന്തിക്കാത്ത പലതും ചിന്തിക്കുകയും ആസൂത്രണം ചെയ്യുകയും വേണം.\nഅണ്ടര് 19 ലോകകപ്പ് ഫൈനലില് ഇന്ത്യ വെസ്റ്റിന്‍ഡീസിനോട് തോറ്റെങ്കിലു അതില് നിരാശപ്പെടേണ്ട കാര്യമില്ലെന്നും ദ്രാവിഡ് പറഞ്ഞു. ഉപഭൂഖണ്ഡത്തിലായിരുന്നു കളി എന്നതിനാല് പിച്ച് സ്പിന്നര്‍മാര്‍ക്ക് അനുകൂലമാകുമെന്നാണ് നമ്മള് കരുതിയത്. എന്നാല് 46 ഓവറും വിന്‍ഡീസ് പേസ് ബൗളര്‍മാരെ വെച്ചാണ് ആക്രമിച്ചത്. രാവിലെ ആയിരുന്നു കളിയെന്നതിനാല് മൂവ്മെന്റും സ്വിംഗും മുതലാക്കാന് അവര്‍ക്കായി എന്നും ദ്രാവിഡ് പറഞ്ഞു.


ദൈവത്തിനും വാലുണ്ടാകുമായിരുന്നു !? ~ യുക്തിവാദികളും ഇസ്‌ലാമും\nദൈവത്തിനും വാലുണ്ടാകുമായിരുന്നു !?\n1:01:00 PM CKLatheef4comments\nപരിപൂര്‍ണനും സര്‍വ്വശക്തനുമായ പ്രപഞ്ചസ്രഷ്ടാവ് തന്റെ സൃഷ്ടികള് തന്നെ സ്തുതിക്കുകയും തനിക്കു മാത്രം വണങ്ങിക്കൊണ്ടിരിക്കുകയും ചെയ്യണമെന്നും മറ്റും ആഗ്രഹിക്കുമോ? മുഖസ്തുതിയും നിസ്കാരവും കിട്ടാതെ വരുമ്പോള് ദേഷ്യപ്പെടുമോ? തന്നെ ആരാധിക്കാതെ മറ്റുള്ളവരെ ആരാധിച്ചു എന്നതിന്റെ പേരില് സൃഷ്ടികളെ തീയിലിട്ടു പീഡിപ്പിക്കുമോ? മറ്റുള്ളവര്, താന് വലിയവനാണ്; വലിയവനാണ് ; എന്നിങ്ങനെ മുഖസ്തുതി പറയുന്നതില് ആനന്ദം കണ്ടെത്തുകയും കൂടുതല് സ്തുതി കിട്ടാനായി സൃഷ്ടികളോട് വില പേശുകയും ചെയ്യുന്ന ഒരു ‘അല്‍പ്പന് ’എങ്ങനെയാണു പരിപൂര്‍ണനാകുന്നത്? നിത്യവും 50 നേരം തനിക്കു മുമ്പില് മുട്ടുകുത്തി നമസ്ക്കരിക്കണം എന്നത്രെ അല്ലാഹു എന്ന ദൈവം ആദ്യം ആവശ്യപ്പെട്ടത്. പിന്നീട് പ്രവാചകന്മാര് നേരില് കണ്ടു ബാര്‍ഗയിന് ചെയ്തതിന്റെ ഫലമായി അത്5നേരമായി ചുരുക്കിക്കൊടുത്തുവത്രേ!സൃഷ്ടികളോടു സ്തുതിയുടെ എണ്ണം പറഞ്ഞു തര്‍ക്കിക്കുന്ന ദൈവം എത്ര പരിഹാസ്യനാണ് !\n26 April at 20:19 ·\nEa Jabbar said.. മനുഷ്യനു വാലുണ്ടായിരുന്നെങ്കില് തീര്‍ച്ചയായും അവന്റെ ദൈവത്തിനും ഒന്നാന്തരമൊരു വാലുണ്ടാകുമായിരുന്നു !മനുഷ്യനു കൊമ്പില്ല എന്നതു മാത്രമാണു ദൈവത്തിനു കൊമ്പില്ലാതിരിക്കാന് കാരണം !! മനുഷ്യനാണു ദൈവങ്ങളെ കല്‍പ്പിച്ചുണ്ടാക്കിയത് എന്നതിന്റെ തെളിവ് ദൈവങ്ങളുടെ ‘മനുഷ്യത്വം‘ തന്നെ 26 April at 20:22 ·\nജബ്ബാര് മാഷിന്റെ പോസ്റ്റില്‍നിന്നും കമന്റില്‍നിന്നും എനിക്ക് മനസ്സിലായിട്ടുള്ളത്. ദൈവമില്ല എന്ന് പറയുന്നതിനേക്കാള് ഖുര്‍ആനില് പരാമര്‍ശിക്കപ്പെട്ട ഒരു ദൈവം ഇല്ല എന്നാണ്. അത് ദൈവത്തിന്റെ മഹത്വവും ശക്തിയും ഉദ്‌ഘോഷിക്കുന്നില്ല. ഖുര്‍ആന് ദൈവത്തെ കൊച്ചാക്കുന്നു എന്നിങ്ങനെ പോകുന്നു വാദങ്ങള്. എന്നാല് ഏതെങ്കിലും മതവിഭാഗത്തിന്റെ ദൈവം ഉണ്ടാകാമോ ഇല്ലേ എന്ന് പറയുന്നില്ലെങ്കിലും അത്തരമൊരു ദൈവം ഉണ്ടാകുന്നതിന് ടിയാന് വിരോധമില്ല എന്നും പല കമന്റുകളും സൂചിപ്പിക്കുന്നു.\nജബ്ബാര്‍മാഷ് ഖുര്‍ആനില്‍നിന്ന് മനസ്സിലാക്കിയതാണ്/പറയുന്നതാണ് ദൈവത്തിന്റെ അസ്തിത്വമെങ്കില് അത്തരമൊരു ദൈവം ഉണ്ടാകാവതല്ല എന്ന് ഞാനും പറയും. പക്ഷെ ജബ്ബാര് ഖുര്‍ആനില്‍നിന്നാണെന്ന് പറഞ്ഞ് വരഞ്ഞുവെക്കുന്ന ദൈവത്തിന് ഖുര്‍ആനുമായി ഒരു ബന്ധവുമില്ല. ദൈവത്തെ മനുഷ്യനായും അതിമാനുഷനായും ചിത്രീകരിക്കുകയും പ്രചരിപ്പിക്കുകയും ചെയ്യുന്ന മതങ്ങളുണ്ട്. ദിവ്യശക്തിയുള്ള ചില മൂര്‍ത്തികള്‍ക്ക് വാലുപോലുമുണ്ട്. എന്നാല് അത്തരം സങ്കല്‍പങ്ങളില്‍നിന്നോക്കെ മുക്തമാണ് ഖുര്‍ആന് പരിചയപ്പെടുത്തുന്ന ദൈവം.\nമനുഷ്യന്റെ മുഖസ്തുതിയും ആരാധനയും കാത്തിരിക്കുന്ന ദൈവമോ, അവ ലഭിച്ചില്ല എന്നതുകൊണ്ട് അവരെ നരകത്തിലെറിയുമെന്നോ ആ ദൈവം പഠിപ്പിച്ചിട്ടില്ല. കാടടച്ചുവെടിവെക്കുകയാണ് യുക്തിവാദികള് ചെയ്യുന്നത്.\n['പ്രവാചകന് പറഞ്ഞുകൊടുക്കുക: അവന് അല്ലാഹുവാകുന്നു. ഏകന്. അല്ലാഹു ആരുടെയും ആശ്രയം വേണ്ടാത്തവനും എല്ലാവരാലും ആശ്രയിക്കപ്പെടുന്നവനുമാകുന്നു. അവന് സന്തതിയേതുമില്ല. അവന് ആരുടെയും സന്താനവുമല്ല.അവന് തുല്യനായി ആരുമില്ല.'(112:1-4)]\n['അല്ലാഹു-ബ്രഹ്മാണ്ഡ പാലകനായ അവന്-നിത്യജീവത്തായ അസ്തിത്വമാകുന്നു. അവനല്ലാതെ ദൈവമില്ല. അവനെ മയക്കമോ നിദ്രയോ ബാധിക്കുന്നില്ല. വാന-ഭുവനങ്ങളിലുള്ളതെല്ലാം അവന്റേതാകുന്നു. അവന്റെ സന്നിധിയില് അനുമതി കൂടാതെ ശിപാര്‍ശ ചെയ്യാന് കഴിയുന്നവനാര്? അടിമകളുടെ മുമ്പിലുള്ളതൊക്കെയും അവന് അറിയുന്നു. അവര്‍ക്ക് അദൃശ്യമായതും അവന് അറിയുന്നു. അവന്റെ ജ്ഞാനത്തില്‍നിന്ന് ഒന്നുംതന്നെ ഉള്‍ക്കൊള്ളാന് അവര്‍ക്കാവില്ല-അവരെ അറിയിക്കണമെന്ന് അവന് സ്വയം ഉദ്ദേശിച്ചതല്ലാതെ. അവന്റെ ആധിപത്യം വാനലോകങ്ങളിലും ഭൂമിയിലും വ്യാപിച്ചിരിക്കുന്നു. അവയുടെ സംരക്ഷണം അവനെ ഒട്ടും ക്ഷീണിപ്പിക്കുന്നതല്ല. അവന് അത്യുന്നതനും അതിഗംഭീരനും തന്നെ.' (2:255) ]\nവിശുദ്ധഖുര്‍ആനില് ദൈവത്തെ പരിചയപ്പെടുത്തുന്ന രണ്ട് ഭാഗങ്ങളാണ് ഇത്. ഇതില് ലഭിക്കുന്ന ചിത്രം യുക്തിവാദി പറയുന്നതല്ല. ഈ സൂക്തങ്ങളെ സ്ഥിരീകരിക്കുന്നവയാണ് ഖുര്‍ആനിലെ മറ്റു സൂക്തങ്ങളും. എന്നാല് യുക്തിവാദികളുടെ സങ്കല്‍പത്തിലെ ദൈവത്തെ നിരാകരിക്കുന്ന സൂക്തങ്ങളാണ് ഖുര്‍ആനില് ആദ്യവസാനം.\nPosted in: ഖുര്‍ആന്, ദൈവം, ലേഖനം\nഇയ്യിടെ ഇസ്ലാം സംവാദം ഫെയ്‌സ്ബുക്ക് ഗ്രൂപില് ഇ.എ. ജബ്ബാര് നല്‍കിയ കമന്റുകളാണ് ഇവിടെ ചേര്‍ത്തിരിക്കുന്നത്.\n1:04 PM, മേയ് 02, 2011\nനന്നായി മറുപടി പറഞ്ഞിരിക്കുന്നു.\n4:13 PM, മേയ് 02, 2011\nഎന്തുകൊണ്ട് വേണ്ടത്ര മറുപടി പറയാതെ ജബ്ബാറിന്റെ ആരോപണം മാത്രം മുന്നില് നിര്‍ത്തി എന്ന് ഒരു സുഹൃത്ത് എനിക്ക് മെയില് അയച്ചിരുന്നു.\nയുക്തിവാദിക്ക് തൃപ്തിപ്പെടുന്ന രൂപത്തില് ഈ മറുപടി ആയിട്ടില്ല. കാരണം യുക്തിവാദി പലപ്പോഴും യുക്തി ഉപയോഗിക്കാത്തവനാണ്. മറുപടി ആ രൂപത്തില് പറയാതിരിക്കാന് കാരണം അദ്ദേഹം അവതരിപ്പിക്കുന്നത് വികലമായ ഒരു വീക്ഷണമാണ്. അന്ധന്‍മാര് ആനയെക്കുറിച്ച് പറഞ്ഞതില് കുറെയൊക്കെ കാര്യമുണ്ടായിരുന്നല്ലോ. നാല് പേരും സ്പര്‍ശിച്ചത് വിവിധ ഭാഗങ്ങളാണ്. അവര് സ്പര്‍ശിക്കാത്ത ഭാഗമുണ്ടായിരുന്നതിനാലും കാഴ്ചയില്ലാത്തതിനാലും അവര് പറഞ്ഞതെല്ലാം ഒരുമിച്ചുചേര്‍ത്താലും ഒരു ആനരൂപം കിട്ടുകയുമില്ല. ആ അന്ധന്‍മാരോട് നമുക്ക് ഇങ്ങനെ പറയാന് കഴിയും. സുഹൃത്തുക്കളെ ആനയെന്നാല് നിങ്ങളിപ്പോള് വിവരിക്കുന്ന രൂപത്തില്ല. നിങ്ങള് പറഞ്ഞപോലെ കാലുകളും വാലും തുമ്പിക്കയും ചെവിയുമുള്ള ഒരു ജീവിയാണ്. ഇത്രയല്ലേ പ്രഥമികമായി പറയാന് കഴിയൂ. അത്രയേ ഞാനും പറയാന് ശ്രമിച്ചിട്ടുള്ളൂ. അതല്ല ഒരോ ചോദ്യത്തിനും മറുപടി ആവശ്യമുണ്ട് എന്ന് തോന്നുന്നവര്‍ക്ക് അത് പറയാം.\nഇനി ആരും ചോദിച്ചില്ലെങ്കിലും അദ്ദേഹം നിരന്തരം ആവര്‍ത്തിക്കുന്നതും ഇപ്പോഴും അടുത്ത് ആവര്‍ത്തിച്ചതുമായ അദ്ദേഹത്തിന്റെ വാദങ്ങള് അല്‍പാല്‍പം കമന്റ് ബോക്‌സിലോ അടുത്ത പോസ്റ്റായോ നല്‍കാം.\n11:41 PM, മേയ് 02, 2011\n10:42 PM, മേയ് 03, 2011\nഅല്ലാഹു പുരുഷനോ സ്ത്രീയോ ?\nദൈവം മുഖസ്തുതി കാംക്ഷിക്കുന്ന അല്‍പനോ ?


ഉണ്ണിരാജ് - Unni Raj | M3DB.COM\n21595 Lyrics6848 Films/Albums50539 Personalities185 Ragas364 Audio Records\nകാസർകോട് ജില്ലയിലെ ചെറുവത്തൂർ സ്വദേശിയാണ് ഉണ്ണിരാജ്. കണ്ണൻ, ഓമന എന്നിവരാണ് മാതാപിതാക്കൾ. കൊവ്വൽ യു.പി. സ്കൂൾ, കുട്ടമത്ത് ഗവൺമെൻ്റ് ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം. വീട്ടിലെ കഷ്ടപ്പാടുമൂലം പത്താംക്ലാസിനു ശേഷം പെയിൻ്റ്പണിയുൾപ്പെടെ പലവിധ ജോലികൾക്ക് പോയിത്തുടങ്ങിയ ഇദ്ദേഹം ഇതിനിടയിൽ നീലേശ്വരം സ്കോളർ കോളേജിൽ നിന്ന് പ്രീഡിഗ്രി പാസ്സായി.\nപിന്നീട് ജോലിയോടൊപ്പം, സ്കൂൾ കലോത്സവങ്ങൾക്കായി നാടകം, മൂകാഭിനയം, സ്കിറ്റ് തുടങ്ങിയ ഇനങ്ങളിൽ കുട്ടികൾക്ക് പരിശീലനം നൽകുന്നതിനും സമയം കണ്ടെത്തിത്തുടങ്ങി. ഉണ്ണി പരിശീലിപ്പിച്ച കുട്ടികൾ ജില്ലാ-സംസ്ഥാന കലോത്സവങ്ങളിൽ സമ്മാനങ്ങൾ നേടിത്തുടങ്ങിയതോടെ കൂടുതൽ കുട്ടികളും സ്കൂളുകളും ഇദ്ദേഹത്തെ തേടിയെത്താൻ തുടങ്ങുകയും കലോത്സവ പരിശിലനം മുടക്കംകൂടാതെ എല്ലാവർഷവും തുടർന്നു പോരുകയും ചെയ്തു. ബാലസംഘത്തിൻ്റെ ഭാഗമായുള്ള, കുട്ടികളുടെ അവധിക്കാല തിയേറ്റർ പ്രസ്ഥാനമായ 'വേനൽത്തുമ്പികളു'ടെ സംസ്ഥാനതല പരിശീലകനായും പ്രവർത്തിച്ചിട്ടുണ്ട് ഉണ്ണി.\nഹൈസ്കൂൾ കാലം മുതൽക്കേ നാടകരംഗത്ത് സജീവമായിരുന്ന ഉണ്ണിരാജ്, കണ്ണങ്കൈ നാടകവേദി ചെറുവത്തൂർ, മാണിയാട്ട് കോറസ് കലാസമിതി എന്നിവയുൾപ്പെടെ ഒട്ടേറെ നാടകവേദികളിൽ അഭിനയിച്ചു. സംഗീത നാടക അക്കാദമിയിൽ 'ആത്മാവിൻ്റ ഇടനാഴി, വേഷം, ചായം എന്നീ മത്സരനാടകങ്ങളിലും അഭിനയിച്ചിട്ടുണ്ട്.\nമഴവിൽ മനോരമ ചാനലിൽ ജോലി ചെയ്യുന്ന ഒരു സുഹൃത്ത് വഴിയാണ് മറിമായം എന്ന ആക്ഷേപഹാസ്യ പരമ്പരയിലേക്ക് ഇദ്ദേഹം എത്തപ്പെടുന്നത്. കാസർകോഡ് ഭാഷ സംസാരിക്കുന്ന, ഉണ്ണി എന്ന് പേരുള്ള മറിമായത്തിലെ കഥാപാത്രത്തിന് മിനിസ്‌ക്രീൻ പ്രേക്ഷകർക്കിടയിൽ വൻ സ്വീകാര്യതയാണ് ലഭിച്ചത്. കാസർകോട് കാഞ്ഞങ്ങാട് ലൊക്കേഷനാക്കി രഞ്ജിത്ത് സംവിധാനം ചെയ്ത 'ഞാൻ' എന്ന ചിത്രത്തിൽ ചെറിയ വേഷത്തിൽ അഭിനയിച്ചുകൊണ്ടായിരുന്നു സിനിമയിലെ തുടക്കം.\nദിലീഷ് പോത്തൻ്റെ സംവിധാനത്തിൽ 2017ൽ പുറത്തിറങ്ങിയ തൊണ്ടിമുതലും ദൃക്സാക്ഷിയും എന്ന ചിത്രത്തിലേക്ക് ഉണ്ണിരാജ് എത്തുന്നത്, നാട്ടുകാരനും സിനിമയുടെ സഹസംവിധായകനുമായ കെ.ടി. സുധാകരൻ മുഖേനയാണ്. ആ ചിത്രത്തിലെ കഥാപാത്രം ശ്രദ്ധിക്കപ്പെട്ടതോടെ കൂടുതൽ സിനിമകളിൽ അവസരങ്ങൾ ലഭിച്ചു തുടങ്ങി.\nസിന്ധുവാണ് ഉണ്ണിരാജിൻ്റെ ഭാര്യ. മക്കൾ- ആദിത്യരാജ്, ധൻവിൻ രാജ്.\nതൊണ്ടിമുതലും ദൃക്‌സാക്ഷിയും രാജേഷ് അമ്പലത്തറ ദിലീഷ് പോത്തൻ 2017\nഓട്ടർഷ ഓട്ടോ വാങ്ങാൻ വരുന്നയാൾ സുജിത്ത് വാസുദേവ് 2018\nഎന്റെ ഉമ്മാന്റെ പേര് ഡാൻസ് മാസ്റ്റർ ജോസ് സെബാസ്റ്റ്യൻ 2018\nഅരവിന്ദന്റെ അതിഥികൾ ഉണ്ണിരാജ എം മോഹനൻ 2018\nപുഴയമ്മ വിജീഷ് മണി 2019\nകൊസ്രാക്കൊള്ളികൾ ജയൻ സി കൃഷ്ണ 2019\nഒ.പി160/18 കക്ഷി:അമ്മിണിപ്പിള്ള ദിൻജിത്ത് അയ്യത്താൻ 2019\nആൻഡ്രോയ്ഡ് കുഞ്ഞപ്പൻ ver 5.25 രഘു രതീഷ് ബാലകൃഷ്ണൻ പൊതുവാൾ 2019\nമമ്മാലി എന്ന ഇന്ത്യക്കാരൻ അരുൺ എൻ ശിവൻ 2019\nപ്രണയമീനുകളുടെ കടൽ ആണ്ടിയേട്ടൻ കമൽ 2019\nഉദയ സ്ഥാപിതം 1954 ധീരജ് ബാല 2020\nവാതിൽ രമാകാന്ത് സർജു 2021\n3 ഡേയ്‌സ് സാക്കിർ അലി 2021\nഓപ്പറേഷൻ ജാവ അഖിലേഷേട്ടൻ തരുൺ മൂർത്തി 2021\nവെള്ളം ടെയിലർ ഉണ്ണി (മുരളിയുടെ സുഹൃത്ത്) പ്രജേഷ് സെൻ 2021\nEdit History of ഉണ്ണിരാജ്\n13 Jul 2021 - 12:53 Sebastian Xavier\n5 May 2021 - 10:59 Achinthya\n5 May 2021 - 10:56 Achinthya\n6 Mar 2021 - 09:49 Ashiakrish ഫോട്ടോ\n31 May 2018 - 14:27 Neeli


ആ അവഗണനയെ ഓർത്ത് ഒരുപാട് രാത്രികൾ കരഞ്ഞിട്ടുണ്ട് | Vidya Balan | Work And Life | Struggle\nമനോരമ ലേഖകൻ August 14, 2019 11:34 AM IST\nകൈനിറയെ ചിത്രങ്ങളുമായി ലൊക്കേഷനുകളിൽ നിന്ന് ലൊക്കേഷനുകളിലേക്ക് പറക്കുന്ന, ദേശീയ അവാർഡ് ജേതാവായ വിദ്യാ ബാലനെ മാത്രമേ ആരാധകർക്ക് പരിചയമുള്ളൂ. എന്നാൽ സ്വപ്നങ്ങൾക്ക് പിറകേ സഞ്ചരിക്കാൻ തുടങ്ങിയ ദിവസം മുതൽ താൻ നേരിട്ട അവഗണനകളെക്കുറിച്ചും ഒഴുക്കിയ കണ്ണീരിനെക്കുറിച്ചും തുറന്നു പറയുകയാണ് ബോളിവുഡ് താരം വിദ്യാ ബാലൻ. അടുത്തിടെ ഒരു മാധ്യമത്തിനു നൽകിയ അഭിമുഖത്തിലാണ് കരിയറിന്റെ തുടക്കകാലത്തിൽ താനനുഭവിച്ച പ്രതിസന്ധികളെക്കുറിച്ച് താരം വെളിപ്പെടുത്തിയത്.\nസ്വപ്നങ്ങൾ കരയിപ്പിച്ച കാലം\n'ജീവിതത്തിന്റെ ഒരു ഘട്ടത്തിൽ എന്നെ ഏറ്റവും കൂടുതൽ കരയിപ്പിച്ചത് എന്റെ സ്വപ്നങ്ങൾ തന്നെയാണ്. സിനിമയിൽ ചുവടുറപ്പിക്കാൻ തുടക്കകാലത്ത് വല്ലാതെ ബുദ്ധിമുട്ടിയിരുന്നു. സിനിമയുമായൊന്നും ഒരു ബന്ധവുമില്ലാത്ത കുടുംബത്തിൽ നിന്ന് വന്ന ഒരാളായതുകൊണ്ടു തന്നെ നടിയാകാൻ എന്തു ചെയ്യണം, എവിടെത്തുടങ്ങണം എന്നതിനെക്കുറിച്ചൊന്നും യാതൊരു ധാരണയുമില്ലായിരുന്നു. പക്ഷേ എനിക്ക് നടിയാകണമായിരുന്നു. എന്നെയോർത്ത് എന്റെ കുടുംബം വല്ലാതെ വിഷമിച്ചിരുന്നു. പക്ഷേ എങ്കിലും അവർ എനിക്ക് പിന്തുണ നൽകിക്കൊണ്ടേയിരുന്നു. എന്റെ ആദ്യ ടെലിവിഷൻ ഷോ വന്നതോടെ അവർക്ക് ചെറിയൊരു ആശ്വാസം ലഭിച്ചു. കാരണം 'ലാ ബെല്ലാ' എന്ന ടെലിവിഷൻ ഷോ ടെലികാസ്റ്റ് ചെയ്ത് മാസങ്ങൾക്കകം നിർത്തേണ്ടി വന്നു. 'ഇതോടെ അഭിനയ ഭ്രാന്ത് തീർന്നെന്ന്' അവർ കരുതിക്കാണും'.\nവർഷങ്ങൾ നീണ്ട അവഗണന\n'കരിയറിന്റെ തുടക്കത്തിൽ ദക്ഷിണേന്ത്യയിൽ നിന്ന് തുടർച്ചയായി അവഗണനകൾ നേരിടേണ്ടി വന്നിട്ടുണ്ട്. അതെന്നെ വല്ലാതെ അസ്വസ്ഥയാക്കിയിരുന്നു. അന്നൊക്കെ ഒരു രാത്രിപോലും കരയാതെ ഞാൻ ഉറങ്ങിയിട്ടില്ല. മൂന്നു വർഷത്തോളം ദക്ഷിണേന്ത്യയിൽ നിന്ന് അവഗണനകൾ മാത്രമാണ് നേരിടേണ്ടി വന്നത്. കണ്ണീരോടെയാണ് ഓരോ രാത്രിയും ഉറങ്ങാൻ കിടക്കുന്നതെങ്കിലും ഉണരുന്നത് പുഞ്ചിരിയോടെയാണ്. എന്നെങ്കിലും നല്ലത് സംഭവിക്കും എന്ന് പ്രതീക്ഷിച്ചിരുന്നു. അങ്ങനെയാണ് 'പരിണീത' എന്ന ചിത്രം ചെയ്തത്'.\nമിഷൻ മംഗളിനുവേണ്ടി തയാറെടുത്തതിങ്ങനെ\nഇന്ത്യയുടെ ചൊവ്വാ ദൗത്യമായ മംഗൾയാനെ ആസ്പദമാക്കി സംവിധായകൻ ജഗൻ ശക്തിയൊരുക്കുന്ന 'മിഷൻ മംഗൾ' എന്ന ചിത്രത്തിൽ ടീം മിഷൻ മംഗളിലെ 'വണ്ടർ വുമണി'ന്റെ കഥാപാത്രത്തെയാണ് വിദ്യ അവതരിപ്പിക്കുന്നത്. അക്ഷയ് കുമാർ, സൊനാക്‌ഷി സിൻഹ,തപ്സീ പന്നു, കൃതി കുൽഹരി, നിത്യ മേനോൻ എന്നിവരാണ് ചിത്രത്തിലെ മറ്റ് അഭിനേതാക്കൾ. ചിത്രത്തിൽ അഭിനയിച്ച അനുഭവത്തെക്കുറിച്ച് വിദ്യ പറയുന്നതിങ്ങനെ. :-\n'' ചിത്രത്തിന്റെ സെറ്റിലെത്തുമ്പോൾ ചില സമയത്ത് ഞാൻ വല്ലാതെ നെർവസ് ആകും. ശാസ്ത്രഞ്ജർ ഉപയോഗിക്കുന്ന ചില ടെക്നിക്കൽ ടേംസ് ഒക്കെയാണ് അതിന് കാരണം. അങ്ങനെ തോന്നുമ്പോഴൊക്കെ ചിത്രത്തിനു വേണ്ടി തയാറെടുക്കുന്നതിനായി ജഗൻ നൽകിയ ദൃശ്യങ്ങൾ മണിക്കൂറുകളോളം കാണും.''. ചിത്രത്തിൽ താര ഷിൻഡെ എന്ന കഥാപാത്രത്തെയാണ് വിദ്യ അവതരിപ്പിക്കുന്നത്. 2019 ആഗസ്റ്റ് 15നാണ് ചിത്രം റിലീസ് ചെയ്യുന്നത്.\n'പരിണീത' എന്ന ചിത്രത്തിലൂടെ ബോളിവുഡിൽ അരങ്ങേറ്റം കുറിച്ച വിദ്യ 'ഡേർട്ടി പിക്ചർ' എന്ന ചിത്രത്തിലൂടെ ദേശീയ പുരസ്കാരം സ്വന്തമാക്കിക്കൊണ്ടാണ് അഭിനയ രംഗത്ത് കഴിവ് തെളിയിച്ചത്. 2014 ൽ പത്മശ്രീ പുരസ്കാരം ലഭിച്ച വിദ്യ ശക്തമായ സ്ത്രീ കഥാപാത്രങ്ങളെ അവതരിപ്പിച്ചുകൊണ്ടാണ് ബോളിവുഡിൽ ചുവടുറപ്പിച്ചത്. പലപ്പോഴും ശരീരഭാരത്തിന്റെ പേരിൽ വിമർശനങ്ങൾ നേരിടേണ്ടി വന്നിട്ടുണ്ട് വിദ്യയ്ക്ക്. അത്തരം വിമർശനങ്ങൾ തുടർച്ചയായി വാർത്തകളിൽ ഇടംപിടിച്ചപ്പോൾ ശരീരഭാരം നിയന്ത്രിക്കാനാവാത്തതിനു പിന്നിലുള്ള ആരോഗ്യകാരണങ്ങളെക്കുറിച്ച് വിദ്യ ആരാധകരോട് തുറന്നു പറഞ്ഞു. 2012 ലാണ് ചലച്ചിത്ര നിർമാതായ സിദ്ധാർഥ് കപൂർ വിദ്യയെ വിവാഹം കഴിച്ചത്. വിവാഹത്തിനു ശേഷവും ശക്തമായ സ്ത്രീ കഥാപാത്രങ്ങളുമായി ബി ടൗണിൽ നിറഞ്ഞു നിൽക്കുകയാണ് ആരാധകരുടെ പ്രിയ താരം.


ഡേറ്റിങ് ആപ്പ്; ദുബായില് ഇന്ത്യക്കാരില് നിന്ന് തട്ടിയത് 55 ലക്ഷം രൂപ | Pravasi Veekshanam\nHome News ഡേറ്റിങ് ആപ്പ്; ദുബായില് ഇന്ത്യക്കാരില് നിന്ന് തട്ടിയത് 55 ലക്ഷം രൂപ\nദുബായ്: ഡേറ്റിങ് ആപ്പ് വഴി മൂന്നു സ്ത്രീകള് ഇന്ത്യക്കാരനില് നിന്ന് 55 ലക്ഷം രൂപ തട്ടിയെടുത്തു. 280,000 ദിര്‍ഹം (ഏകദേശം 55 ലക്ഷം രൂപ) തട്ടിയെടുത്തു. വ്യാജ മസ്സാജ് പാര്‍ലറിലേക്ക് ക്ഷണിച്ച് വരുത്തിയാണ് പണം തട്ടിയെടുത്തത്. 2020 നവംബറിലാണ് കേസിനാസ്പദമായ സംഭവം നടന്നത്. ദുബായ് കോടതിയില് ഇപ്പോള് കേസിന്റെ വാദം നടന്ന് വരികയാണ്.\nറിപ്പോര്‍ട്ടുകള് അനുസരിച്ച് 33 വയസുള്ള ഈ ഇന്ത്യക്കാരന് ഓണ്‍ലൈന് ഡേറ്റിംഗ് ആപ്പില് മസ്സാജ് പാര്ലറിനെ കുറിച്ചുള്ള ഒരു പരസ്യം കണ്ടു. ഒരു മസ്സാജ് സെഷന് 200 ദിര്‍ഹമാണ് വിലയെന്ന് പരസ്യത്തില് കൊടുത്തിരുന്നു. മാത്രമല്ല സുന്ദരികളായ സ്ത്രീകളുടെ ചിത്രങ്ങളോടെയാണ് പരസ്യം ചെയ്തിരുന്നത്. ഇത് കണ്ട് പരസ്യത്തിലെ നമ്ബറില് ബന്ധപ്പെട്ടപ്പോള് അല് റീഫയിലുള്ള ഒരു ഫ്ലാറ്റില് എത്താന് ഈ തട്ടിപ്പ് സംഘം ആവശ്യപ്പെട്ടു.\nഅവിടെ എത്തിയ യുവാവ് അവിടെ4ആഫ്രിക്കന് സ്ത്രീകളെ കണ്ടതും 200 ദിര്‍ഹം അവരെ ഏല്‍പ്പിച്ചു. എന്നാല് അവര് യുവാവിന്റെ മൊബൈലില് ബാങ്കിന്റെ ആപ്പ് തുറക്കാനും പണം ട്രാന്‍സ്ഫര് ചെയ്യാനും ആവശ്യപ്പെട്ടു. ഇതിന് സമ്മതിക്കാതിരുന്നപ്പോള് യുവതികള് യുവാവിന്റെ കഴുത്തില് കത്തിവെച്ച് ഭീഷണിപ്പെടുത്തുകയും മുഖത്തടിക്കുകയും ചെയ്‌തു. ഇതിന് ശേഷം ഇതില് ഒരു യുവതി യുവാവിന്റെ ക്രെഡിറ്റ് കാര്‍ഡ് തട്ടിയെടുത്ത് 30000 ദിര്‍ഹം എടിഎമ്മില് നിന്ന് പിന്‍വലിച്ചു. പിന്നെയും ഒരു ദിവസം യുവാവിനെ ആ ഫ്ലാറ്റില് തടവിലിട്ട ശേഷം യുവാവിന്റെ ആക്കൗണ്ടില് നിന്ന് 250,000 ദിര്‍ഹം വിവിധ അക്കൗണ്ടുകളിലേക്ക് മാറ്റി. പിന്നെ യുവാവിന്റെ ഐ ഫോണും തട്ടിയെടുത്തതിന് ശേഷം വിട്ടയച്ചു.\nപുറത്തെത്തിയ യുവാവ് പൊലീസിലും ബാങ്കിലും വിവരങ്ങള് അറിയിച്ചു. ഇവരില്3നൈജീരിയന് സ്ത്രീകളെ ദുബായ് പൊലീസ് ഷാര്‍ജയില് നിന്ന് പിടികൂടി. ഒരാളെ ഇനിയും പിടികൂടാന് കഴിഞ്ഞിട്ടില്ല. അതില് ഒരു യുവതി കുറ്റസമ്മതം നടത്തിയിട്ടുണ്ട്. ഇവര്‍ക്കെതിരെ മോഷണത്തിനും, ഭീഷണിയ്ക്കും, വേശ്യാവൃത്തിക്കും കേസ് എടുത്തിട്ടുണ്ട്. മാര്‍ച്ച്4ന് കേസിന്റെ അടുത്ത ഘട്ട വിചാരണ നടക്കും.\nPrevious articleപ്രവാസി തൊഴിലാളികളുടെ താമസസ്ഥലത്ത് നിന്ന് കേടായ 4100 കിലോ മീന് പിടിച്ചെടുത്തു\nNext articleസൗദിയില് കോവിഡ് സുരക്ഷാമുന്‍കരുതല് പാലിക്കാത്ത ഹോട്ടലുകളും റസ്റ്ററന്റുകളും അടപ്പിച്ചുതുടങ്ങി


‘പോവുന്നതിനു മുമ്പ് ആര്‍എസ്എസിന്റെ ബൈബിളായ വിചാരധാര വായിക്കണം,’ മോദിയുമായി ചര്‍ച്ചയ്ക്ക് പോവുന്ന സഭാ നേതാക്കളോട് ബിനോയ് വിശ്വം\n‘പോവുന്നതിനു മുമ്പ് ആര്‍എസ്എസിന്റെ ബൈബിളായ വിചാരധാര വായിക്കണം,’ മോദിയുമായി ചര്‍ച്ചയ്ക്ക് പോവുന്ന സഭാ നേതാക്കളോട് ബിനോയ് വിശ്വം\nസഭാ തര്‍ക്കം പരിഹരിക്കാനായി പ്രധാനമന്ത്രി നേരേന്ദ്രമോദിയുമായി ചര്‍ച്ച നടത്താനിരിക്കുന്ന ക്രൈസ്തവ സഭാ മേലധ്യക്ഷന്‍മാര് ആര്‍എസ്എസിന്റെ വിചാരധാര വായിക്കണമെന്ന് ബിനോയ് വിശ്വം എംപി. വിചാരധാരയില് ആഭ്യന്തര ശത്രുക്കള് എന്ന അധ്യായത്തില് രണ്ടാമതായി പരാമര്‍ശിക്കുന്നത് ക്രിസ്ത്യാനികളെയാണ്. ഈ നിലപാടില് നിന്ന് ആര്‍എസ്എസ് മാറിയോ എന്ന് പ്രധാനമന്ത്രിയോട് ചോദിക്കണമെന്നും ബിനോയ് വിശ്വം പ്രതികരിച്ചു. ‘ പ്രധാനമന്ത്രി ചില ക്രിസ്ത്യന് നത മേലധ്യക്ഷമാരെ കൂടിക്കാഴ്ചക്ക് വിളിച്ചിരിക്കുന്നത് നിസ്സാരകാര്യമല്ല. അങ്ങനെ പോവുന്ന ആരാധ്യരായ ക്രിസ്ത്യന് മത അധ്യക്ഷന്‍മാരോടൊക്കെ എനിക്ക് ഒരു അപേക്ഷയുണ്ട്. പോകും മുമ്പ് […]\n24 Dec 2020 9:20 AM GMT\nസഭാ തര്‍ക്കം പരിഹരിക്കാനായി പ്രധാനമന്ത്രി നേരേന്ദ്രമോദിയുമായി ചര്‍ച്ച നടത്താനിരിക്കുന്ന ക്രൈസ്തവ സഭാ മേലധ്യക്ഷന്‍മാര് ആര്‍എസ്എസിന്റെ വിചാരധാര വായിക്കണമെന്ന് ബിനോയ് വിശ്വം എംപി. വിചാരധാരയില് ആഭ്യന്തര ശത്രുക്കള് എന്ന അധ്യായത്തില് രണ്ടാമതായി പരാമര്‍ശിക്കുന്നത് ക്രിസ്ത്യാനികളെയാണ്. ഈ നിലപാടില് നിന്ന് ആര്‍എസ്എസ് മാറിയോ എന്ന് പ്രധാനമന്ത്രിയോട് ചോദിക്കണമെന്നും ബിനോയ് വിശ്വം പ്രതികരിച്ചു.\n‘ പ്രധാനമന്ത്രി ചില ക്രിസ്ത്യന് നത മേലധ്യക്ഷമാരെ കൂടിക്കാഴ്ചക്ക് വിളിച്ചിരിക്കുന്നത് നിസ്സാരകാര്യമല്ല. അങ്ങനെ പോവുന്ന ആരാധ്യരായ ക്രിസ്ത്യന് മത അധ്യക്ഷന്‍മാരോടൊക്കെ എനിക്ക് ഒരു അപേക്ഷയുണ്ട്. പോകും മുമ്പ് ആര്‍എസ്എസിന്റെ ബൈബിളായ വിചാരധാര ഒന്ന് വായിക്കണം. അതില് പന്ത്രണ്ടാം അധ്യായമായിട്ട് ഒരു ഭാഗമുണ്ട്. ആഭ്യന്തര ശത്രുക്കളെപറ്റിയാണത്,’ ബിനോയ് വിശ്വം മനോരമ ന്യൂസിനോട് പറഞ്ഞു.\nഅധ്യായത്തില് രണ്ടാമതായി പരാമര്‍ശിക്കുന്നത് ക്രിസ്ത്യാനികളെക്കുറിച്ചാണെന്നും ഈ നിലപാടില് നിന്ന് ആര്‍ആര്‍എസ് മാറിയോ എന്ന് പ്രധാനമന്ത്രിയോട് ചോദിക്കണമെന്നും ബിനോയ് വിശ്വം കൂട്ടിച്ചേര്‍ത്തു.\nമിസോറാം ഗവര്‍ണര് പിഎസ് ശ്രീധരന് പിള്ളയാണ് ഓര്‍ത്തഡോക്സ്-യാക്കോബായ സഭാ തര്‍ക്കത്തില് പ്രധാനമന്ത്രി നരേന്ദ്രമോദി ഇടപെടുന്നെന്ന് മാധ്യമങ്ങളെ അറിയിച്ചത്. അടുത്തയാഴ്ച ഇരുവിഭാഗങ്ങളുമായി പ്രധാനമന്ത്രി ചര്‍ച്ച നടത്തും. മറ്റ് സഭാ നേതൃത്വങ്ങളുമായി ജനുവരിയില് ഡല്‍ഹിയില് വെച്ചാണ് ചര്‍ച്ച നടക്കുക.\nഇരുപക്ഷവും മൂന്ന് പ്രതിനിധികളുടെ ലിസ്റ്റ് സമര്‍പ്പിക്കണമെന്ന് കേന്ദ്രം ആവശ്യപ്പെട്ടിട്ടുണ്ട്. യാക്കോബായ സഭയില് നിന്ന് മെട്രോ പോലീത്തന് ട്രസ്റ്റി ജോസഫ് മാര് ഗ്രിഗോറിയോസ് , കുര്യാക്കോസ് മാര്‍തേ യോഫിലോസ് ,മോര് തിമോത്തിയോസ് എന്നിവര് പങ്കെടുക്കും. സഭാ നേതൃത്വം പ്രധാനമന്ത്രിക്ക് അയച്ച നിവേദനത്തിന്റെ അടിസ്ഥാനത്തിലാണ് പ്രശ്നപരിഹാരത്തില് പ്രധാനമന്ത്രി ഇടപെടുന്നത്.


ഒരു പ്രിയങ്കയ്ക്കു മതിയായി :: Janmabhumi Daily\nSaturday 20 April 2019 4:14 am IST\nന്യൂദല്‍ഹി: കോണ്‍ഗ്രസ് പ്രസിഡന്റ് രാഹുലിന്റെ സഹോദരി പ്രിയങ്ക വാദ്ര പ്രധാനമന്ത്രിയേയും ബിജെപിയേയും അധിക്ഷേപിച്ച് രാജ്യം ചുറ്റുമ്പോള് കോണ്‍ഗ്രസിലെ പീഡനത്തില് മനംനൊന്ത് ദേശീയ വക്താവ് പ്രിയങ്ക ചതുര്‍വേദി പാര്‍ട്ടി വിട്ടു. മഥുരയില്‍വെച്ച് പ്രിയങ്കയെ ലൈംഗികമായി അപമാനിക്കാന് ശ്രമിച്ച കോണ്‍ഗ്രസ് പ്രവര്‍ത്തകരെ രാഹുല് അടക്കമുള്ള നേതാക്കള് സംരക്ഷിക്കുകയാണെന്ന് മനസ്സിലാക്കിയപ്പോഴാണ് പ്രിയങ്ക പാര്‍ട്ടിയില് നിന്നു രാജിവെച്ചത്.\nയുപിയിലെ മഥുരയില് പത്രസമ്മേളനത്തിനിടെ കോണ്‍ഗ്രസ് പ്രവര്‍ത്തകരുടെ മോശം പെരുമാറ്റത്തിനിരയായ കോണ്‍ഗ്രസ് ദേശീയ വക്താവ് പ്രിയങ്ക ചതുര്‍വേദി പാര്‍ട്ടിയില് നിന്ന് രാജിവെച്ചു. പ്രിയങ്കയുടെ ദേഹത്ത് പിടിക്കുകയും അശ്ലീലവാക്കുകള് ഉപയോഗിക്കുകയും ചെയ്തതിന്റെ പേരില് മഥുരയിലെ പ്രധാന കോണ്‍ഗ്രസ് നേതാക്കളെയും പ്രവര്‍ത്തകരെയും രാഹുല്‍ഗാന്ധി സസ്‌പെന്‍ഡ് ചെയ്തിരുന്നു. എന്നാല് തെരഞ്ഞെടുപ്പിന് തൊട്ടുമുമ്പായി ഈ പ്രവര്‍ത്തകരെ പാര്‍ട്ടിയില് തിരികെ എടുത്ത രാഹുലിന്റെ നടപടിയില് പ്രതിഷേധിച്ചാണ് പ്രിയങ്കയുടെ രാജി.\nകോണ്‍ഗ്രസ് ദേശീയ വനിതാ നേതാവിനെതിരെ പീഡന ശ്രമമുണ്ടായിട്ട് പോലും രാഹുല് മൗനം പാലിച്ച് പ്രതികളെ സംരക്ഷിച്ചതിനെ തുടര്‍ന്നാണ് പ്രിയങ്ക പാര്‍ട്ടി ഉപേക്ഷിച്ച് പടിയിറങ്ങിയത്. ദേശീയ തലത്തില് രാഹുലിനും കോണ്‍ഗ്രസിനും വലിയ നാണക്കേടായി സംഭവം മാറിയിട്ടുണ്ട്. കോണ്‍ഗ്രസ്സുമായുള്ള ബന്ധം ഉപേക്ഷിച്ച പ്രിയങ്ക ചതുര്‍വേദി മുംബൈയില് ഉദ്ധവ് താക്കറെയുടെ അധ്യക്ഷതയില് നടന്ന ചടങ്ങില് ശിവസേനയില് ചേര്‍ന്നു.\nഉത്തര്‍പ്രദേശ് കോണ്‍ഗ്രസിലെ ഗ്രൂപ്പ് പോരും പ്രിയങ്കാ വാദ്രയുടേയും ജ്യോതിരാദിത്യ സിന്ധ്യയുടേയും വ്യത്യസ്ത നിലപാടുകളുമാണ് പ്രിയങ്ക ചതുര്‍വേദിയെ അപമാനിച്ചവര്‍ക്ക് തുണയായത്. ജ്യോതിരാദിത്യ സിന്ധ്യയോട് അടുപ്പമുള്ളവരാണ് പ്രിയങ്കയെ അപമാനിച്ചത്. തല്‍ക്കാലത്തേക്ക് ഇവരെ സസ്‌പെന്‍ഡ് ചെയ്‌തെങ്കിലും മഥുര തെരഞ്ഞെടുപ്പിന് തൊട്ടുമുമ്പായി ഇവരെ തിരിച്ചെടുക്കാന് സിന്ധ്യ രാഹുലിനു മേല് സമ്മര്‍ദം ചെലുത്തി. പ്രിയങ്ക ചതുര്‍വേദി ഇതിനെ എതിര്‍ത്തെങ്കിലും വോട്ടിനെ ബാധിക്കുന്ന വിഷയമായതിനാല് പീഡനത്തിന് നേതൃത്വം നല്‍കിയ കോണ്‍ഗ്രസ് നേതാക്കളെ രാഹുല് തിരികെ എടുക്കുകയായിരുന്നു. രാഹുലിനെതിരെ രണ്ട് പേജ് വരുന്ന കത്തും പരസ്യപ്പെടുത്തിയ ശേഷമാണ് പ്രിയങ്ക ചതുര്‍വേദി പാര്‍ട്ടി വിട്ടത്. നേതൃത്വത്തിനെതിരെ കടുത്ത വിമര്‍ശനമുയര്‍ത്തി അവര് ട്വീറ്റുകള് ചെയ്തിട്ടുണ്ട്. തെരഞ്ഞെടുപ്പ് പ്രവര്‍ത്തനങ്ങള് ആരംഭിച്ച ശേഷം പാര്‍ട്ടി വിടുന്ന രണ്ടാമത്തെ വക്താവാണ് പ്രിയങ്ക ചതുര്‍വേദി. നേരത്തെ ടോം വടക്കനും കോണ്‍ഗ്രസിനെ ഉപേക്ഷിച്ച് ബിജെപിയില് ചേര്‍ന്നിരുന്നു.


*വ്യവസായ നിയമങ്ങള് കാലാനുസൃതമായി പരിഷ്‌കരിക്കാന് മൂന്നംഗ സമിതി\nതിരുവനന്തപുരം : റെസ്‌പോണ്‍സിബിള് ഇന്‍വെസ്റ്റ്‌മെന്റില് സംസ്ഥാനത്തിനു മുന്നില് വലിയ സാധ്യത തുറന്നുകിടക്കുകയാണെന്നും കേരളം ഇന്ത്യയുടെ റെസ്‌പോണ്‍സിബിള് ഇന്‍വെസ്റ്റ്‌മെന്റ് ഡെസ്റ്റിനേഷനായി മാറുമെന്നും വ്യവസായ മന്ത്രി പി. രാജീവ് വാര്‍ത്താസമ്മേളനത്തില് പറഞ്ഞു.\nലോകത്തെ വ്യവസായ നിക്ഷേപത്തിന്റെ നാലിലൊന്നും റെസ്‌പോണ്‍സിബിള് ഇന്‍വെസ്റ്റ്‌മെന്റ് മേഖലയിലായാണു ഇന്നു നടക്കുന്നതെന്നു മന്ത്രി ചൂണ്ടിക്കാട്ടി. സാമൂഹിക, പാരിസ്ഥിതിക ഘടകങ്ങളും കോര്‍പ്പറേറ്റ് ഗവേണന്‍സ് ക്വാളിറ്റിയും അധിഷ്ഠിതമായാണ് റെസ്‌പോണ്‍സിബിള് ഇന്‍വെസ്റ്റ്‌മെന്റ് നടക്കുന്നത്. ഇതിനുള്ള എല്ലാ സാഹചര്യങ്ങളും ഇപ്പോള് കേരളത്തിലുണ്ട്. പുറമേനിന്നു വലിയ നിക്ഷേപ സാധ്യതകളാണു കേരളത്തിലേക്കെത്തുന്നത്. സാമൂഹിക സുരക്ഷാ മേഖലയിലെ മികവിനൊപ്പം അടിസ്ഥാന സൗകര്യ വികസന മേഖലകളിലെ വലിയ മാറ്റം ഇക്കാര്യത്തില് കേരളത്തിനു മുതല്‍ക്കൂട്ടാണ്.\nവ്യവസായങ്ങളുമായി ബന്ധപ്പെട്ടു സംസ്ഥാനത്തു നിലവിലുള്ള നിയമങ്ങളിലെ കാലഹരണപ്പെട്ട വകുപ്പുകളും ചട്ടങ്ങളും പരിശോധിക്കുന്നതിനും പുതുക്കുന്നതിനുമുള്ള നിര്‍ദേശങ്ങള് നല്‍കുന്നതിനു മൂന്നംഗ സമിതി രൂപീകരിച്ചതായി മന്ത്രി പറഞ്ഞു. നാഷണല് യൂണിവേഴ്‌സിറ്റി ഓഫ് അഡ്വാന്‍സ്ഡ് ലീഗല് സ്റ്റഡീസ്(ന്യുവാല്‍സ്) വൈസ് ചാന്‍സലര് ഡോ. കെ.സി. സണ്ണി അധ്യക്ഷനായുള്ള സമിതിയില് മുന് ഐ.എ.എസ്. ഉദ്യോഗസ്ഥന് ടി. നന്ദകുമാര്, നിയമ പരിഷ്‌കരണ കമ്മിഷന് വൈസ് ചെയര്‍മാന് കെ. ശശിധരന് നായര് എന്നിവരാണ് അംഗങ്ങള്. സമിതി മൂന്നു മാസത്തിനകം റിപ്പോര്‍ട്ട് സമര്‍പ്പിക്കും. വ്യവസായങ്ങള് തുടങ്ങുന്നതും നടത്തുന്നതുമായി ബന്ധപ്പെട്ടു സംസ്ഥാനത്തു നിലവിലുള്ള നിയമങ്ങളിലെ കാലഹരണപ്പെട്ടതും ഇന്നത്തെക്കാലത്ത് യുക്തിക്കു നിരക്കാത്തതുമായ നിയമങ്ങളും ചട്ടങ്ങളും പരിഷ്‌കരിക്കുന്നതു സമിതി പരിശോധിക്കും. വ്യവസായങ്ങളുമായി ബന്ധപ്പെട്ടു വിവിധ വകുപ്പുകള് സൂക്ഷിക്കേണ്ട രജിസ്റ്ററുകള് കൈകാര്യം ചെയ്യുന്ന നടപടി ലളിതമാക്കുന്നതിനുള്ള നിര്‍ദേശങ്ങളും നല്‍കും. സംസ്ഥാനത്തെ വ്യവസായികളും സംരംഭകരുമായി ആശയവിനിമയം നടത്തിയാകും റിപ്പോര്‍ട്ട് തയ്യാറാക്കുക. പൊതുജനങ്ങള്‍ക്കും വ്യവസായങ്ങളെ സംബന്ധിച്ച് ധാരണയുള്ളവര്‍ക്കും അഭിപ്രായങ്ങള് സമിതിയെ അറിയിക്കാം. കെ.എസ്.ഐ.ഡി.സിയാകും സമിതിയുടെ പ്രവര്‍ത്തനങ്ങള് ഏകോപിപ്പിക്കുക.\nകേരളത്തിന്റെ വ്യവസായ രംഗത്തു വലിയ മാറ്റങ്ങളുണ്ടായിക്കഴിഞ്ഞു. കിന്‍ഫ്ര പാര്‍ക്ക് തന്നെ ഇതിന് ഉത്തമ ഉദാഹരണമാണ്. മാലിന്യ സംസ്‌കരണത്തിലടക്കം അത്യാധുനിക സംവിധാനങ്ങള് കേരളത്തിലെ കിന്‍ഫ്ര പാര്‍ക്കുകളിലുണ്ട്. ഇവിടെ സ്ഥാപനം തുടങ്ങാന് തയാറായി ഒരാള് എത്തിയാല് 24 മണിക്കൂറിനുള്ളില് വൈദ്യുതി ലഭിക്കും. ഇതിനുള്ള സബ്‌സിഡിയറി കമ്പനി കിന്‍ഫ്രയ്ക്കു കീഴിലുണ്ട്. ഇത്തരം കാര്യങ്ങള്‍കൂടി മുന്‍നിര്‍ത്തിയാണു ബംഗളൂരു-കൊച്ചി വ്യവസായ ഇടനാഴിയില് കിന്‍ഫ്രയും ഭാഗമാകുന്നത്. ഇത്തരം കാര്യങ്ങളില് വ്യവസായ സമൂഹത്തില് ആവശ്യമായ അവബോധം സൃഷ്ടിക്കാനുള്ള അടിയന്തര ശ്രമങ്ങള് സര്‍ക്കാര് നടത്തുകയാണെന്ന് മന്ത്രി പറഞ്ഞു.\nവ്യവസായങ്ങളുമായി ബന്ധപ്പെട്ടു സര്‍ക്കാര് പുറപ്പെടുവിച്ചിട്ടുള്ള ഉത്തരവുകളെയും പുതുതായി നിലവില്‍വന്ന നിയമങ്ങളെയും കുറിച്ച് ഉദ്യോഗസ്ഥര്‍ക്കും പൊതുജനങ്ങള്‍ക്കും വേണ്ടത്ര അവബോധമുണ്ടായിട്ടില്ലെന്നതു ശ്രദ്ധയില്‍പ്പെട്ടിട്ടുണ്ട്. ഇതുമൂലം വേഗത്തില് നടക്കേണ്ട പലതും നൂലാമാലകളില് പെടുകയാണ്. ഇതുമുന്‍നിര്‍ത്തി ഉദ്യോഗസ്ഥര്‍ക്കും പൊതുജനങ്ങള്‍ക്കും അവബോധം നല്‍കുന്നതിനുള്ള നടപടി സ്വീകരിക്കും. വ്യവസായ എസ്റ്റേറ്റുകള് സ്വതന്ത്രമായി പ്രവര്‍ത്തിക്കുന്നതിനു പൊതു രൂപരേഖയുണ്ടാക്കുന്ന കാര്യം ആലോചിക്കുന്നു. സ്റ്റാറ്റിയൂട്ടറി ഗ്രീവന്‍സ് റെഡ്രസല് മെക്കാനിസം സംബന്ധിച്ച ബില്ല് ഈ നിയമസഭയില്‍ത്തന്നെ അവതരിപ്പിച്ചു പാസാക്കുമെന്നും മന്ത്രി പറഞ്ഞു.


പുല്ലും ഇലയുമൊന്നും ഈ ആടിന് വേണ്ട, കുറച്ചു കൊക്കോകോളയും പെപ്സിയും കൊടുത്താല് ഹാപ്പി ഹാപ്പി\nഉത്തര്‍പ്രദേശിലെ ആഗ്രയിലാണ് ഈ വിരുതന് ആടുള്ളത്. രണ്ടര അടി മാത്രം ഉയരമുളള ഈ ആടിനെ ഉടമ ചൈനീസ് എന്നാണ് വിളിക്കുന്നത്\n23 Aug, 2018 at 04:33 AM\nകുറച്ചു പുല്ലും ഇലയും കൊടുത്താല് ചെവിയുമാട്ടി ശാപ്പിടുന്ന ആടുകളെയാണ് പൊതുവെ നമുക്ക് പരിചയം. എന്നാല് ഉത്തര്‍പ്രദേശിലുള്ള ഈ ആടിന് താല്‍പര്യം ഇതൊന്നുമല്ല കൊക്കോകോളയും പെപ്സിയുമാണ്. എനര്‍ജി ഡ്രിങ്ക്സ് മാത്രമല്ല, പഴങ്ങളും ഡ്രൈ ഫ്രൂട്ട്സും ആടിന്റെ ഇഷ്ടഭക്ഷണങ്ങളാണ്.\nഉത്തര്‍പ്രദേശിലെ ആഗ്രയിലാണ് ഈ വിരുതന് ആടുള്ളത്. രണ്ടര അടി മാത്രം ഉയരമുളള ഈ ആടിനെ ഉടമ ചൈനീസ് എന്നാണ് വിളിക്കുന്നത്. ചൈനയില് നിന്നും കൊണ്ടുവന്നതാണ് എന്ന തെറ്റിദ്ധാരണയില് നാട്ടുകാര് ഈ ആടിനെ കാണാന് അബ്ദുള് വാസിദിന്റെ വീട്ടിലേക്ക് ഒഴുകി എത്തുകയാണ്. എന്നാല് ഇത് ചൈനയില് നിന്നും കൊണ്ടുവന്നതല്ല എന്ന് ഉടമ തന്നെ നാട്ടുകാരോട് പറയുന്നുമുണ്ട്.\nചൈനീസിന് ഒരു വയസാണ്, തൂക്കം 70 കിലോയും. ശീതളപാനീയങ്ങളോടാണ് കൂടുതല് താല്‍പര്യം. ആടിന്റെ സവിശേഷതകള് കണ്ട് നിരവധി പേരാണ് കൂടുതല് വില നല്‍കി വാങ്ങാന് അബ്ദുള് വാസിദിന്റെ വീട്ടില് എത്തുന്നത്. എന്നാല് തന്റെ പ്രിയപ്പെട്ട ആടിനെ ബ്രക്രീദ് ദിനത്തിലും ഉപേക്ഷിക്കാന് തയ്യാറല്ല അബ്ദുള് വാസിദ്. അഫ്ഗാന് ഇനത്തില് പെട്ട് സുല്‍ത്താന് എന്നൊരു ആടും വാസിദിന്റെ വീട്ടിലുണ്ട്. 150 കിലോ ഗ്രാം തൂക്കമുള്ള ഇവന് ചൈനീസിനെക്കാള് കുഞ്ഞനാണ്.\nAlso read: ഈ ആട് ഭീകരജീവിയാണ്; തിന്നത് 66000 രൂപ!


ലക്ഷ്മണ് വിരമിക്കുന്നു - ഇ വാർത്ത | evartha\nEvartha Desk 17 August 2012\nഇന്ത്യന് ടെസ്റ്റ് ക്രിക്കറ്റിലെ മധ്യനിര ബാറ്റ്‌സ്മാന് വി.വി.എസ്. ലക്ഷമണ് വിരമിക്കാന് ഒരുങ്ങുന്നതായി റിപ്പോര്‍ട്ടുകള്. ന്യൂസിലന്‍ഡിനെതിരെ നടക്കുന്ന ആദ്യ ടെസ്റ്റിനു ശേഷം വിവിഎസ് ലക്ഷ്മണ് വിരമിക്കുമെന്നാണു റിപ്പോര്‍ട്ടുകള്. ആദ്യ ടെസ്റ്റ് ഹൈദരബാദിലാണ് നടക്കുന്നത്. ഇന്ത്യയുടെ വിശ്വസ്ത ബാറ്റ്‌സ്മാനായ ലക്ഷ്മണിന് അടുത്തയിടെയായി മികച്ച ഫോമിലേക്കുയരാന് കഴിഞ്ഞിട്ടില്ലായിരുന്നു. ഇംഗ്ലണ്ട് പര്യടനത്തില് ലക്ഷ്മണനില്‍നിന്ന് ആരാധകര് പ്രതീക്ഷിച്ച ബാറ്റിംഗ് കാണാനായില്ല. അവസാനം കളിച്ച 18 ടെസ്റ്റുകളില്‍നിന്ന് 36.20 ശരാശരിയില് 1086 റണ്‍സ് മാത്രമാണ് കണെ്ടത്താനായത്. ഇതിനിടെ വെസ്റ്റിന്‍ഡീസിനെതിരെ നേടിയ 176 റണ്‍സായിരുന്ന ഉയര്‍ന്ന സ്‌കോര്.\n37 കാരനായ ലക്ഷ്മണ് 1996 ദക്ഷിണാഫ്രിക്കയ്‌ക്കെതിരെയാണ് ടെസ്റ്റ് കരിയര് ആരംഭിച്ചത്. 134 ടെസ്റ്റുകളില് നിന്നായി 8781 റണ്‍സുകള് സ്വന്തമാക്കി. ഇതില് 17 സെഞ്ചുറികളും 56 അര്‍ധശതകങ്ങളും ഉള്‍പ്പെടുന്നു. കൂടാതെ 86 ഏകദിനങ്ങളില്‍നിന്നായി 2338 റണ്‍സും നേടിയിട്ടുണ്ട്. ആറു സെഞ്ചുറികളും സ്വന്തമാക്കിയിട്ടുണ്ട്.


നഴ്‌സിങ് റിക്രൂട്ട്‌മെന്റ് തട്ടിപ്പ്; ഉതുപ്പ് വര്‍ഗീസിന്റെ മുന്‍കൂര് ജാമ്യാപേക്ഷ സുപ്രീംകോടതി തള്ളി - ഇ വാർത്ത | evartha\nനഴ്‌സിങ് റിക്രൂട്ട്‌മെന്റ് തട്ടിപ്പ്; ഉതുപ്പ് വര്‍ഗീസിന്റെ മുന്‍കൂര് ജാമ്യാപേക്ഷ സുപ്രീംകോടതി തള്ളി\nന്യൂഡല്‍ഹി: നഴ്‌സിങ് റിക്രൂട്ട്‌മെന്റ് തട്ടിപ്പ് കേസിലെ പ്രതി ഉതുപ്പ് വര്‍ഗീസിന്റെ മുന്‍കൂര് ജാമ്യാപേക്ഷ സുപ്രീംകോടതി തള്ളി. ഉതുപ്പ് ഇന്ത്യയിലില്ലാത്തതിനാല് ജാമ്യാപേക്ഷ പരിഗണിക്കാനാവില്ലെന്ന കാരണം ചൂണ്ടിക്കാട്ടിയാണ് കോടതി ജാമ്യാപേക്ഷ തള്ളിയത്.\nബിസിനസ് രംഗത്തെ ശത്രുതയാണ് തനിക്കെതിരായ ആരോപണങ്ങള്‍ക്കു പിന്നില്. ഇന്ത്യയിലേക്ക് വരാനും അന്വേഷണം നേരിടാനും തയ്യാറാണ്. എന്നാല് ഇന്റര്‍പോളിന്റെ റെഡ് കോര്‍ണര് നോട്ടീസ് ഉള്ളതിനാല് വിമാനത്താവളത്തില്‍നിന്നുതന്നെ അറസ്റ്റിലാകാന് സാധ്യതയുണ്ട്.\n1200 നഴ്‌സുമാരെ താന് റിക്രൂട്ട് ചെയ്തിട്ടുണ്ടെന്നും അവരില് ആരും തനിക്കെതിരെ പരാതി നല്‍കിയിട്ടില്ലെന്നും ഉതുപ്പ് ജാമ്യാപേക്ഷയില് വ്യക്തമാക്കി. പരാതി ഇല്ലാത്തതിനാല് ജാമ്യം നല്‍കണമെന്നും ഉതുപ്പ് ആവശ്യപ്പെട്ടു.


Malayalam News - poster against leaders|അറസ്റ്റിലായ യൂത്ത് കോൺഗ്രസ് നേതാവിനെ സംരക്ഷിക്കുന്നു; കൊല്ലം DCC അധ്യക്ഷ ബിന്ദുകൃഷ്ണയ്ക്കെതിരെ പോസ്റ്റർ |poster against leaders in premises of kollam dcc | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nഅറസ്റ്റിലായ യൂത്ത് കോൺഗ്രസ് നേതാവിനെ സംരക്ഷിക്കുന്നു; കൊല്ലം DCC അധ്യക്ഷ ബിന്ദുകൃഷ്ണയ്ക്കെതിരെ പോസ്റ്റർ\nസേവ് കോൺഗ്രസ് എന്ന പേരിൽ പതിച്ചിരിക്കുന്ന പോസ്റ്ററിൽ ബിന്ദു കൃഷ്ണയെയും മറ്റൊരു നേതാവ് ഷാനവാസ് ഖാനെയും പേരെടുത്ത് ആരോപിക്കുന്നു.\nUpdated: June 9, 2020, 4:22 PM IST\nLast Updated: June 9, 2020, 4:22 PM IST\nകൊല്ലം: കൊല്ലം ഡി സി സി ഓഫീസിന് മുന്നിൽ നേതാക്കൾക്കെതിരെ പോസ്റ്ററ്റുകൾ. യുവാവിനെ തട്ടിക്കൊണ്ടുപോയി മർദിച്ച കേസിൽ അറസ്റ്റിലായ യൂത്ത് കോൺഗ്രസ് സംസ്ഥാന സെക്രട്ടറി ഫൈസൽ കുളപ്പാടത്തിനെ നേതാക്കൾ സംരക്ഷിക്കുന്നു എന്ന് ആരോപിച്ചാണ് പോസ്റ്ററുകൾ. ഡി സി സി അധ്യക്ഷ ബിന്ദുകൃഷ്ണ ഉൾപ്പെടെയുള്ളവർക്കെതിരെയാണ് പോസ്റ്ററുകൾ.\nകൊല്ലത്തെ കോൺഗ്രസ് പാർട്ടിക്കുള്ളിൽ ഗ്രൂപ്പ് പോരുകൾ പുത്തരിയല്ല. ജില്ലയിൽ നിന്നും കോൺഗ്രസിന് എംഎൽഎ ഇല്ലാതായിട്ട് ഒരു വ്യാഴവട്ടം കഴിയുന്നു. നിലവിൽ യു ഡി എഫിനും എം എൽ എയില്ല. ജയിക്കുന്ന സീറ്റുകൾ പോലും ഗ്രൂപ്പ് കളിച്ചു തോൽപ്പിച്ചിട്ടുണ്ട് എന്നും ആരോപണം ഉണ്ടായിട്ടുണ്ട്. പുതിയ വിവാദം യൂത്ത് കോൺഗ്രസ് സംസ്ഥാന സെക്രട്ടറി ഫൈസൽ കുളപ്പാടത്തിനെ ചൊല്ലി.\nദിവസങ്ങൾക്ക് മുൻപാണ് യുവാവിനെ തട്ടിക്കൊണ്ടുപോയി മർദിച്ച കേസിൽ ഫൈസൽ കുളപ്പാടം പൊലീസ് പിടിയിലാകുന്നത്. ഫൈസൽ കുളപ്പാടത്തിനെ കോൺഗ്രസ് കൊല്ലം ജില്ലാ കമ്മിറ്റി സംരക്ഷിക്കുന്നു എന്ന് ആരോപിച്ചാണ് പുതിയ പോസ്റ്ററുകൾ. സേവ് കോൺഗ്രസ് എന്ന പേരിൽ പതിച്ചിരിക്കുന്ന പോസ്റ്ററിൽ ബിന്ദു കൃഷ്ണയെയും മറ്റൊരു നേതാവ് ഷാനവാസ് ഖാനെയും പേരെടുത്ത് ആരോപിക്കുന്നു.\nTRENDING:BREAKING | ബസ് ചാര്‍ജ് കുറച്ച നടപടി ഹൈക്കോടതി സ്റ്റേ ചെയ്തു\n[NEWS]RIP Chiranjeevi Sarja|പത്ത് വർഷത്തെ സൗഹൃദത്തിനൊടുവിൽ വിവാഹം; ഒടുവിൽ മേഘ്നയെ തനിച്ചാക്കി ചീരു മടങ്ങി\n[PHOTO]Kerala Lottery Result: 75 ലക്ഷം നേടിയ ആ ഭാഗ്യവാൻ ആര്? സ്ത്രീ ശക്തി SS-202 ലോട്ടറി നറുക്കെടുപ്പ് ഫലം പ്രഖ്യാപിച്ചു\nഎന്നാൽ പോസ്റ്ററുകൾക്ക് പിന്നിൽ സിപിഎം ആണെന്നാണ് ബിന്ദുകൃഷ്ണയുടെ ആരോപണം. ഫൈസൽ കുളപ്പാടം തെറ്റ് ചെയ്തിട്ടുണ്ടെങ്കിൽ ശിക്ഷിക്കപ്പെടണമെന്നും അറസ്റ്റിലായ വിവരം യൂത്ത് കോൺഗ്രസ് സംസ്ഥാന പ്രസിഡൻറ് ഷാഫിപറമ്പിലിനെ അറിയിച്ചതായും ബിന്ദു കൃഷ്ണ പറഞ്ഞു.\nFirst published: June 9, 2020, 4:22 PM IST\nതൊഴിൽതേടി സന്ദർശക വിസയിൽ UAEയിലേക്ക് വരേണ്ടതില്ലെന്ന് മുന്നറിയിപ്പ്\nUAE| തൊഴിൽതേടി സന്ദർശക വിസയിൽ യുഎഇയിലേക്ക് വരേണ്ടതില്ല; ഇന്ത്യക്കാർക്കും പാകിസ്ഥാൻകാർക്കും മുന്നറിയിപ്പ്\nയുവാവിനെ കൊലപ്പെടുത്തി മൃതദേഹം പെട്ടിയിലാക്കി കനാലിൽ ഉപേക്ഷിച്ചു; സഹോദരങ്ങൾ അറസ്റ്റിൽ


കോഹ്ലിയുടെ നൂറാം ടെസ്റ്റിൽ കാണികളെ പ്രവേശിപ്പിക്കാത്ത തീരുമാനത്തിൽ നിരാശ പ്രകടിപ്പിച്ച് മുൻ ഇന്ത്യൻ താരം സുനിൽ ഗവാസ്കർ - Crickerala\nകോഹ്ലിയുടെ നൂറാം ടെസ്റ്റിൽ കാണികളെ പ്രവേശിപ്പിക്കാത്ത തീരുമാനത്തിൽ നിരാശ പ്രകടിപ്പിച്ച് മുൻ ഇന്ത്യൻ താരം സുനിൽ ഗവാസ്കർ\nമൊഹാലിയിൽ നടക്കാനിരിക്കുന്ന മുൻ ഇന്ത്യൻ ക്യാപ്റ്റൻ വിരാട് കോഹ്ലിയുടെ നൂറാം ടെസ്റ്റ് മത്സരത്തിന് കാണികളെ പ്രവേശിപ്പിക്കേണ്ടതില്ലെന്ന ബിസിസിഐയുടെ തീരുമാനത്തിൽ നിരാശ പ്രകടിപ്പിച്ച് മുൻ ഇന്ത്യൻ താരം സുനിൽ ഗവാസ്കർ. ബിസിസിഐയുടെ നിർദ്ദേശപ്രകാരമാണ് മൊഹാലിയിൽ നടക്കുന്ന ശ്രീലങ്കയ്ക്കെതിരായ ആദ്യ ടെസ്റ്റിൽ കാണികളെ പഞ്ചാബ് ക്രിക്കറ്റ് അസോസിയേഷൻ വിലക്കിയത്. സോഷ്യൽ മീഡിയയിൽ വലിയ വിമർശനമാണ് ഈ തീരുമാനത്തിനെതിരെ ഉയരുന്നത്.\nശ്രീലങ്കയ്ക്കെതിരെ നടന്ന ടി20 പരമ്പരയിൽ ബിസിസിഐ കാണികളെ അനുവദിച്ചിരുന്നു. മൊഹാലി ടെസ്റ്റിന് ശേഷം നടക്കുന്ന ബാംഗ്ലൂർ ടെസ്റ്റിലും ബിസിസിഐ കാണികളെ അനുവദിക്കുന്നുണ്ട്.\n” ഏതു മത്സരമായാലും കാണികൾ ഉണ്ടാവണമെന്നാണ് ഓരോ കളിക്കാരനും ആഗ്രഹിക്കുന്നത്. അടുത്ത കാലത്തായി കാണികൾ ഇല്ലാതെയാണ് ഇന്ത്യ കളിച്ചത്. ഏതൊരു ക്രിക്കറ്ററായാലും കാണികൾക്ക് മുൻപിൽ കളിക്കാനാണ് ആഗ്രഹിക്കുക, കൂടാതെ നൂറാം ടെസ്റ്റ് എന്നുള്ളത് വളരെയേറെ സ്പെഷ്യലാണ്. ”\n” അവിടെ കാണികൾ ഉണ്ടാകില്ലയെന്നത് നിരാശാജനകമാണ്. പക്ഷേ ഇതുചിലപ്പോൾ മറ്റൊരു കാരണം കൊണ്ട് എടുത്തതായിരിക്കാം, മത്സരം നടക്കുന്ന മൊഹാലിയിൽ കോവിഡ് കേസുകൾ വളരെ കൂടുതലാണ്. ” സുനിൽ ഗവാസ്കർ പറഞ്ഞു.\nനൂറാം ടെസ്റ്റ് സെഞ്ചുറി നേടി കോഹ്ലി ആഘോഷിക്കുമെന്നാണ് താൻ പ്രതീക്ഷിക്കുന്നതെന്നും താനടക്കമുള്ള ഒരുപാട് ബാറ്റ്സ്മാന്മാർക്ക് അതിന് സാധിച്ചിട്ടില്ലയെന്നും കോഹ്ലി ആ അപൂർവ്വനേട്ടം സ്വന്തമാക്കുമെന്നാണ് താൻ പ്രതീക്ഷിക്കുന്നതെന്നും സുനിൽ ഗവാസ്കർ പറഞ്ഞു.\n” നൂറാം ടെസ്റ്റ് സെഞ്ചുറി നേടി അവൻ അഘോഷിക്കുമെന്നാണ് ഞാൻ പ്രതീക്ഷിക്കുന്നത്. അധികം ബാറ്റ്സ്മാന്മാർക്ക് അതിന് സാധിച്ചില്ല. 100 ടെസ്റ്റ് മത്സരങ്ങൾ ആദ്യമായി കളിച്ച കോളിൻ ക്രൗഡി നൂറാം മത്സരത്തിൽ സെഞ്ചുറി നേടിയിരുന്നു, ജാവേദ് മിയാൻദാധിനും അതിന് സാധിച്ചു. ഒരുപാട് ബാറ്റ്സ്മാൻമാർ 100 ടെസ്റ്റുകൾ കളിച്ചിട്ടുണ്ടെങ്കിലും ആ മത്സരത്തിൽ സെഞ്ചുറി നേടാൻ സാധിച്ചിട്ടില്ല. എൻ്റെ നൂറാം മത്സരത്തിൽ 48 ൽ നിൽക്കെ ഹാഫ് വോളി ഞാൻ സ്ക്വയർ ലെഗിലേക്ക് ക്ലിപ്പ് ചെയ്താണ് ഔട്ടായത്, നിങ്ങൾക്കത് വിശ്വസിക്കാനാകുമോ ” സുനിൽ ഗാവസ്കർ കൂട്ടിച്ചേർത്തു.


യാത്രക്കാര്‍ക്ക് 25 ലക്ഷത്തിന്റെ സൗജന്യ യാത്ര ഇന്‍ഷുറന്‍സ്; ഇന്ത്യയിലെ ആദ്യ സ്വകാര്യ ട്രെയിനിന്റെ റൂട്ടും സമയവും പുറത്തുവിട്ടു\n14 Sep 2019 8:09 AM GMT\nഇന്ത്യയിലെ ആദ്യ സ്വകാര്യ ട്രെയിന് തേജസ് എക്‌സ്പ്രസിന്റെ റൂട്ടും സമയവും ഐആര്‍ടിസി പുറത്തുവിട്ടു. ഡല്‍ഹി-ലഖ്നൗ റൂട്ടിലായിരിക്കും തേസ് എക്സ്പ്രസ് നിലവില് ഓടുക. ആറര മണിക്കൂറാണ് ഒരു ഭാഗത്തേക്കുള്ള യാത്രസമയം. യാത്രക്കാര്‍ക്ക് 25 ലക്ഷത്തിന്റെ സൗജന്യ യാത്ര ഇന്‍ഷുറന്‍സാണ് വാഗ്ദാനം ചെയ്തിരിക്കുന്നത്. ട്രെയിന് പൂര്‍ണമായും ഓപ്പറേറ്റ് ചെയ്യുന്നത് സ്വകാര്യ വിഭാഗമായിരിക്കും റെയില്‍വേക്ക് പങ്കുണ്ടാവില്ല. അടുത്ത ഒരാഴ്ചക്കുള്ളിലെ തേജസ് എക്‌സ്പ്രസിലേക്കുള്ള ബുക്കിംഗ് ആരംഭിക്കും.\nഒക്‌ടോബോര് നാല് മുതലാണ് സര്‍വ്വീസ് ആരംഭിക്കുക. ലഖ്‌നൗ-ല് നിന്ന് രാവിലെ 6.10ന് പുറപ്പെടുന്ന ട്രെയിനിന്റെ ആദ്യ സ്റ്റോപ്പ് കാണ്‍പൂര് സെന്‍ട്രലിലാണ് (7.20അങ). 11.43ന് ഗാസിയാബാദിനും ഒടുവില് ഉച്ചയ്ക്ക് 12.25ന് ഡല്‍ഹിയിലും എത്തിച്ചേരും. മടക്കെം വൈകിട്ട് 4.30ന് പുറപ്പെട്ട് വൈകിട്ട് 5.10ന് ഗാസിയബാദിലും രാത്രി 9.30 കാണ്‍പൂരിലും ഒടുവില് രാത്രി 10.45ന് ലഖ്‌നൗവിലും എത്തിച്ചേരും. ആഴ്ചയില് ആറുദിവസമായിരിക്കും ഈ ട്രെയിന് യാത്ര നടത്തുക. ചൊവ്വാഴ്ച ട്രെയ്ന് ഉണ്ടാവുകയില്ല.\nതേജസ് എക്‌സ്പ്രസിലേക്കുള്ള ടിക്കറ്റ് റെയില്‍വെ ടിക്കറ്റ് കൗണ്ടര് വഴി ലാഭ്യമാകില്ല. ഓണ്‍ലൈന് വഴി ബുക്ക് ചെയ്യാന് സാധിക്കും. 60 ദിവസം മുമ്പുതൊട്ട് ടിക്കറ്റ് ബുക്ക് ചെയ്യാവുന്നതാണ്. റെയില്‍വെ മന്ത്രാലായം ചില ട്രെയ്ന് സര്‍വീസുകള് സ്വകാര്യവത്കരിക്കുന്നതിനായിട്ടുള്ള പരീക്ഷണ യാത്രകളുടെ ഭാഗമാണിത്. ഇതിന്റെ ഭാഗമായി 100 ദിവസത്തെ അജണ്ടയില് റെയില്‍വെ കാറ്ററിംഗ് വിഭാഗത്തിനോടും ടൂറിസം കോര്‍പ്പറേഷനോടും (ഐആര്‍ടിസി) രണ്ട് ട്രെയിനുകള് ഓപ്പറേറ്റ് ചെയ്യാന് ആവശ്യപ്പെട്ടിരുന്നു.\nഇതുപ്രകാരമുള്ള ആദ്യ തേജസ് എക്‌സ്പ്രസ് ട്രെയിനാണ് ഡല്‍ഹി-ലഖ്നൗ റൂട്ടിലേത്. രണ്ടാത്തെ ട്രെയിന് മുംബ-അഹമ്മദ് ബാദ് റൂട്ടിലാണ്. ഡിസംബര് മാസത്തിലായിരിക്കും ഈ ട്രെയിന് സര്‍വീസ് ആരംഭിക്കുക. തേജസ് എക്സ്പ്രസിലെ യാത്രികര്‍ക്ക് യാതൊരു ഇളവുകളും അനുവദിക്കുന്നതല്ല. തല്‍ക്കാല് ക്വാട്ട, ബോര്‍ഡ് ഇന്‍ഫോടൈംമെന്റ് സര്‍വിസുകള്, ഡോര്‍സ്റ്റപ്പ് ബാഗേജുകള്, പുറത്തുനിന്നുള്ള ഭക്ഷണങ്ങള് എന്നിവയൊന്നും അനുവദിക്കില്ല.\nഅഞ്ച് വയസിന് മുകളിലുള്ള കുട്ടികള്‍ക്ക് മുഴുവന് ചാര്‍ജും നല്‍കണം. എക്സിക്യൂട്ടീവ് ക്ലാസിലും എസി ചെയര് കാറിലും അഞ്ച് സീറ്റുകള് വീതം വിദേശ സഞ്ചാരികള്‍ക്കായി നീക്കി വച്ചിരിക്കും. തേജസ് എക്‌സ്പ്രസിന് വിമാന നിരക്കുകളോട് കിടപിടിക്കുന്ന ടിക്കറ്റ് നിരക്കുകളായിരിക്കും. സീസണനുസരിച്ച് ടിക്കറ്റ് ചാര്‍ജും മാറിക്കൊണ്ടിരിക്കും. യാത്ര ചെയ്യുന്നവരുടെ വീട്ടില് നിന്ന് ട്രെയിനിലേക്ക് സാധനങ്ങള് എത്തിച്ച് നല്‍കാനും, യാത്ര ചെയ്യുന്നവര്‍ക്ക് വിശ്രമിക്കാന് വേണ്ടി പ്രത്യേക ലോഞ്ചുകള് ആരംഭിക്കാനും പദ്ധതിയുണ്ട്.\nRead: മഞ്ഞും പ്രണയവും വസന്തവും കൊണ്ട് പ്രകൃതി ഒരുക്കിയ ‘പൂക്കളുടെ താഴ്‌വര’, ഒരു യാത്ര പോകാം\nindian railway IRCTC Tejas Express train travel


Spanish Super Cup: സ്പാനിഷ് സൂപ്പര് കപ്പ് സൗദിയില്, വനിതകള്‍ക്ക് പ്രവേശനം നിഷേധിച്ചാല് കളി മാറും!! ബാഴ്‌സലോണ - റയല് മാഡ്രിഡ് സൂപ്പര് ക്ലാസിക്ക് ഫൈനൽ?? - saudi arabia to host revamped 4-team spanish super cup | Samayam Malayalam\nSamayam Malayalam | Updated: 13 Nov 2019, 09:13:00 AM\nസ്പാനിഷ് സൂപ്പര് കപ്പില് അടിമുടി മാറ്റം. ഇത്തവണ നാല് ടീമുകള്.സൂപ്പര് കപ്പിന് വേദിയാകുന്നത് സൗദി അറേബ്യ. മൂന്ന് വര്‍ഷത്തെ കരാറില് ധാരണയായി. വനിതകള്‍ക്ക് സ്റ്റേഡിയത്തില് പ്രവേശം ഉറപ്പാക്കിയിട്ടുണ്ടെന്ന് സ്‌പെയിന് ഫുട്‌ബോള് ഫെഡറേഷന്.\nസ്പാനിഷ് സൂപ്പര് കപ്പില് ബാഴ്‌സലോണ-അത്‌ലറ്റിക്കോ മാഡ്രിഡ്, റയല്‍മാഡ്രിഡ്- വലന്‍സിയ സെമിഫൈനല്\nസൂപ്പര് കപ്പ് ഫൈനല് ജനുവരി 12ന്. ബാഴ്‌സ - റയല് സൂപ്പര് ക്ലാസികിന് സാധ്യത\nസാമൂഹികപരിവര്‍ത്തനം ഫുട്‌ബോളിലൂടെ നടക്കുമെന്ന് ഫെഡറേഷന്\n2020 ജനുവരിയിലെ സ്പാനിഷ് സൂപ്പര് കപ്പ് ടൂര്‍ണമെന്റ് സൗദി അറേബ്യയില് നടക്കും. ബാഴ്‌സസലോണ, റയല്‍മാഡ്രിഡ്, അത്‌ലറ്റിക്കോ മാഡ്രിഡ്, വലന്‍സിയ എന്നിങ്ങനെ നാല് ടീമുകളാണ് പുതുക്കിയ സ്പാനിഷ് കപ്പ് ടൂര്‍ണമെന്റില് മാറ്റുരക്കുക. ഇത് സംബന്ധിച്ച് മൂന്ന് വര്‍ഷ കരാറില് സ്‌പെയിന് ഫുട്‌ബോള് ഫെഡറേഷനും സൗദി അറേബ്യയും ഒപ്പുവെച്ചു. ജിദ്ദയിലെ അറുപത്തിരണ്ടായിരം സീറ്റിംഗ് കപ്പാസിറ്റിയുള്ള കിംഗ് അബ്ദുല്ല സ്‌പോര്‍ട്‌സ് സിറ്റി സ്‌റ്റേഡിയത്തിലാണ് മത്സരം.\nസ്പാനിഷ് പത്രം എബിസി റിപ്പോര്‍ട്ട് പ്രകാരം സ്‌പെയിന് ഫുട്‌ബോള് ഫെഡറേഷന് 29-34 ദശലക്ഷം പൗണ്ടിന്റെ വരുമാനം മൂന്ന് വര്‍ഷ കരാറില്‍ലഭിക്കും. എന്നാല്, സ്പാനിഷ് സര്‍ക്കാറിലും ലാ ലിഗ അധികൃതരിലും ഈ നീക്കത്തിനെതിരെ പ്രതിഷേധം ഉയര്‍ന്നിട്ടുണ്ട്.യൂറോപ്യന് ഫുട്‌ബോള് ഗവേണിംഗ് ബോഡിയായ യുവേഫയും അതൃപ്തരാണ്. കാരണം, വനിതകള്‍ക്ക് സ്വാതന്ത്ര്യം ഇല്ലാത്ത നാട്ടില് ഫുട്‌ബോളിന് പിന്തുണ നല്‍കില്ലെന്ന യുവേഫയുടെ നയത്തിനെതിരാണ് സ്‌പെയിന് ഫെഡറേഷന്റെ നീക്കമെന്ന് ആക്ഷേപം ഉയര്‍ന്നു. എന്നാല്, കിംഗ്‌സ് കപ്പ് മത്സരങ്ങള് കാണാന് വനിതകള്‍ക്ക് വിലക്കുണ്ടായിരിക്കില്ലെന്ന വ്യവസ്ഥ കരാറിലുണ്ടെന്ന് ഫെഡറേഷന് പ്രസിഡന്റ് ലൂയിസ് റുബെയിലസ് പറയുന്നു.\nസാമൂഹികപരിവര്‍ത്തനത്തിന്റെ ചാലകശക്തിയാണ് ഫുട്‌ബോളെന്ന് സ്‌പെയിന് ഫുട്‌ബോള് ഫെഡറേഷന് അഭിപ്രായപ്പെട്ടു. ഇതുവഴി 2030 ലോകകപ്പ് ആതിഥേയത്വം സ്‌പെയ്‌നിന് നേടിക്കൊടുക്കാന് സാധിച്ചേക്കുമെന്ന് ഫെഡറേഷന് അഭിപ്രായപ്പെട്ടു. കഴിഞ്ഞ വര്‍ഷവും സ്പാനിഷ് സൂപ്പര് കപ്പ് വിദേശത്തായിരുന്നു നടന്നത്. മൊറോക്കോയിലെ ടാന്‍ഗ്രിസില് വെച്ചായിരുന്നു. സെവിയ്യയെ തോല്‍പ്പിച്ച് ബാഴ്‌സലോണ ചാമ്പ്യന്‍മാരായതിന് മൊറോക്കോക്കാര് സാക്ഷ്യം വഹിച്ചു.\nഇത്തവണ മുതല് സ്പാനിഷ് സൂപ്പര് കപ്പില് നാല് ടീമുകളാണ്. നേരത്തെ ലാ ലിഗ ചാമ്പ്യന്‍മാരും സ്പാനിഷ് കിംഗ്‌സ് കപ്പ് ജേതാക്കളും തമ്മിലുള്ള ഏക മത്സരമായിരുന്നു സൂപ്പര് കപ്പ്. എന്നാല്, സെമിഫൈനല്, ഫൈനല് ഫോര്‍മാറ്റിലൂടെ നാല് ടീമുകളെ ഉള്‍ക്കൊള്ളിച്ച് മാറ്റം വരുത്തിയാണ് ഇത്തവണ സൂപ്പര് കപ്പ്. ലാ ലിഗയിലെ ആദ്യ രണ്ട് സ്ഥാനക്കാരും കിംഗ്‌സ് കപ്പിലെ ഫൈനലിസ്റ്റുകളും ഉള്‍പ്പെടുന്നതാണ് സൂപ്പര് കപ്പ്. ജനുവരി എട്ടിന് ആദ്യ സെമിയില് റയല്‍മാഡ്രിഡും കിംഗ്‌സ് കപ്പ് ജേതാക്കളായ വലന്‍സിയയും ഏറ്റുമുട്ടും. ഒമ്പതിന് രണ്ടാം സെമിയില് ലാ ലിഗ ചാമ്പ്യന്‍മാരായ ബാഴ്‌സലോണയും കിംഗ്‌സ് കപ്പ് റണ്ണേഴ്‌സപ്പായ അത്‌ലറ്റിക്കോ മാഡ്രിഡും കൊമ്പുകോര്‍ക്കും. ഫൈനല് ജനുവരി പന്ത്രണ്ടിന്.\nഗോകുലത്തിന്‍റെ മാര്‍കസ് നാട്ടിലും പുലിയാണ്!! രാജ്യത്തിനായി ഒരു കളിയില് നേടിയത്5ഗോളുകള്, കളി കഴിഞ്ഞപ്പോള് സ്കോര് 15-0 ആര്‍ട്ടിക്കിള് ഷോ\nസ്പാനിഷ് സൂപ്പർ കപ്പ് ബാഴ്സലോണ Spanish Super Cup Saudi Arabia real madrid barcelona\nWeb Title : saudi arabia to host revamped 4-team spanish super cup


Muttil tree cutting case- Investigating Officer transfered\nമുട്ടിൽ മരം മുറി കേസ്; അന്വേഷണ ഉദ്യോഗസ്ഥന് സ്ഥലം മാറ്റം\nതിരുവനന്തപുരം: വയനാട് മുട്ടിലിലെ അനധികൃത മരം മുറിക്കൽ കണ്ടെത്തിയ ഉദ്യോഗസ്ഥന് സ്ഥലം മാറ്റം. മേപ്പാടി റേഞ്ച് ഫോറസ്റ്റ് ഓഫീസർ എം.കെ. സമീറിനെയാണ് സ്ഥലം മാറ്റിയിരിക്കുന്നത്. വാളയാർ ഫോറസ്റ്റ് ഇൻസ്റ്റിറ്റ്യൂട്ടിലേക്കാണ് സ്ഥലം മാറ്റം.\nഅതേസമയം മുട്ടിൽ മരം മുറിക്കൽ കേസിൽ പ്രത്യേക സംഘം അന്വേഷണം തുടരുകയാണെന്ന് വനം മന്ത്രി എ കെ. ശശീന്ദ്രൻ അറിയിച്ചു. മരം മുറിക്കലുമായി ബന്ധപ്പെട്ട് എല്ലാ വിഷയങ്ങളും അന്വേഷണ പരിധിയിലാണെന്ന് മന്ത്രി പറഞ്ഞു.\nഎല്ലാ അന്വേഷണ റിപ്പോർട്ടുകളും പ്രത്യേക സംഘത്തിന് കൈമാറാൻ ഉത്തരവിട്ടിട്ടുണ്ടെന്നും അന്വേഷണ റിപ്പോർട്ട് ലഭിച്ചശേഷം നടപടി തീരുമാനിക്കുമെന്നും മന്ത്രി എ കെ ശശീന്ദ്രൻ വ്യക്തമാക്കി.\nനേരത്തെ, മുട്ടിൽ മരം മുറി കേസിൽ വനം വകുപ്പ് ഉദ്യോഗസ്ഥരെ തിരിച്ചെടുത്ത നടപടി മന്ത്രി മരവിപ്പിച്ചിരുന്നു. വനം വകുപ്പ് മേധാവിയുടെ ഉത്തരവാണ് വനം വകുപ്പ് മന്ത്രി എ കെ ശശീന്ദ്രൻ മരവിപ്പിച്ചത്. സസ്പെൻഷനിലായ ഉദ്യോഗസ്ഥരെ തിരിച്ചെടുക്കാൻ ഇന്നലെ തീരുമാനമായിരുന്നു. കൂടുതൽ പരിശോധന ആവശ്യമെന്ന് മന്ത്രി ചൂണ്ടിക്കാട്ടി.


മെഡിക്കല് കോളേജിലെ യാത്രാക്ലേശത്തിന് പരിഹാരം; ഫ്‌ളൈ ഓവര് യാഥാര്‍ത്ഥ്യമാകുന്നു - Express Herald മെഡിക്കല് കോളേജിലെ യാത്രാക്ലേശത്തിന് പരിഹാരം; ഫ്‌ളൈ ഓവര് യാഥാര്‍ത്ഥ്യമാകുന്നു Solution to travel difficulties in medical college; The flyover becomesareality\nമന്ത്രി വീണാ ജോര്‍ജ് ഫ്‌ളൈ ഓവര് സന്ദര്‍ശിച്ചു.\nതിരുവനന്തപുരം: തിരുവനന്തപുരം മെഡിക്കല് കോളേജില് നിര്‍മ്മാണം പൂര്‍ത്തിയായി വരുന്ന ഫ്‌ളൈ ഓവര് ആരോഗ്യ വകുപ്പ് മന്ത്രി വീണാ ജോര്‍ജ് സന്ദര്‍ശിച്ചു. ഫ്‌ളൈ ഓവറിന്റെ ഫിനിഷിംഗ് ജോലികള് പൂര്‍ത്തിയാക്കി എത്രയും വേഗം ജനങ്ങള്‍ക്ക് തുറന്നുകൊടുക്കുമെന്ന് മന്ത്രി വീണാ ജോര്‍ജ് പറഞ്ഞു. മെഡിക്കല് കോളേജിലെത്തുന്ന ജനങ്ങളുടേയും ജീവനക്കാരുടേയും ദീര്‍ഘകാലമായുള്ള ആവശ്യമാണ് ഇതിലൂടെ സാക്ഷാത്ക്കരിക്കുന്നത്. മെഡിക്കല്\nകോളേജ് കാമ്പസിലെ യാത്രാക്ലേശം ഇതോടെ വലിയ അളവുവരെ പരിഹരിക്കാന് സാധിക്കും. മെഡിക്കല് കോളേജ് മാസ്റ്റര് പ്ലാനിന്റെ ഭാഗമായി 58 കോടി രൂപയുടെ ആദ്യഘട്ട വികസനപ്രവര്‍ത്തനങ്ങളാണ് നടന്നു വരുന്നത്. റോഡ് മേല്‍പ്പാല നിര്‍മ്മാണത്തിന് 18.06 കോടി രൂപയാണ് വകയിരുത്തിയിരിക്കുന്നത്. ഇതിന്റെ ഭാഗമായി കാമ്പസിലുള്ള6പ്രധാന റോഡുകളുടേയും പാലത്തിന്റേയും നിര്‍മ്മാണ പ്രവര്‍ത്തനങ്ങളാണ് പൂത്തിയാകുന്നതെന്നും മന്ത്രി വ്യക്തമാക്കി.\nമെഡിക്കല് കോളേജ് ജംഗ്ഷനിലെ പിഎംആറിനും മെന്‍സ് ഹോസ്റ്റലിനും സമീപം മുതല് ശ്രീ ചിത്ര ഇന്‍സ്റ്റിറ്റിയൂട്ടിന്റെ മുന്‍വശം വരെ നീളം വരുന്നതാണ് പുതിയ ഫ്‌ളൈ ഓവര്. 96 മീറ്റര് അപ്രോച്ച് റോഡുമുണ്ട്. 12 മീറ്ററാണ് മേല്‍പ്പാലത്തിന്റെ വീതി. മോട്ടോര് വേ 7.05 മീറ്ററും വാക് വേ 04.05 മീറ്ററുമാണ്. ഇന്ത്യയില് അപൂര്‍വമായിട്ടുള്ള ജോയിന്റ് ഫ്രീ മേല്‍പ്പാലമാണിത്. യൂണീഫോം സ്ലോപ്പിലാണ് ഈ മേല്‍പ്പാലം നിര്‍മ്മിച്ചിട്ടുള്ളത്.\nഎസ്.എ.ടി. ആശുപത്രി, നഴ്‌സിംഗ് കോളേജ്, എസ്.എസ്.ബി., ശ്രീചിത്ര, ആര്‍സിസി, മെഡിക്കല് കോളേജ്, പ്രിന്‍സിപ്പല് ഓഫീസ്, സി.ഡി.സി., പി.ഐ.പി.എം.എസ്. എന്നിവിടങ്ങളില് തിരക്കില്‍പ്പെടാതെ നേരിട്ടെത്താവുന്നതാണ്. ഇതിലൂടെ പ്രധാന ഗേറ്റുവഴി അത്യാഹിത വിഭാഗത്തിലും ആശുപത്രിയിലും തിരക്കില്ലാതെ എത്താനും സാധിക്കുന്നു. വികസന പ്രവര്‍ത്തനങ്ങള് വേഗത്തിലാക്കാന് മന്ത്രി പലവട്ടം നേരിട്ട് സന്ദര്‍ശിക്കുകയും ബന്ധപ്പെട്ട ഉദ്യോഗസ്ഥരുടെ യോഗം ചേര്‍ന്ന് കര്‍ശന നിര്‍ദേശം നല്‍കുകയും ചെയ്തു.\nമെഡിക്കല് വിദ്യാഭ്യാസ വകുപ്പ് ജോ. ഡയറക്ടര് ഡോ. തോമസ് മാത്യു, മെഡിക്കല് കോളേജ് പ്രിന്‍സിപ്പല് ഡോ. സാറ വര്‍ഗീസ്, കൗണ്‍സിലര് ഡി.ആര്. അനില് എന്നിവര് മന്ത്രിയോടൊപ്പമുണ്ടായിരുന്നു.\nSolution to travel difficulties in medical college; The flyover becomesareality


അനുഭവം കുരു, നഷ്ടം രണ്ടുലക്ഷം! – Boolokam\nഅനുഭവം കുരു, നഷ്ടം രണ്ടുലക്ഷം!\nവിശദമായ പരിശോധനകൾക്കു ശേഷം ഡോക്ടർ കുരുവിനൊരു വിലയിട്ടു, 45000/-. സാധാരണ നമ്മുടെയൊരു സാധനം വിൽക്കുമ്പോൾ വിലകൂട്ടിയല്ലേ കൊടുക്കുന്നത്. ഇവിടെ നേരെ തിരിച്ചാണ്. വിലയല്പം കുറയ്ക്കാൻ പറ്റുമോ ഡോക്ടർ എന്ന് ഞാൻ കെഞ്ചി. ധർമ്മാശുപത്രിയല്ലെന്നു പറഞ്ഞു ദേഷ്യത്തോടെ അദ്ദേഹം എന്റെ കുരുവിലിൽ\nഒരു കുരു തന്നെ വില്ലൻ. അനുഭവം കൊണ്ടത് ഗുരുവുമായി. ഏതോ മുജ്ജന്മശാപം തന്ന മോശം ദശാസന്ധിയായെന്നോർമിപ്പിച്ചു പിന്നാമ്പുറത്തു, നമ്മുടെയൊക്കെ അമേധ്യപ്രവാഹ ദ്വാരത്തിന്റെ അടപ്പ് വരുന്ന ഭാഗത്തായിരുന്നു പ്രസ്‌തുത മ്ലേച്ഛ കുരുക്കൾ കൈകോർത്തുപിടിച്ചു വലിഞ്ഞുകയറി സ്ഥാനംപിടിച്ചത്. ഒന്നുംരണ്ടുമല്ല മൂന്നെണ്ണം. ആസനസ്ഥനാകാൻ വയ്യ, ശയ്യയിലമരാൻ വയ്യ, കുന്തം പോലെ നില്ക്കാനുംവയ്യ. ടോയ്‌ലറ്റിൽ പോകുന്ന കാര്യം ആലോചിക്കാനേ വയ്യ. എന്നാലോ എപ്പോപോകും എപ്പോപോകും എന്ന് വയറിൽ നിന്നും നിരന്തരം എൻക്വയറികൾ. കുരുക്കൾ ഉറങ്ങിക്കിടക്കുകയാണ് അവറ്റകളറിയാതെ ഒന്ന് പോകാം എന്ന് കരുതി പാത്തുംപതുങ്ങിയും ചെന്ന് കുത്തിയിരുന്നാലോ എല്ലാംകൂടി ഉണർന്നു വേണ്ടാ വേണ്ടാന്ന് കലപിലാ വേദനയും മോങ്ങലും തുടങ്ങും. ശരീരത്തിന്റെ വളരെ ഞെങ്ങിഞെരുങ്ങിയുള്ള ഭാഗമായതിനാൽ കഠിനവേദനയോടെയാണ് അവറ്റകളുടെ നിൽപ്പ്. വെറുതെ കിടന്നാലും നമ്മൾ കൈകൊണ്ടു ഞെക്കുന്ന എഫക്ട്. നാലഞ്ചുദിവസം വേദനയെണ്ണി കഴിഞ്ഞു. അങ്ങനെയാണ് വീടിനടുത്തുള്ള പ്രൈവറ്റ് ഹോസ്പിറ്റലിൽ അഭയംപ്രാപിച്ചത്.\nആശൂത്രീപ്പോകാൻ ഓട്ടോയിൽ കയറിയിരുന്നു. ഗട്ടറുകളിലും ഹമ്പുകളിലും വണ്ടി നൃത്തം ചവിട്ടുമ്പോഴുള്ള എന്റെ മുഖഭാവങ്ങൾ നൈസർഗിക അഭിനയത്തിന്റെ ഉദാഹരണങ്ങളായിരുന്നു. ‘പട്ടാളം’ സിനിമയിൽ നിതംബത്തിൽ പട്ടി കടിച്ച സലിംകുമാർ ചന്തി സീറ്റിൽ ഉറപ്പിക്കാതെ ബൈക്കോടിച്ചു പോകുന്നപോലായിരുന്നു ഞാൻ ഓട്ടോയിൽ പിന്നെയിരുന്നത്. ആശുപത്രിയിലെത്തി, ചെന്നുപെട്ടതോ ഒരു പുലിയുടെ മടയിൽ. അപ്പോഴാണ് മറവത്തൂർകനവ് എന്ന സിനിമയിൽ കുണ്ടിയിൽ വെടിയേറ്റ ശ്രീനിവാസൻ വൈദ്യരെ കാണിക്കാൻ ചെന്ന കാര്യം ഓർമയിൽ വന്നത്.\nഞാൻ വേദനയോടെയും ദൈന്യതയോടെയും പറഞ്ഞു\n“ഡോക്ടർ കുണ്ടിയിൽ കുരു ഇരുക്ക് …”\n“എന്തേലും ഇറുക്കിയതാണോ …”\n“അല്ല ഡോക്ടർ..ഇത് അപ്പടിയുള്ള കുരുവല്ല… മൂന്നു പെരിയ കുരു…”\n” അപ്പടികിപ്പടിയെന്ന് നിനക്കെങ്ങനെ അറിയും ശപ്പാ…”\n“ഇത് തനിയെ വന്തത് ഡോക്ടർ ”\n“അത് തൃശൂരല്ലേ ഡോക്ടർ ?”\n“ഫാ..മുണ്ട് അഴിക്കാൻ ”\nഅടുത്തുനിന്ന നേഴ്‌സുമാരെ കോള്മയിർകൊള്ളിച്ചു ഞാൻ ‘സ്ഫടികത്തിലെ’ ആടുതോമയെ പോലെ മുണ്ടുരിഞ്ഞു.\n“ഫാ…വങ്കാ കുരുവും വച്ചുകൊണ്ടു നീ മോഹൻലാലിന് പഠിക്കുകയാ….”\nഡോക്ടർ അരിശത്തോടെ ചോദിച്ചു.\nഎന്റെ പ്ലിങ്ങിയ ചിരിയെ ഖണ്ഡിച്ചുകൊണ്ടു അദ്ദേഹം സൗമ്യനായി അലറി\nഅദ്ദേഹം എന്തൊക്കെയോ സാധനങ്ങളിട്ടു കുരുക്കളിൽ അളിച്ചു. താപം, ശീതം, മിതശീതോഷ്ണം മുതലായ കാലാവസ്ഥകൾ അവിടെ മാറിമാറി അനുഭവപ്പെട്ടു. ശീതം ബാധിക്കുമ്പോൾ അതിലെങ്ങനെ രസിച്ചു, ഹാ ഈ അന്റാട്രിക്കൻ കാലാവസ്ഥ എന്ത് രസമെന്നോർത്തുകിടക്കുമ്പോഴാകും അടുത്ത നിമിഷം സഹാറ മരുഭൂമി എന്നെ ഞെരിപിരി കൊള്ളിക്കുന്നത്. അപ്പോൾ, “മ്ലേച്ഛാ..അടങ്ങിക്കിടക്കെടാ…” എന്ന് ഡാക്കിട്ടർ ആക്രോശിക്കും. ദൈവത്തിന്റെ മാലാഖമാരുടെ തുറിച്ചുനോട്ടത്തിൽ ചോർന്നുപോകുന്ന അഭിമാനം കുരുക്കളിൽ നിന്നും പഴുപ്പിന്റെ രൂപത്തിൽ ആയിരുന്നെങ്കിൽ നന്നായേനെ എന്ന് ഞാൻ മോഹിച്ചു. ഒരു മനുഷ്യന് ഇതേവരെ നേരിട്ടു തന്റെ ആസനം കാണാൻ സാധിക്കാത്തതിൽ അന്ന് ഞാനാദ്യമായി സങ്കടപ്പെട്ടു. കുരുക്കളെ ഞാൻ വീട്ടിലിരുന്നു നോക്കിയത് ഒരു ദർപ്പണത്തെ, അഭിമുഖമെന്നൊക്കെ പറയുന്നപോലെ ‘അഭിമൂല’മായി പിടിച്ചുകൊണ്ടായിരുന്നു. വളരെ ചെറിയ ദർപ്പണമായിരുന്നാൽ തന്നെ എന്റെ മഹാനിതംബത്തിന്റെ ചില കോണുകൾ മാത്രമേ അതിൽ തെളിഞ്ഞിരുന്നുള്ളൂ.\nവിശദമായ പരിശോധനകൾക്കു ശേഷം ഡോക്ടർ കുരുവിനൊരു വിലയിട്ടു, 45000/-. സാധാരണ നമ്മുടെയൊരു സാധനം വിൽക്കുമ്പോൾ വിലകൂട്ടിയല്ലേ കൊടുക്കുന്നത്. ഇവിടെ നേരെ തിരിച്ചാണ്. വിലയല്പം കുറയ്ക്കാൻ പറ്റുമോ ഡോക്ടർ എന്ന് ഞാൻ കെഞ്ചി. ധർമ്മാശുപത്രിയല്ലെന്നു പറഞ്ഞു ദേഷ്യത്തോടെ അദ്ദേഹം എന്റെ കുരുവിലിൽ സ്പിരിറ്റ് പോലെന്തോ സാധനമെടുത്തു നിർദ്ദാക്ഷണ്യം അഭിഷേകംചെയ്തു. ‘അയ്യോ…’ എന്നുള്ള എന്റെ വിളി ആശുപത്രിയെ പ്രകമ്പനം കൊള്ളിച്ചു. എവിടെയൊക്കെയോ ഇരുന്ന എന്തൊക്കെയോ വസ്തുക്കൾ വീഴുന്ന ഒച്ചകൾ കേട്ടു, ഭൂമി കുലുക്കമെന്നു പറഞ്ഞു ഒന്നുരണ്ടുപേർ കുറേപേരെയും നയിച്ചുകൊണ്ട് പുറത്തേയ്ക്കിറങ്ങിയോടി. പിന്നെയറിഞ്ഞു, ഗൈനക്കോളജി വാർഡിൽ അമ്പതിലേറെ പ്രസവങ്ങൾ ഒരുമിച്ചു നടന്നത്രെ, മൂത്രതടസ്സം ബാധിച്ചു വന്നവർ ഏറെ ദിവസങ്ങൾക്കു ശേഷം ധാരധാരയായി പെടുത്തത്രെ, മലബന്ധമുള്ളവർക്കു അനുസ്യൂതം ശോചനയുണ്ടായത്രേ.\nശബ്ദത്തിന്റെ പ്രഭവകേന്ദ്രം തിരക്കി എത്തിയ സെക്യൂരിറ്റിക്കാർ എന്നെ പഞ്ഞിക്കിടുന്നതിനു മുമ്പ് ഡോക്ടർ മടക്കി അയച്ചു. അതിനുശേഷം ആ ആശുപത്രിയിൽ ‘ഞെട്ടൽ തെറാപ്പി’ എന്നൊരു പുതിയ ചികിത്സാരീതി കൂടി നിലവിൽ വരികയും എന്നെ ചികിത്സിച്ച ഡോക്ടർ അതിന്റെ ഉപജ്ഞാതാവായി പേരെടുക്കുകയും ചെയ്തു. എന്റെ ശബ്ദം റിക്കോർഡ് ചെയ്തു ഭീമാകാരമായ സ്പീക്കറുകളിലൂടെ കേൾപ്പിച്ചാണ് ആ തെറാപ്പി ചെയ്തിരുന്നത്. അതിനുപറ്റിയ വൃത്തികെട്ട ശബ്ദം എനിക്കുമാത്രമേ ഉള്ളെന്നു അദ്ദേഹമെന്നെ തോളത്തുതട്ടി അഭിനന്ദിച്ചു. പിൽക്കാലത്തു ഈ ചികിത്സാരീതി ലോകമാസകലം വ്യാപിക്കുകയും ചെയ്തത്രേ.\nപിറ്റേദിവസം അരയ്ക്കു താഴെ മരവിപ്പിച്ചു ഓപ്പറേഷൻ നടത്തി. രണ്ടുകാലുകൾ രണ്ടുവശത്തേയ്ക്കും പിടിച്ചു കെട്ടിവച്ചു നാലഞ്ചുപേർ ഇറച്ചിവെട്ടുന്നപോലെ ചില പ്രവർത്തികളിൽ ഏർപ്പെട്ടു. പ്രൈവറ്റ് ആശുപത്രിയാണ്, ശസ്ത്രക്രിയ കഴിയുമ്പോൾ ആവശ്യമുള്ളതൊക്കെ അതാതുസ്ഥലങ്ങളിൽ തന്നെ ഉണ്ടാകണേയെന്ന് പരദൈവമായ ഡിങ്കനോട് പ്രാർത്ഥിച്ചുകൊണ്ട് ഞാൻ കണ്ണടച്ചുകിടന്നു. മരവിച്ചു വാഴത്തട പോലെ ആയിക്കഴിഞ്ഞ കാലുകൾ ആരെങ്കിലും വെട്ടിയെടുത്താൽ പോലും അറിയാത്ത അവസ്ഥ. ആസനത്തിലാണ് ശസ്ത്രക്രിയയെങ്കിലും ശരീരത്തിന്റെ വേറെയും ഭാഗങ്ങളിൽ കൊളുത്തിപ്പിടുത്തം അനുഭവപ്പെട്ടു. വല്ല കമ്പിയോ കൊളുത്തോ ഇട്ടു വൃക്ക അടിച്ചുമാറ്റുന്നതാണോ എന്ന ശങ്കയോടെ വെറുതെങ്ങനെ കിടന്നു.\nഞാൻ ഓർക്കാൻ ഇഷ്ടപ്പെടാത്തൊരു നരകരാത്രിയായിരുന്നു അത്. ഓപ്പറേഷൻ കഴിഞ്ഞു വലിയ ഘോഷയാത്രയോടെയും പരിവാരങ്ങയുടെയും ഒബ്സർവേഷൻ വാർഡിൽ കൊണ്ടുകിടത്തി. എന്നെ പരിപൂർണ്ണമായി ഉറങ്ങാൻ വിട്ടു. ഉറക്കം മുറിയുമ്പോൾ യൂറിൻകാനിൽ ഉന്നംതെറ്റിച്ചു പെടുത്തു പലതവണ ബെഡിനെ നാശമാക്കിയതും മയങ്ങാനുള്ള ഇഞ്ചക്ഷന്റെ ആലസ്യത്തിൽ നൂൽബന്ധമില്ലാതെ എഴുന്നേറ്റുനിന്ന് ഫിറ്റായവരെ പോലെ കാബറേ ആടി ഒബ്‌സർവേഷൻ വാർഡിലെ നേഴ്‌സുമാരെ കഷ്ടത്തിലാക്കിയതും പിറ്റേന്നായിരുന്നു അറിയുന്നത്. ഇതിനുംവേണ്ടി എനിക്കെവിടെയാ മൂത്രമെന്നു ഞാൻ അമ്മയോട് അലറിയെങ്കിലും അലർച്ച മുറിവിന്റെ കേന്ദ്രബിന്ദുവിനെ സ്വാധീനിച്ചതിനാൽ ശബ്ദംതാഴ്ത്തി മൗനിയായി. ഓപ്പറേഷൻ ചെയ്തത് അത്രമാത്രം കോമ്പ്ലിക്കേറ്റഡ് ഭാഗം ആയതിനാൽ അനസ്തേഷ്യയുടെ വീര്യം വിട്ടപ്പോൾ കഠിന വേദനയും ബെഡിൽ എന്റെ ബട്ടർഫ്‌ളൈ നീന്തലും തുടങ്ങിയിരുന്നു.\nറൂമിലേക്ക് മാറ്റിയതിനുശേഷമായിരുന്നു അതിലുംകഷ്ടം. ഡോക്ടർ വിധിച്ച ശിക്ഷാവിധി കഠിനമായിരുന്നു. ഒരാഴ്ച ടോയ്‌ലറ്റിൽ അപ്പികിപ്പി എന്നൊന്നും പറഞ്ഞോണ്ട് പോകരുത്. അതിനു സഹായകമായ കോൺസ്റ്റിപ്പേഷനെ സർവ്വശക്തിയുമെടുത്ത് ആവാഹിക്കണം. അതിനായി ബ്രെഡ് മാത്രം കഴിക്കുക. അങ്ങനെ ബ്രെഡും ജാമും മാത്രം മൂന്നുനേരം കഴിച്ചുതുടങ്ങി.\nസുഖശോചനയുടെ ആത്മസുഹൃത്തുക്കൾ ആയ പഴവർഗ്ഗങ്ങളെ റൂമിനുപുറത്തുനിർത്തി. സന്ദർശകരുടെ കയ്യിൽ പഴങ്ങളില്ലെന്ന് ഉറപ്പുവരുത്താൻ ഒരു കിങ്കരനെ വാതിലിൽനിർത്തി.\nറൂം ക്ളീൻ ചെയ്യാൻ വരുന്ന ഒരു പെൺകുട്ടി എന്നെ സ്ഥിരമായി ശ്രദ്ധിക്കുന്നത് എന്റെ ശ്രദ്ധയിൽപ്പെട്ടു. ഒരുദിവസം അവളെന്നോട് പട്ടണപ്രവേശത്തിലെ ഡയലോഗുകൾ പറഞ്ഞു.\n“ചേട്ടൻ വന്നതില്പിന്നെ എനിക്ക് സുഖമാണ്. ചേട്ടൻ അപ്പിയിടാത്തതുകൊണ്ട് ബാത്ത്റൂം നല്ല വൃത്തിയായിത്തന്നെ കിടക്കും…”\n“അതെന്താ പെണ്ണേ ഞാൻ ചുവരിലും തറയിലുമാണോ സാധിക്കുന്നത് ?”\n“ചേട്ടൻ പഴഞ്ചോറ് കഴിക്കുമോ..?”\n“നീ വിചാരിക്കുന്നതുപോലുള്ള ആപ്പഊപ്പ ഒന്നുമല്ല ഞാൻ..”\n“ചേട്ടൻ ആരെയെങ്കിലും ലവ് ചെയ്തിട്ടുണ്ടോ ?”\n“എടീ പെണ്ണേ നിന്റെ ചാട്ടം എങ്ങോട്ടെന്ന് മനസ്സിലാകുന്നുണ്ട്. മാസം ആയിരത്തിലേറെ കവിതകളെഴുതുന്ന ഒരു മഹാകവിയാണ് ഞാൻ”\n“ആയിരം കവിതയോ കവിയോ..നുണപറയല്ലേ ചേട്ടാ…വേലയും കൂലിയും ഇല്ലാതെ വിട്ടിലടിച്ചു നടക്കുന്നവനാണ് ചേട്ടനെന്നു ഹെഡ് നേഴ്സ് പറഞ്ഞു …”\n“ഏതു ഹെഡ് നേഴ്സ്..അവളുടെ ഹെഡ് ഞാൻ പൊട്ടിക്കും ”\nഅതിലും കഷ്ടം, നേഴ്‌സുമാർ വരുമ്പോൾ ദിവസം രണ്ടുനേരം കുണ്ടിപൊക്കി കാണിക്കുക എന്നതായിരുന്നു. അതവരുടെ ജോലിയല്ലേ എന്നൊക്കെ മറ്റുള്ളവർക്ക് പറയാമെങ്കിലും ഞാൻ അനുഭവിച്ച ലജ്ജ ചെറുതൊന്നും ആയിരുന്നില്ല. അതിനുകാരണം, മുറിവ് ക്ളീൻ ചെയ്യാൻ ഒരു പ്രത്യേക പൊസിഷനിൽ കിടക്കുമ്പോൾ പിന്നാമ്പുറത്തു നിന്നൊരു ജാലകം തുറക്കപ്പെടുകയും അതുവഴി ഉമ്മറം കൂടി കാണാൻ സാധിക്കുകയും ചെയ്യും എന്നതുകൊണ്ടാണ്. അതുമായിബന്ധപ്പെട്ട മറ്റൊരു കാരണം, എനിക്ക് ചെറുപ്പം മുതൽ അറിയാവുന്നൊരു നേഴ്സ് (റൂം ക്ളീൻ ചെയ്യാൻ വന്ന പെണ്ണ് പറഞ്ഞ ഹെഡ് നേഴ്സ്)അക്കൂട്ടത്തിൽ ഉണ്ടായിരുന്നതിനാലുമാണ്. ഒന്നുകിൽ പകൽ അല്ലെങ്കിൽ രാത്രി അവൾ ദിവസവും വന്നു അതൊക്കെ ദർശിച്ചിട്ടു പോകുക പതിവായിരുന്നു. ഓളുടെ മുന്നിൽ പലകാലത്തും മസിലുപിടിച്ചൊക്കെ നടന്നിട്ടുള്ളതാണ്. ആശുപത്രിയിൽ വച്ച് എന്റെ മസിൽഎയർ മൊത്തം അവൾ തുറന്നുവിട്ടു. അങ്ങനെയാകാം തടിയുംകുറഞ്ഞു. ചില സമയത്തുള്ള ഓളുടെ കള്ളചിരിയാണ് എന്ത് അഭിമാനത്തിന്റെ കുരുവിനെ കൂടി പൊട്ടിച്ചത്.\nഒരാഴ്ച കഴിഞ്ഞപ്പോൾ, ജയിൽ മോചിതനായ ഒരാളുടെ ആശ്വാസത്തോടെ ഞാൻ ടോയ്‌ലറ്റിൽ പോയിരുന്ന് ‘അറബിക്കടലിളകി വരുന്നേ….’ ‘പ്രവാഹമേ ഗംഗാ പ്രവാഹമേ…’ എന്നീ പാട്ടുകൾ ഉച്ചത്തിലുച്ചത്തിൽ സാധകംചെയ്തു. ഓരോ പാട്ടിനുമൊടുവിൽ സംഗീതക്കച്ചേരിയെ ഓർമിപ്പിച്ചു ‘ഷഡ്ജം’ എന്നും പറയും. മുറിയിലുണ്ടായിരുന്ന അമ്മാവന്റെ മകൻ അതുകേട്ടു ഉറക്കെ വിളിച്ചുപറഞ്ഞു\n“ഇപ്പോൾ അതിട്ടൂടാ ചേട്ടാ മുറിവ് കരിയട്ടെ….ജോക്കിയുടെ തന്നെ മേടിക്കാം”\nപതിനഞ്ചുദിനങ്ങൾ കഴിഞ്ഞു വീട്ടിലെത്തി. ഏറെക്കാലം ദിനചര്യകൾ മാറ്റിയെഴുതേണ്ടിവന്നു. മനുഷ്യശരീരത്തിൽ ആസനാരോഗ്യം വഹിക്കുന്ന പങ്കിനെക്കുറിച്ചു അക്കാലങ്ങളിൽ ഞാൻ സ്ഥിരമായി ചിന്തിക്കുമായിരുന്നു. എന്നാൽ കുരുവുണ്ടാക്കിയ പൊല്ലാപ്പ് അവിടെയും നിന്നില്ല.\nരണ്ടുമാസത്തിന് ശേഷം അബുദാബി രാജകുമാരന്റെ പ്രത്യേക ക്ഷണപ്രകാരം ഞാൻ അവിടം സന്ദർശിക്കുകയുണ്ടായി. അവിടെ എത്തിയ ശേഷമാണ് മരുവിലെ കള്ളിമുള്ളുകൾ പോലെ വേദനയേറിയ ആ സത്യം അറിയുന്നത്. രാജകുമാരൻ എന്നെ ക്ഷണിച്ചെന്നുപറഞ്ഞു എന്റെ അകന്നൊരു ബന്ധു എനിക്കു കൈമാറിയ ക്ഷണപത്രം ലേബർ ജോലിക്കുള്ള വിസ അഥവാ ഒരു ‘ക്ഷണന’പത്രമായിരുന്നെന്ന്. അവിടെ ഗാർഡ് ഓഫ് ഓണർ പരിശോധിച്ചു വിശിഷ്ടാതിഥിയായി കൊട്ടാരത്തിൽ ഒട്ടകപ്പാൽ കുടിക്കുന്ന സ്വപ്‌നങ്ങളെല്ലാം ബ്രെക്കുപോയി തലകീഴായി മറിഞ്ഞു.\nകഠിനമായ ചൂടിലെ ജോലിയിൽ ഓപ്പറേഷൻ ചെയ്ത ഭാഗം വീണ്ടും പഴുക്കുകയും ആ മരുഭൂമിയിൽ കഷ്ടപ്പെടുകയും ചെയ്തു. അവിടെയുണ്ടായിരുന്ന ചില കപടബന്ധുക്കൾ മുറിവിൽ തിളച്ച മണ്ണുവാരിയിട്ടു വീണ്ടും പ്രശ്നം വഷളാക്കി. നാട്ടിലേക്ക് വിട്ടില്ലെങ്കിൽ ആത്മഹത്യചെയ്യുമെന്ന് പറഞ്ഞ എന്റെ ദുരവസ്ഥ കണ്ട കമ്പനിക്കാർ വിസ കാൻസൽ ചെയ്തു രണ്ടുമാസത്തെ എന്റെ ഹ്രസ്വപ്രവാസം അവസാനിപ്പിച്ചിട്ടു എന്നെ തിരിച്ചയച്ചു. കണ്ണിൽച്ചോരയില്ലാത്ത പരാമനാറികൾ ടിക്കറ്റുപോലും എടുത്തുതന്നില്ല. നാട്ടിലെ സുഹൃത്താണ് ടിക്കറ്റെടുത്തു അയച്ചുതന്നത്. തിരുവനന്തപുരം വിമാനത്താവളത്തിൽ വന്നിറങ്ങിനിന്നപ്പോൾ എന്റെ ബോധമണ്ഡലങ്ങളിൽ ആ ഗുണപാഠം തെളിഞ്ഞു. ‘വേണ്ടാത്തിടത്തു കുരുപൊങ്ങിയാൽ ആനയും വീഴും’. നഷ്ടം രണ്ടുലക്ഷത്തിലേറെ.\nവായ്‌നാറ്റം:കാരണങ്ങളും പരിഹാര മാർഗ്ഗങ്ങളും.


India-Israel sign pact to boost Indian agriculture sector and rise farmers income - Malayalam Goodreturns\n» ഇസ്രായേലുമായി മൂന്ന് വര്‍ഷത്തെ കരാര്; കാര്‍ഷിക സമൃദ്ധി ലക്ഷ്യമെന്ന് കേന്ദ്രമന്ത്രി തോമര്\nPublished: Wednesday, May 26, 2021, 18:59 [IST]\nമുംബൈ: കാര്‍ഷിക മേഖലയില് കൂടുതല് സഹകരിച്ച് പ്രവര്‍ത്തിക്കാന് ഇന്ത്യയും ഇസ്രായേലും തീരുമാനിച്ചു. ഇന്ത്യയില് ഉല്‍പ്പാദന ക്ഷമത വര്‍ധിപ്പിക്കാന് സഹായിക്കുന്ന മൂന്ന് വര്‍ഷത്തെ കരാറില് ഇരുരാജ്യങ്ങളും ഒപ്പുവച്ചു. ഇന്ത്യന് ഗ്രാമീണ മേഖലയില് കാര്‍ഷിക ഉല്‍പ്പാദനം കൂട്ടുക എന്ന ലക്ഷ്യത്തോടെയാണ് കരാര് എന്ന് കൃഷി മന്ത്രി നരേന്ദ്ര സിങ് തോമര് കരാര് ഒപ്പുവയ്ക്കുന്ന ചടങ്ങില് പറഞ്ഞു. ഇന്തോ-ഇസ്രായേല് ഗ്രാമങ്ങള് ഒരുക്കുകയാണ് ചെയ്യുക. 12 സംസ്ഥാനങ്ങളിലാണ് കരാറിന്റെ ഭാഗമായ പ്രവര്‍ത്തനങ്ങള് നടക്കുക.\nഗ്രാമങ്ങളില് നടപ്പാക്കേണ്ട പദ്ധതിക്ക് രൂപം നല്‍കുക ഇസ്രായേല് ആയിരിക്കും. അത്യാധുനിക സാങ്കേതിക വിദ്യകളുടെ സഹായത്തോടെയാകും പദ്ധതി നടപ്പാക്കുക. കാര്‍ഷിക ഉല്‍പ്പാദനം വര്‍ധിപ്പിക്കുക, കര്‍ഷകരുടെ വരുമാനം ഉയര്‍ത്തുക എന്നിവയാണ് ലക്ഷ്യമെന്ന് മന്ത്രി കൂട്ടിച്ചേര്‍ത്തു. ഇസ്രായേല് നോഡല് ഏജന്‍സിയായ മാഷവ് ഒട്ടേറെ വികസ്വര രാജ്യങ്ങളുമായി കാര്‍ഷിക മേഖലയിലെ സാങ്കേതിക വിദ്യ പങ്കുവയ്ക്കുന്നുണ്ട്. ഇന്ത്യയില് 12 സംസ്ഥാനങ്ങളിലായി 29 പ്രവര്‍ത്തന കേന്ദ്രങ്ങളാണ് ഒരുക്കുക.\nഇന്തോനേഷ്യയില് നടന്ന 1955ലെ ഏഷ്യ പസഫിക് സമ്മേളനത്തില് ഇസ്രായേലിനെ ക്ഷണിച്ചിരുന്നില്ല. രാഷ്ട്രീയ കാരണങ്ങളാലായിരുന്നു ഇത്. ഈ സാഹചര്യത്തിലാണ് കാര്‍ഷിക മേഖലയുടെ സമൃദ്ധി ലക്ഷ്യമിട്ട് പുതിയ ഏജന്‍സിയായ മാഷവ് ഇസ്രായേല് രൂപീകരിച്ചത്. അന്നത്തെ ഇസ്രായേല് പ്രധാനമന്ത്രി ഗ്ലോദ മിര് ആണ് ഇതിന് മുന്‍കൈ എടുത്തത്. പിന്നീട് ഏജന്‍സി കൂടുതല് സാങ്കേതിക വിദ്യ കരസ്ഥാമാക്കി. പ്രവര്‍ത്തനം കൂടുതല് മികവുറ്റതാക്കി.\nഇന്ന് ഐക്യരാഷ്ട്രസഭയുടെ ഭക്ഷ്യ കാര്‍ഷിക ഓര്‍ഗനൈസേഷന് ഉള്‍പ്പെടെ കാര്‍ഷിക മേഖലയില് നേട്ടമുണ്ടാക്കാന് സഹായിക്കുന്ന സാങ്കേതിക വിദ്യകള് ഇസ്രായേല് കൈമാറുന്നുണ്ട്. ഇന്ത്യയില് സ്വകാര്യ മേഖലയുമായി ബന്ധപ്പെട്ടും ഇസ്രായേല് ഏജന്‍സി പ്രവര്‍ത്തിക്കുമെന്നാണ് സൂചന. 2008ലാണ് ഇസ്രായേലുമായി ഇക്കാര്യത്തില് ഇന്ത്യ ആദ്യം കരാറുണ്ടാക്കിയത്. നാല് ഘട്ടങ്ങള് പൂര്‍ത്തിയാക്കി. ഇപ്പോള് അഞ്ചാം ഘട്ടമായി മൂന്ന് വര്‍ഷത്തേക്കുള്ള കരാറാണ് ഒപ്പുവച്ചിരിക്കുന്നത്.\nIndia-Israel sign pact to boost Indian agriculture sector and rise farmers income\nStory first published: Wednesday, May 26, 2021, 18:59 [IST]


ജാഗ്രത: ഏകീകൃത സിവില്‍കോഡില് ചര്‍ച്ച വേണമെന്ന് കേന്ദ്രമന്ത്രി\nഏകീകൃത സിവില്‍കോഡില് ചര്‍ച്ച വേണമെന്ന് കേന്ദ്രമന്ത്രി\nരാജ്യത്ത് ഏകീകൃത സിവില്‍കോഡ് നടപ്പാക്കുന്നതിനെക്കുറിച്ച് ചര്‍ച്ച വേണമെന്ന് കേന്ദ്ര കൃഷിമന്ത്രിയും ബിജെപി നേതാവുമായ രാധാ മോഹന്‍സിങ്. ജമ്മു-കശ്മീരിന് പ്രത്യേക പദവിനല്‍കുന്ന 370-ാം വകുപ്പ് റദ്ദാക്കുന്ന കാര്യം ഭരണഘടനയുടെ ഭാഗമായി തുടരുന്ന കാര്യം പുനഃപരിശോധിക്കുമെന്ന് പ്രധാനമന്ത്രിയുടെ ഓഫീസിന്റെ ചുമതലയുള്ള സഹമന്ത്രി ജിതേന്ദ്രസിങ് പ്രഖ്യാപിച്ചിരുന്നു. മുസ്ലിങ്ങള് ഇപ്പോള് ന്യൂനപക്ഷമല്ലെന്നും പാഴ്സികളാണ് ന്യൂനപക്ഷങ്ങളുടെ പരിഗണന അര്‍ഹിക്കുന്നതെന്നും ന്യൂനപക്ഷമന്ത്രി നജ്മ ഹെപ്ത്തുള്ളയും അഭിപ്രായപ്പെട്ടു. ഇതിന്റെ തുടര്‍ച്ചയായാണ് ആര്‍എസ്എസ് പ്രചാരകനായ കേന്ദ്ര കൃഷിമന്ത്രിയുടെ വിവാദപ്രസ്താവന.\nതീവ്രഹിന്ദുത്വ അജന്‍ഡയില് അയോധ്യയിലെ രാമക്ഷേത്രനിര്‍മാണത്തിനു പുറമെയുള്ള രണ്ട് വിഷയങ്ങളാണ് ഏകീകൃത സിവില് കോഡ് നടപ്പാക്കലും 370-ാം വകുപ്പ് റദ്ദാക്കലും. ഏകീകൃത സിവില്‍കോഡ് നടപ്പാക്കുന്നതിനെക്കുറിച്ച് ചര്‍ച്ച ചെയ്യുന്നതില് കുഴപ്പമൊന്നുമില്ലെന്നാണ് കൃഷിമന്ത്രി പറഞ്ഞത്. അനുകൂലവും പ്രതികൂലവുമായി ഉയരുന്ന വാദങ്ങള് കേള്‍ക്കുന്നതില് ലജ്ജിക്കേണ്ടതില്ല- മന്ത്രി പറഞ്ഞു. ഏകീകൃത സിവില്‍കോഡ് നടപ്പാക്കാന് എല്ലാ ശ്രമവും നടത്തുമെന്ന് ലോക്സഭാതെരഞ്ഞെടുപ്പ് പ്രചാരണത്തിനിടെ നരേന്ദ്രമോഡി പ്രഖ്യാപിച്ചിരുന്നു. രാമക്ഷേത്രം, ഏകീകൃത സിവില്‍കോഡ്, 370-ാം വകുപ്പിന്റെ റദ്ദാക്കല് എന്നിവയില് വിട്ടുവീഴ്ചയില്ലെന്നും ബിജെപി പ്രഖ്യാപിച്ചിട്ടുണ്ട്. രാജ്യത്ത് ഏകീകൃത സിവില്‍കോഡ് നടപ്പാക്കണമെന്നത് സംഘപരിവാര് മുന്നോട്ടുവയ്ക്കുന്ന ആവശ്യമാണ്. മുസ്ലിം, ക്രൈസ്തവ, സിഖ് വിഭാഗങ്ങള്‍ക്ക് നിലവിലുള്ള നിയമങ്ങള് ഹിന്ദുതാല്‍പ്പര്യങ്ങള്‍ക്ക് എതിരാണെന്ന് ആര്‍എസ്എസ് പ്രചരിപ്പിക്കുന്നു. പാര്‍ലമെന്റില് മതിയായ ഭൂരിപക്ഷം ലഭിച്ചാല് ഏകീകൃത സിവില്‍കോഡ് നടപ്പാക്കുമെന്നതാണ് ബിജെപിയുടെ പ്രഖ്യാപിതനയം. മൃദുവായ സ്വരത്തിലാണ് വിവാദവിഷയങ്ങള് ഇപ്പോള് അവതരിപ്പിക്കുന്നതെങ്കിലും ഇതിനു പിന്നിലുള്ള ഉദ്ദേശ്യം വ്യക്തമാണ്. ശക്തമായ വര്‍ഗീയപ്രചാരണം അഴിച്ചുവിട്ടാണ് ബിജെപി ഉത്തര്‍പ്രദേശിലും ബിഹാറിലും നേട്ടമുണ്ടാക്കിയത്. മഹാരാഷ്ട്ര, ഹരിയാന, ജാര്‍ഖണ്ഡ്, ഡല്‍ഹി, ജമ്മു-കശ്മീര് സംസ്ഥാനങ്ങളില് ഇക്കൊല്ലവും ബിഹാറില് അടുത്തവര്‍ഷവും നിയമസഭാതെരഞ്ഞെടുപ്പ് നടക്കും. ലോക്സഭാതെരഞ്ഞെടുപ്പില് വിജയിച്ച തന്ത്രം നിയമസഭാതെരഞ്ഞെടുപ്പുകളിലും പരീക്ഷിക്കാനാണ് ബിജെപി ലക്ഷ്യമിടുന്നത്.\nPosted by ജനശക്തി at 9:12 AM\nNanam June 1, 2014 at 2:03 PM\nARUN.M.S. MANEENDRAN NAIR July 24, 2014 at 3:54 PM\nniyamam ellaavarkkum onnayikkude?\nഏകീകൃത സിവില്‍കോഡില് ചര്‍ച്ച വേണമെന്ന് കേന്ദ്രമന്...\nരാജ്യവ്യാപക പ്രതിഷേധം ഉയരുന്നു\nകേരളത്തിലെ പോസ്റ്റ് ഓഫീസുകള് കോര് ബാങ്കിങ് മേഖലയ...\nപ്ലസ് വണ് അപേക്ഷ 15 വരെ; ഓണ്‍ലൈന് പ്രതിസന്ധി തുട...\nതെരഞ്ഞെടുപ്പുചെലവും ഇനി ത്രിതല പഞ്ചായത്തുകള് വഹിക...\nസ്കൂള് പിരീഡുകള് എട്ടാക്കി; ഉച്ചഭക്ഷണസമയം കുറയ്ക...\nഡീസല്‍വില 50 പൈസ കൂട്ടി


Nelson MCBSവിശുദ്ധ യൗസേപ്പുപിതാവിന്‍റെ വണക്കമാസം: പതിനാലാം തീയതി\n*വിശുദ്ധ യൗസേപ്പുപിതാവിന്‍റെ വണക്കമാസം: പതിനാലാം തീയതി*\n*”യേശുക്രിസ്തുവിന്റെ ജനനം ഇപ്രകാരമായിരുന്നു: അവന്റെ മാതാവായ മറിയവും ജോസഫും തമ്മിലുള്ള വിവാഹ നിശ്ചയം കഴിഞ്ഞിരിക്കെ, അവര് സഹവസിക്കുന്നതിനുമുമ്പ് അവള് പരിശുദ്ധാത്മാവിനാല് ഗര്‍ഭിണിയായി “*\n*വി. യൗസേപ്പ് പ്രാര്‍ത്ഥനാജീവിതത്തിന്‍റെ ഉദാത്ത മാതൃക*\n*വി. യൗസേപ്പ് എന്തെങ്കിലും സംസാരിച്ചതായി നാം വിശുദ്ധ ഗ്രന്ഥത്തില് കാണുന്നില്ല. എന്താണ് ഇതിനു കാരണം? അദ്ദേഹം പ്രാര്‍ത്ഥനയുടെ ഉന്നതമായ അവസ്ഥയില് എത്തിയിരുന്നതിനാലാണ് അധികം സംസാരിക്കാതിരുന്നത് എന്നാണ് ചരിത്രകാരന്‍മാര് അഭിപ്രായപ്പെടുന്നത്. അതായത് പ്രാര്‍ത്ഥനാജീവിതത്തിന്‍റെ ഉദാത്ത മാതൃകയാണ് വി. യൗസേപ്പ്. അദ്ദേഹം പ്രാര്‍ത്ഥനയിലൂടെ ദൈവവുമായി നിരന്തരം സമ്പര്‍ക്കം പുലര്‍ത്തിയിരുന്നു എന്നു മനസ്സിലാക്കാവുന്നതാണ്. പരിശുദ്ധ കന്യകാമറിയം ഗര്‍ഭിണിയായി എന്നു കാണപ്പെട്ട അവസരത്തില് വി. യൗസേപ്പ് അസ്വസ്ഥചിത്തനായി.*\n*കന്യകാമറിയം ഗര്‍ഭിണിയായിരിക്കുന്നത് പരിശുദ്ധാത്മാവിനാലാണ് എന്ന് ദൈവദൂതന് വന്ദ്യപിതാവിനെ അറിയിക്കുന്നു. ഹേറോദേസ് ശിശുവിനെ വധിക്കുവാനുള്ള ഉപജാപത്തില് ഏര്‍പ്പെടുന്ന വിവരവും ദൈവദൂതനാണ് അദ്ദേഹത്തെ അറിയിക്കുന്നത്. ഈജിപ്തില് നിന്നുള്ള പ്രത്യാഗമനം വത്സലപിതാവ് ദൈവത്തിന്‍റെ പ്രത്യേക നിര്‍ദ്ദേശാനുസരണമാണ് നിര്‍വഹിച്ചത്. അനിതരസാധാരണമായ പ്രാര്‍ത്ഥനാജീവിതം നയിക്കുന്നവര്‍ക്കു മാത്രമേ അത് സാധിക്കുകയുള്ളൂ. തിരുക്കുടുംബം എല്ലാവര്‍ഷവും ഓര്‍ശ്ലം ദൈവാലയത്തില് പോയി പ്രാര്‍ത്ഥിച്ചിരുന്നു. സുദീര്‍ഘവും ക്ലേശം നിറഞ്ഞതുമായ യാത്ര കഴിച്ച് അവര് ജെറുസലേമില് എത്തിച്ചേര്‍ന്നു. പ്രാര്‍ത്ഥിക്കുന്നതില് അവര് ഏറെ തത്പരരായിരുന്നു എന്നുള്ള വസ്തുത വി. യൗസേപ്പിന്‍റെ പ്രാര്‍ത്ഥനാ തീക്ഷ്ണതയേ എടുത്തു കാട്ടുന്നു.*\n*പ്രാര്‍ത്ഥനയുടെ ഏറ്റവും ഉന്നതമായ പദവി പ്രഖ്യാപിച്ചിരുന്ന ഒരു വ്യക്തിയായിരുന്നു വിശുദ്ധ ത്രേസ്യ. ധ്യാനിക്കുവാന് അറിഞ്ഞുകൂടാത്തവര് വി. യൗസേപ്പിന്‍റെ പക്കല് പോകുവിന്. അദ്ദേഹം നിങ്ങളെ പ്രാര്‍ത്ഥിക്കുവാന് പഠിപ്പിക്കും എന്ന് അമ്മ ത്രേസ്യ പ്രസ്താവിച്ചിട്ടുണ്ടല്ലോ. സ്വന്തം ജീവിതത്തില് ഉണ്ടായ അനുഭവത്തില് നിന്നായിരിക്കണം വി. ത്രേസ്യ ഇപ്രകാരം പറഞ്ഞിട്ടുള്ളത്. ദൈവാരാധനയിലും പ്രാര്‍ത്ഥനയിലും നാമും എത്രമാത്രം തത്പരരായിരിക്കണമെന്ന് വി. യൗസേപ്പിന്‍റെ ജീവിതമാതൃക നമ്മെ പഠിപ്പിക്കുന്നു. കൂടാതെ വിശുദ്ധ യൗസേപ്പ് പ്രവര്‍ത്തിച്ചതെല്ലാം ഈശോയോടുകൂടി, ഈശോയില്, ഈശോയ്ക്കു വേണ്ടി ചെയ്തുകൊണ്ട് അദ്ദേഹത്തിന്‍റെ ജീവിതം തന്നെ ഒരു നിരന്തര പ്രാര്‍ത്ഥനയായി രൂപാന്തരപ്പെടുത്തി. നമ്മുടെ അനുദിന ജീവിത ചുമതലകളും ജോലികളുമെല്ലാം ഇപ്രകാരം ചെയ്തുകൊണ്ടും നമുക്കും നമ്മുടെ ജീവിതത്തെ പ്രാര്‍ത്ഥനയാക്കിത്തീര്‍ക്കാം. പ്രഭാതത്തിലെ തന്നെ നിയോഗപ്രകരണത്തിലൂടെ നമുക്ക് അത് നിര്‍വഹിക്കാം.*\n*ഇറ്റലിയില് ഒരു സാധാരണ കുടുംബത്തില് ജിയോവാനി എന്ന യുവാവ് 1871-ല് കഠിനരോഗ ബാധിതനായി. സമര്‍ത്ഥരായ അനേകം ഡോക്ടര്‍മാരെക്കൊണ്ട് ചികിത്സ നടത്തിയെങ്കിലും രോഗശമനം ഉണ്ടായില്ല. ഇനി യാതൊരു മാര്‍ഗ്ഗവും അവശേഷിക്കുന്നില്ല എന്ന് അദ്ദേഹത്തിന് ബോദ്ധ്യമായി. ഉണ്ടായിരുന്ന വസ്തുവകകളെല്ലാം വിറ്റ് ആ കുടുംബം ഈ രോഗം മൂലം നിര്‍ദ്ദനാവസ്ഥയിലായിത്തീര്‍ന്നു. കണ്ണീരും കൈയുമായിത്തീര്‍ന്ന കുടുംബാംഗങ്ങള് ഡോക്ടര്‍മാരോട് ഏതെങ്കിലും വിധത്തില് ജിയോവാനിയെ രക്ഷിക്കണമെന്ന് കരഞ്ഞപേക്ഷിച്ചു. പക്ഷേ, ഡോക്ടര്‍മാരുടെ മറുപടി ഇപ്രകാരമായിരുന്നു. ” ഈ രോഗിക്ക് രക്ഷ പ്രദാനം ചെയ്യുവാന് ഇന്നുള്ള യാതൊരു വൈദ്യശാസ്ത്രത്തിനും സാദ്ധ്യമല്ല. ദൈവസഹായം കൊണ്ടു മാത്രം ഒരുപക്ഷേ ഇയാള് രക്ഷപെട്ടേക്കാം.”*\n*മരണത്തിന്‍റെ വക്കിലെത്തിയെന്നു ബോദ്ധ്യമായിരുന്നതിനാല് ഇടവക വികാരി ജിയോവാനിക്ക് രോഗീലേപനം നല്‍കിയിരുന്നു. മാര് യൗസേപ്പിന്‍റെ ഉത്തമ ഭക്തരായ കുടുംബാംഗങ്ങള് ജിയോവാനിക്കു വേണ്ടി ഈ പുണ്യപിതാവിന്‍റെ പക്കല് സഹായമഭ്യര്‍ത്ഥിച്ചു. എല്ലാവരും മുട്ടുകുത്തി തിരുസ്വരൂപത്തിന്‍റെ മുന്‍പില് അശ്രുകണങ്ങള് ചൊരിഞ്ഞു ദീര്‍ഘനേരം പ്രാര്‍ത്ഥിച്ചു. മാര് യൗസേപ്പിന്‍റെ രൂപത്തില് ചുംബിക്കുവാനുള്ള പ്രചോദനം രോഗിക്കുണ്ടായി. ആഗ്രഹം കുടുംബാംഗങ്ങളെ അറിയിച്ചു. അതനുസരിച്ച് രൂപം കൊണ്ടുവന്നു ചുംബിച്ചു. യുവാവില് അത്ഭുതകരമായ രോഗശാന്തിയുടെ ലക്ഷണങ്ങള് കണ്ടുതുടങ്ങുകയും ക്രമേണ രോഗവിമുക്തി ലഭിക്കുകയും ചെയ്തു.*\n*പ്രാര്‍ത്ഥനാ ജീവിതത്തില് ഉന്നതമായ പദവി പ്രാപിച്ച വി. യൗസേപ്പേ. അങ്ങ് ദൈവവുമായി നിരന്തര സമ്പര്‍ക്കത്തിലേര്‍പ്പെട്ടിരുന്നല്ലോ. അങ്ങ് ചെയ്തതെല്ലാം ഈശോയോടുകൂടിയും ഈശോയിലും ഈശോയ്ക്കു വേണ്ടിയുമായിരുന്നു. വത്സലപിതാവേ, ഞങ്ങളും ദൈവാരാധനയിലും പ്രാര്‍ത്ഥനയിലും തീക്ഷ്ണതയുള്ളവരാകുവാന് അനുഗ്രഹിക്കണമേ. ഞങ്ങളുടെ എല്ലാ പ്രവര്‍ത്തനങ്ങളും ഈശോയോടുകൂടിയും ഈശോയിലും ഈശോയ്ക്കു വേണ്ടിയും നിര്‍വഹിക്കുവാന് ഞങ്ങളെ പഠിപ്പിക്കണമേ.*\n*പ്രാര്‍ത്ഥനാജീവിതത്തിന്‍റെ മാതൃകയായ വി. യൗസേപ്പേ, ഞങ്ങളെ പ്രാര്‍ത്ഥിക്കുവാന് പഠിപ്പിക്കണമേ.*


ടാറ്റായുടെ വരാനിരിക്കുന്ന അത്ഭുതങ്ങൾ കാണാം - Drive Kerala\nടാറ്റായുടെ വരാനിരിക്കുന്ന അത്ഭുതങ്ങൾ കാണാം\nby DRIVE KERALA August 9, 2020 November 7, 2020\nവാഹന വിപണിയിൽ ലോകത്തിലെ തന്നെ മികച്ച ഒരു ബ്രാന്റിലേക്ക് നീങ്ങിക്കൊണ്ടിരിക്കുകയാണ് നമ്മുടെ ടാറ്റാ മോട്ടോർസ്. ഒരു കാലത്തു വാഹന നിർമാണ രംഗത്തു കാര്യമായ സംഭാവനകൾ നൽകിയിരുന്ന ടാറ്റക്ക് പിന്നീട് ഈ മികവ് നിലനിർത്തുവാൻ കഴിഞ്ഞില്ല. തൽഭലമായി ടാറ്റ കാറുകൾ നിരത്തികളിൽ നിന്നും മെല്ലെ കുറയുവാൻ തുടങ്ങി. ഡിസൈനിങ്ങിലെ കുറവുകളായിരുന്നു ടാറ്റക്ക് വിപണിയിൽ തിരിച്ചടിയായത്.\nകാലത്തിനനുസരിച്ചുള്ള മാറ്റങ്ങൾ ഡിസൈനുകളിൽ കൊണ്ടുവരാൻ ടാറ്റ ശ്രെമിച്ചില്ല എന്നത് തന്നെയാണ് സത്യം. എന്നാൽ എപ്പോൾ ടാറ്റ പൂർവ്വാധികം ശക്തിയോടെ തന്നെ തിരിച്ചു വരുന്ന വാർത്തകളാണ് വാഹന രംഗത്തു നിന്നും അറിയുന്നത്. 2020 ലെ ഓട്ടോ എക്സ്പൊയിൽ കാണുന്നത് ഈ വാർത്തയെ സാധുകരിക്കുന്ന കാര്യം തന്നെയാണ്. വളരെ വലിയ കാൽവെപ്പാണ് ടാറ്റ ഇന്നത്തെ വാഹന വിപണിയിൽ കൊണ്ട് വന്നിരിക്കുന്നത്.\nഅവരുടെ പോരായ്മ എന്തായിരുന്നു എന്ന് മനസ്സിലാക്കി തന്നെ അതിന്റെ ഉത്തമ പരിഹാരം കണ്ടുകൊണ്ടു തന്നെയാണ് ടാറ്റ തന്റെ വാഹനങ്ങളെ 2020 ലെ ഓട്ടോ എക്സ്പൊയിൽ വാഹന ലോകത്തിനു പരിചയപെടുത്തിയിരിക്കുന്നതു. അത് ഓരോ വാഹനങ്ങളുടെയും രൂപ ശൈലിയിൽ പ്രതിഭലിക്കുന്നുമുണ്ട്. ആഡംബര വാഹന നിർമാതാക്കളായ Land Rover നെ ടാറ്റ സ്വന്തമാക്കിയിരുന്നു.\nഅതിനാൽ തന്നെ ടാറ്റായുടെ പുതിയ വാഹനങ്ങളുടെ ഡിസൈനുകളിൽ Land Rover ന്റെ ഡിസൈനുകളുടെ അതെ ഫ്ലാറ്റുഫോമിലാണ് നിർമിക്കുന്നത്. കൂടാതെ വാഹന ലോകത്തെ ഇനിയുള്ള ഭാവി ഇലക്ട്രോണിക്സ് വാഹനങ്ങളിലാണ് എന്ന് മനസ്സിലാക്കിയ ടാറ്റ ഇലക്ട്രോണിക് വാഹനങ്ങൾ കൂടുതലായി നിർമിക്കുന്നതിൽ ശ്രദ്ധ ചൊലുത്തുന്നുണ്ട്. 2020 ലെ ടാറ്റായുടെ പുതിയ കാറുകളുടെ കൂടുതൽ വിശേഷങ്ങൾ കാണാം.\nവീഡിയോ ഇഷ്ട്ടമായാൽ ഷെയർ ചെയ്‌തു നിങ്ങളുടെ കൂട്ടുകാരിലേക്ക് കൂടെ എത്തിക്കു. വാഹനലോകത്തെ പുത്തൻ വിശേഷങ്ങളും ടിപ്‌സുകളിൽ ദിവസവും ലഭിക്കുവാൻ ഈ ഫേസ്ബുക്ക് പേജ് ലൈക് ചെയ്‌തു ഫോല്ലോ ചെയ്യൂ.\n2.70 ലക്ഷം മുതൽ ഇന്നോവ സ്വന്തമാക്കാം.\nയൂസ്ഡ് കാർ വാങ്ങാൻ ഉദ്ദേശിക്കുന്നവരാണോ ഇക്കാര്യങ്ങൾ അറിയാതെ പോയി വാങ്ങരുത്.\nടാറ്റയുടെ വരാനിരിക്കുന്ന മിഡ്സൈസ് SUV ബ്ലാക്‌ബേർഡ്


| ബിഷപ് ഫ്രാങ്കോ കേരളത്തിലെ ഇടതുനേതാക്കള്‍ക്കു പ്രിയങ്കരന്, പ്രമുഖ നേതാവിനെ ഉയര്‍ന്ന സ്‌ഥാനത്തെത്തിച്ചതിന്റെ പിന്നിലും ഫ്രാങ്കോ; കന്യാസ്‌ത്രീയുടെ പരാതിയില് ബിഷപ്പിന്റെ അറസ്‌റ്റു നടക്കാത്തത് പ്രത്യുപകാരം | Mangalam\nTuesday, March 26, 2019 Last Updated0Min 35 Sec ago English Edition\nFriday 27 Jul 2018 12.28 AM\nബിഷപ് ഫ്രാങ്കോ കേരളത്തിലെ ഇടതുനേതാക്കള്‍ക്കു പ്രിയങ്കരന്, പ്രമുഖ നേതാവിനെ ഉയര്‍ന്ന സ്‌ഥാനത്തെത്തിച്ചതിന്റെ പിന്നിലും ഫ്രാങ്കോ; കന്യാസ്‌ത്രീയുടെ പരാതിയില് ബിഷപ്പിന്റെ അറസ്‌റ്റു നടക്കാത്തത് പ്രത്യുപകാരം\nകോട്ടയം: ലൈംഗികമായി പീഡിപ്പിച്ചെന്ന കന്യാസ്‌ത്രീയുടെ പരാതിയില് ജലന്ധര് ബിഷപ് ഫ്രാങ്കോ മുളയ്‌ക്കലിനും അറസ്‌റ്റിനുമിടയില് നില്‍ക്കുന്നത് സംസ്‌ഥാന ആഭ്യന്തര വകുപ്പ്. പരാതി ശരിവയ്‌ക്കുന്ന നിരവധി തെളിവുകള് ശേഖരിച്ച അന്വേഷണസംഘത്തെ, കന്യാസ്‌ത്രീക്കെതിരേ ബിഷപ് നിരത്തിയ ആരോപണങ്ങള് സാധൂകരിക്കുന്ന തെളിവുകള്‍ക്കായി അലയാന് വിട്ടിരിക്കുകയാണ്. അറസ്‌റ്റിനു തയാറെടുത്ത അന്വേഷണ സംഘവുമായി ഒരു ഐ.പി.എസ്. ഉദ്യോഗസ്‌ഥന് നടത്തിയ കൂടിക്കാഴ്‌ചയിലായിരുന്നു ഈ വഴിത്തിരിവ്.\nബലാത്സംഗം ചെയ്യപ്പെട്ടെന്ന പരാതിയില് മറ്റാരായാലും അറസ്‌റ്റ് ചെയ്യപ്പെടുന്ന സാഹചര്യത്തിലും ബിഷപ്പിന്റെ കാര്യത്തില് അന്വേഷണസംഘം ആഭ്യന്തരവകുപ്പിന്റെ പച്ചക്കൊടിക്കായി കാത്തുനില്‍ക്കുകയാണ്. ശാസ്‌ത്രീയ തെളിവുകളും മഠത്തിലെ രേഖകളും അവിടെയുണ്ടായിരുന്ന മറ്റു കന്യാസ്‌ത്രീകളുടെ മൊഴികളും ബിഷപ്പിന് എതിരായിരുന്നു. കന്യാസ്‌ത്രീക്കെതിരേ ഉയര്‍ന്ന ആരോപണത്തില് മൊഴിയെടുത്ത് പരാതി ദുര്‍ബലപ്പെടുത്താനാണു സമ്മര്‍ദം. ബിഷപ്പിനു സഹായകമാകുന്നതും പ്രോസിക്യൂഷന് ആവശ്യമില്ലാത്തതുമായ മൊഴിക്കായാണു പോലീസിന്റെ പരക്കംപാച്ചില്.\nബിഷപ് ഫ്രാങ്കോയ്‌ക്കെതിരേ കോട്ടയം ജില്ലാ പോലീസ് മേധാവിക്കു പരാതി നല്‍കിയപ്പോള്‍ത്തന്നെ കന്യാസ്‌ത്രീയെ പിന്തിരിപ്പിക്കാന് നീക്കം നടന്നിരുന്നു. സംസ്‌ഥാനത്തെ വിവാദനായകനായ ഐ.പി.എസുകാരനെ ഉപയോഗിച്ചാണ് ഈ നീക്കം നടത്തിയത്. ഭരണകക്ഷിയിലെ ഒരു പ്രമുഖ നേതാവിനെ ഉയര്‍ന്ന സ്‌ഥാനത്തെത്തിച്ചതിലെ പ്രധാന ഇടപെടല് ബിഷപ് ഫ്രാങ്കോയുടേതായിരുന്നു എന്നാണ് അണിയറയിലെ സംസാരം. ഇടതുപക്ഷ ബന്ധം മൂലം കേരളത്തിലെ പല നേതാക്കള്‍ക്കും ബിഷപ് ഫ്രാങ്കോ പ്രിയങ്കരനാണ്. ചോദ്യംചെയ്യലിലേക്കു പോലും കാര്യങ്ങള് എത്താതിരിക്കുന്നത് ഇതിനുള്ള പ്രത്യുപകാരം.\nബിഷപ്പിനെ വധിക്കാന് പരാതിക്കാരിയായ കന്യാസ്‌ത്രീയും മറ്റ് അഞ്ചു കന്യാസ്‌ത്രീകളും അവരുടെ കുടുംബാംഗങ്ങളും ഗൂഢാലോചന നടത്തുന്നതായി ജലന്ധര് രൂപതയുടെ വക്‌താവ് നേരത്തേ കുറവിലങ്ങാട് പോലീസില് പരാതി നല്‍കിയിരുന്നു. ഈ പരാതി കളവാണെന്ന് അന്വേഷണത്തില് വ്യക്‌തമായി.\nബിഷപ് ഫ്രാങ്കോയ്‌ക്ക് എതിരായ തെളിവുകള്\nകന്യാസ്‌ത്രീ ലൈംഗികമായി പീഡിപ്പിക്കപ്പെട്ടിരുന്നെന്ന വൈദ്യപരിശോധനാ റിപ്പോര്‍ട്ട്.\nമജിസ്‌ട്രേറ്റിനു കന്യാസ്‌ത്രീ നല്‍കിയ രഹസ്യമൊഴി.\nകര്‍ദിനാള് മാര് ജോര്‍ജ് ആലഞ്ചേരിക്കു കന്യാസ്‌ത്രീ നല്‍കിയ പരാതി.\nപീഡിപ്പിക്കപ്പെട്ടെന്നു രേഖപ്പടുത്തി ഇന്ത്യയിലെ വത്തിക്കാന് സ്‌ഥാനപതിക്ക് കന്യാസ്‌ത്രീ അയച്ച ഇ-മെയില്.\nവത്തിക്കാനിലെ സ്‌്റ്റേറ്റ് സെക്രട്ടറിക്ക് അയച്ച കത്ത്.\nമാര്‍പ്പാപ്പയ്‌ക്കു നല്‍കിയ പരാതി ഒപ്പിട്ടുവാങ്ങിയതായി ഇന്റര്‍നെറ്റിലൂടെ ലഭിച്ച തെളിവ്.\nകുറവിലങ്ങാട് മഠത്തിലെ രണ്ടു കന്യാസ്‌ത്രീകള് മദര് ജനറലിനു നല്‍കിയ പരാതികള്.\nപീഡനം നടന്നതെന്നു പറയുന്ന കുറവിലങ്ങാട്ടെ മഠത്തില് ബിഷപ് ഫ്രാങ്കോ 15 തവണ തങ്ങിയിരുന്നെന്നു വ്യക്‌തമാക്കുന്ന സന്ദര്‍ശക ഡയറി.\nപരാതി പിന്‍വലിക്കുമെങ്കില് അഞ്ചു ലക്ഷം രൂപയും കന്യാസ്‌ത്രീക്കു സഭയില് ഇഷ്‌ടമുള്ള പദവിയും വാഗ്‌ദാനം ചെയ്‌ത് ബിഷപ്പിന്റെ ബന്ധു മധ്യസ്‌ഥന് വഴി സമീപിച്ചെന്ന കന്യാസ്‌ത്രീയുടെ സഹോദരന്റെ മൊഴി.\nകന്യാസ്‌ത്രീയുടെ മാതൃഇടവകയിലെ വികാരി ഫാ. നിക്കോളോസിന്റെ മൊഴി.\nകന്യാസ്‌ത്രീക്കും കുടുംബത്തിനുമെതിരേ ജലന്ധര് രൂപത കുറവിലങ്ങാട് പോലീസില് നല്‍കിയ പരാതി വ്യാജമാണെന്നു തെളിഞ്ഞത്.


ഇന്ത്യ-ഓസ്‌ട്രേലിയ ടി 20 പരമ്പരയിലെ ആദ്യ മത്സരം കാൻബറയിൽ; 162 റൺസെടുത്ത് ഇന്ത്യ - Express Kerala\nകാൻബറ: ഇന്ത്യ-ഓസ്‌ട്രേലിയ ടി 20 പരമ്പരയിലെ ആദ്യ മത്സരത്തിനു തുടക്കം. മത്സരത്തിൽ ടോസ് ജയിച്ച ഓസ്‌ട്രേലിയ ഇന്ത്യയെ ബാറ്റിങ്ങിനയച്ചു. ഏകദിന പരമ്പരയിലെ അവസാന മത്സരത്തിൽ ജയിച്ചതിന്റെ ആത്മവിശ്വാസത്തിൽ ഇന്ത്യയും ഏകദിന പരമ്പര സ്വന്തമാക്കിയ ആത്മവിശ്വാസത്തിൽ ഓസീസും ഏറ്റുമുട്ടിയപ്പോൾ ഇന്ത്യ നിശ്ചിത 20 ഓവറിൽ ഏഴ് വിക്കറ്റ് നഷ്ടത്തിൽ 161 റൺസ് നേടി. കെ.എൽ രാഹുലിന് അർദ്ധ സെഞ്ച്വറി. കെ.എൽ രാഹുലും രവീന്ദ്ര ജഡേജയുമാണ് ഇന്ത്യയെ ഭേദപ്പെട്ട സ്‌കോറിലെത്തിച്ചത്.\nകെ.എൽ.രാഹുൽ 40 പന്തിൽ നിന്ന് അഞ്ച് ഫോറും ഒരു സിക്‌സും സഹിതം 51 റൺസ് നേടിയാണ് പുറത്തായത്. 23 പന്തിൽ നിന്ന് അഞ്ച് ഫോറും ഒരു സിക്‌സും സഹിതം 44 റൺസുമായി ജഡേജ പുറത്താകാതെ നിന്നു. നാലാമനായി കളത്തിലിറങ്ങിയ സഞ്ജു സാംസൺ ഒരു സിക്‌സും ഒരു ഫോറും ഉൾപ്പടെ 15 പന്തിൽ 23 റൺസും ഹാർദിക് പാണ്ഡ്യ 15 പന്തിൽ നിന്ന് 16 റൺസും നേടി. ശിഖർ ധവാനൊപ്പം കെ.എൽ.രാഹുലാണ് ഇന്നിങ്സ് ഓപ്പൺ ചെയ്തത്. ഒരു റൺസെടുത്ത ധവാനെ സ്റ്റാർക് പുറത്താക്കി. ക്യാപ്റ്റന് വിരാട് കോലി (9), മനീഷ് പാണ്ഡെ (2) എന്നിവരും രണ്ടക്കം കാണാതെ പുറത്തായി.\nടി. നടരാജനും മലയാളി താരം സഞ്ജു സാംസണും പ്ലേയിങ് ഇലവനിൽ ഇടംനേടി. മൂന്നാം ഏകദിനത്തില് ക്ലിക്കായ നടരാജന്റെ ട്വന്റി 20 അരങ്ങേറ്റമാണിത്. അഞ്ചാമനായാണ് സഞ്ജു ടീമിൽ കയറിയത്. ജസ്‌പ്രീത് ബുംറയെ ഒഴിവാക്കി. സ്പിന്നര്‍മാരായ യുസ്വേന്ദ്ര ചാഹലും കുല്‍ദീപ് യാദവും ടീമിലില്ല. പകരം സ്‌പിന്നർമാരായി വാഷിങ്‌ടൺ സുന്ദറും രവീന്ദ്ര ജഡേജയും ടീമിലുണ്ട്. ഓസ്ട്രേലിയൻ ടീമിൽ പരിക്ക് കാരണം ഡേവിഡ് വാർണറും പാറ്റ് കമ്മിൻസും ഇല്ല. ഓസ്‌ട്രേലിയക്ക് വേണ്ടി മോയ്‌സസ് ഹെൻറികസ് മൂന്നും മിച്ചൽ സ്റ്റാർക് രണ്ടും ആദം സാംപ, മിച്ചൽ സ്വെപ്‌സൻ എന്നിവർ ഓരോ വിക്കറ്റ് വീതവും നേടി.


കൊച്ചിയില് യുവനടി ആക്രമിക്കപ്പെട്ട കേസില് നടി മഞ്ജു വാര്യര്‍ക്കും സംവിധായകന് ശ്രീകുമാര് മേനോനുമെതിരെ ഗുരുതര ആരോപണങ്ങളുമായി രണ്ടാംപ്രതി മാര്‍ട്ടിന്. | Gramajyothi News\nകൊച്ചിയില് യുവനടി ആക്രമിക്കപ്പെട്ട കേസില് നടി മഞ്ജു വാര്യര്‍ക്കും സംവിധായകന് ശ്രീകുമാര് മേനോനുമെതിരെ ഗുരുതര ആരോപണങ്ങളുമായി രണ്ടാംപ്രതി മാര്‍ട്ടിന്.\nMarch 28, 2018 2:49 pm Published by : Web Desk\nശ്രീകുമാര് മേനോനും മഞ്ജു വാര്യരും ലാലും രമ്യാ നമ്പീശനും ചേര്‍ന്ന് ദിലീപിനെ കുടുക്കാനുണ്ടാനുണ്ടാക്കിയ കെണിയാണ് കേസെന്ന് മാര്‍ട്ടിന് മാധ്യമങ്ങളോട് പറഞ്ഞു. ദിലീപിനെ കുടുക്കാന് വേണ്ടി ഗൂഢാലോചന നടത്തി.\n‘സത്യസന്ധമായ കാര്യങ്ങളാണു പറയാനുള്ളത്. നിരപരാധിയായ തന്നെ ഉള്‍പ്പെടെ ഒട്ടേറെപ്പേരെ ചതിച്ചതാണ്. അതിന്റെ പ്രതിഫലമായാണു മഞ്ജുവിന് മുംബൈയില് ഫ്‌ലാറ്റും ‘ഒടിയനില്’ അവസരവും ലഭിച്ചത്. കുറേ കാര്യങ്ങള് പറയാനുണ്ട്. കോടതയില് പൂര്‍ണ വിശ്വാസമുണ്ട്. കാര്യങ്ങളെല്ലാം കോടതിയെ ബോധ്യപ്പെടുത്തിയിട്ടുണ്ട്. നീതി ലഭിക്കുമെന്നാണു വിശ്വാസം’ വിചാരണയുടെ ഭാഗമായി കോടതിയില് ഹാജരാക്കിയപ്പോള് മാര്‍ട്ടിന് മാധ്യമങ്ങളോട് പറഞ്ഞു. തനിക്ക് കോടതിയില് പൂര്‍ണവിശ്വാസമുണ്ടെന്നും നീതി ലഭിക്കുമെന്നാണ് പ്രതീക്ഷയെന്നും മാര്‍ട്ടിന് പറഞ്ഞു.\nഇതിനിടെ എറണാകുളം പ്രിന്‍സിപ്പല് സെഷന്‍സ് കോടതി നടിയെ ആക്രമിച്ച കേസില് ഏതൊക്കെ രേഖകള് പ്രതികള്‍ക്കു നല്‍കാനാകുമെന്ന് അറിയിക്കണമെന്നു പ്രോസിക്യൂഷനു നിര്‍ദേശം നല്‍കി. തുടര്‍ന്ന് കേസ് പരിഗണിക്കുന്നത് അടുത്തമാസം പതിനൊന്നിലേക്കു മാറ്റി. കഴിഞ്ഞ ദിവസം നടിയെ ആക്രമിച്ച കേസില് ഹൈക്കോടതിയില് വാദം തുടരുന്നതിനിടെ നടിയെ ആക്രമിക്കുന്ന ദൃശ്യങ്ങള് ദിലീപിന് എന്തിനാണെന്ന് കോടതി ചോദിച്ചിരുന്നു. ദൃശ്യങ്ങള് മുന്‍പ് ഒരു തവണ കണ്ടതല്ലേയെന്ന് കോടതി ആരാഞ്ഞിരുന്നു.\nഎന്നാല് ശരിയായ വിചാരണയ്ക്ക് ദൃശ്യങ്ങള് ലഭ്യമാക്കണമെന്ന് ദിലീപിന്റെ അഭിഭാഷകന് ആവശ്യപ്പെട്ടു. വിഡിയോയില് എഡിറ്റിംഗ് നടന്നതായി സംശയമുണ്ടെന്ന് അഭിഭാഷകന് കോടതിയെ അറിയിച്ചു. പോലീസ് ഇക്കാര്യം മറച്ചുപിടിക്കാന് ശ്രമിക്കുന്നു. സ്ത്രീ ശബ്ദം ആക്രമിക്കപ്പെട്ട നടിയുടേതാണോ എന്നറിയണം. നടിയുടെ ശബ്ദത്തിന്റെ തീവ്രത കുറച്ചതായും സംശയമുണ്ടെന്ന് അഭിഭാഷകന് പറഞ്ഞു. പുരുഷ സ്ത്രീ ശബ്ദങ്ങളുടെ തീവ്രതകള് തമ്മില് വ്യത്യാസമുണ്ടെന്നും അദ്ദേഹം ചൂണ്ടിക്കാട്ടിയിരുന്നു.\nദൃശ്യങ്ങള് ആവശ്യപ്പെട്ട് നേരത്തെ ദിലീപ് നല്‍കിയ ഹര്‍ജി അങ്കമാലി മജിസ്‌ട്രേറ്റ് കോടതി തള്ളിയിരുന്നു. ദിലീപിന് കൈമാറിയാല് ദൃശ്യങ്ങള് പുറത്താകുമെന്ന പ്രോസിക്യൂഷന് വാദം കോടതി അംഗീകരിക്കുകയായിരുന്നു. ഹൈക്കോടതിയിലെ ഹര്‍ജിയില് തീരുമാനമാകുന്നത് വരെ വിചാരണ തുടങ്ങരുതെന്ന ദിലീപിന്റെ ആവശ്യവും സിംഗിള് ബെഞ്ച് അംഗീകരിച്ചിരുന്നില്ല.


അയ്യപ്പഭക്തർക്ക് കർശന നിയന്ത്രണം; ജാഗ്രതാ നിർദ്ദേശം - BLIVE - Malayalam\n1.9k Views by Blive News August 13, 2018, 8:39 am inNews\nപമ്പ: പമ്പാനദിയിൽ ജലനിരപ്പ് വൻതോതിൽ ഉയരുന്നത് കണക്കിലെടുത്ത് അയപ്പഭക്തർക്ക് കർശന നിയന്ത്രണമേർപ്പെടുത്തുന്നതായി തിരുവിതാംകൂർ ദേവസ്വം ബോർഡ്.\nപമ്പയിലും ത്രിവേണിയിലും വെള്ളം കരകവിഞ്ഞൊഴുകുകയാണ്.അയ്യപ്പഭക്തർക്ക് ശബരിമലയിലേക്ക് പോകുന്നതിനുള്ള പമ്പാനദിയ്ക്ക് കുറുകെയുള്ള പാലം വെള്ളം കയറിയ അവസ്ഥയിലാണ്. നദിയിൽ ജലനിരപ്പ് കൂടുന്നതല്ലാതെ കുറയുന്നില്ല. അപകടരമാം വിധം ഒഴുക്ക് പമ്പാനദിയിൽ ഉണ്ട്.\nപമ്പ ഉൾപ്പെടെയുള്ള ഡാമുകളുടെ ഷട്ടറുകൾ ഇപോഴും തുറന്നിരിക്കുന്നു. ഈ പശ്ചാത്തലത്തിൽ അയ്യപ്പഭക്തർക്ക് കർശന നിയന്ത്രണമേർപ്പെടുത്താൻ ജില്ലാ ഭരണകൂടവും ദേവസ്വം ബോർഡും പോലീസും സംയുക്തമായി തീരുമാനിച്ചിരിക്കുന്നത്. പത്തനംതിട്ടയിലെ മഴയുടെ തോതിനും മാറ്റമില്ല.\nപമ്പാ നദിയിലെ വെള്ളത്തിന്റെ അപകടാവസ്ഥയ്ക്ക് മാറ്റം വരാതെ അയ്യപ്പഭക്തരെ പമ്പയിൽ നിന്ന് ശബരിമലയിലേക്ക് കടത്തിവിടാനാകില്ല. ഈ മാസം 15 ന് ശബരിമലയിൽ നിറപുത്തരി ചടങ്ങിനെത്താനിരിക്കുന്ന അയ്യപ്പഭക്തർ ജാഗ്രതാ നിർദ്ദേശം പാലിക്കണമെന്നും ദേവസ്വം ബോർഡ് അറിയിച്ചു. പമ്പയിൽ പൊലീസ് ബാരിക്കഡ് സ്ഥാപിച്ചും, വടം കെട്ടിയും ,അപകട മുന്നറിയിപ്പ് നൽകിയും അയ്യപ്പഭക്തർക്ക് സ്ഥിതിഗതികൾ കൈമാറാൻ സജ്ജമാണ്. അയ്യപ്പഭക്തർ അപകട മുന്നറിയിപ്പ് നിർദ്ദേശങ്ങൾ മുഖവിലക്കെടുക്കണമെന്ന് ദേവസ്വം ബോർഡ് പറഞ്ഞു.\nPrevious article മഴക്കെടുതി: കോണ്‍ഗ്രസ് പ്രവര്‍ത്തകർ ഉദാരമായി സംഭാവന ചെയ്യണമെന്ന് കെ പി സി സി അധ്യക്ഷൻ\nNext article പട്ടിക വർഗ വിദ്യാർഥികൾക്ക് സിവിൽ സർവീസ് പരിശീലനം ഈ വർഷം മുതൽ


Arogyam Life Plus - A Life Care Blog\nJune 26, 2022 by Media Desk\nതൊട്ടാവാടി ചെടി പ്രധാനമായും തൊട്ടാൽ അപ്പോൾ തന്നെ വാടി പോകുന്നത് കൊണ്ടാണ് തൊട്ടാവാടി എന്ന പേര് നൽകിയിരിക്കുന്നത്. നമ്മുടെ ശരീരത്തിൽ ഉണ്ടാകുന്ന അലർജി സംബന്ധമായ രോഗങ്ങൾക്ക് ഉത്തമ … Read more\nJune 26, 2022 by Web Desk\nഇന്ത്യാ പോസ്റ്റ് സ്റ്റാഫ് കാർ ഡ്രൈവർ തസ്തികകളിലേക്ക്, ഉദ്യോഗാർത്ഥികളിൽ നിന്ന് അപേക്ഷ ക്ഷണിച്ചു. താൽപ്പര്യമുള്ള ഉദ്യോഗാർത്ഥികൾ indiapost.gov.in എന്ന ഇന്ത്യ പോസ്റ്റിന്റെ ഔദ്യോഗിക സൈറ്റ് വഴി ഓൺലൈനായി … Read more\nപ്രായം കൂടുന്നതിനനുസരിച്ച് അനുബാധകമായ പെൻഷൻ വർദ്ധനവ് എൺപത് വയസിന് പകരം 65 വയസ്സു മുതൽ നടപ്പാക്കുന്നതിനു വേണ്ടി പാർലമെന്റ് സ്ഥിരം സമിതി കേന്ദ്ര സർക്കാരിന് ശുപാർശ അയച്ചിരിക്കുകയാണ്. … Read more\nഇന്ത്യയിൽ ആകെയുള്ള അർബുദ രോഗികളിൽ 6.9 ശതമാനം ശ്വാസകോശ അർബുദം ഉള്ളവരാണ് എന്ന് കണക്കുകൾ വ്യക്തമാക്കുന്നു. ശ്വാസകോശത്തിന്റെ നല്ലൊരു ഭാഗത്തിലേക്ക് പടർന്നതിന് ശേഷമാണ് പല കേസുകളിലും ഈ … Read more\nJune 26, 2022 June 26, 2022 by Media Desk\nവിവിധ തരം ജോലികളിൽ ഏർപ്പെടുന്നവരാണ് എല്ലാ ആളുകളും. ശരീരത്തിൽ എന്തെങ്കിലും തരത്തിലുള്ള വേദനയും ബലക്കുറവ് ഇതുകൊണ്ടുതന്നെ എപ്പോഴെങ്കിലും അനുഭവപ്പെടാത്തവരായി ആരുമുണ്ടാകില്ല. ചില സമയങ്ങളിൽ ഉണ്ടാകുന്ന വേദനയോ ബലക്കുറവോ … Read more\nറേഷൻ കാർഡ് ഉടമകൾ ജൂൺ 30 ന് ഉള്ളിൽ ഇങ്ങനെ ചെയ്തില്ലെങ്കിൽ വമ്പൻ പണി കിട്ടും ! കേന്ദ്ര സർക്കാർ നൽകുന്ന അറിയിപ്പ് !! നിങ്ങൾ ചെയ്യേണ്ട കാര്യങ്ങൾ വിശദമായി അറിയാം..\nJune 25, 2022 by Web Desk\nറേഷൻ കാർഡ് ഉടമകൾക്ക് ഒരു പ്രധാന വാർത്തയാണ് ഇവിടെ പറയുന്നത്. ഈ കാര്യങ്ങൾ നിങ്ങൾ ചെയ്തില്ലെങ്കിൽ നിങ്ങളുടെ റേഷൻ വിതരണം തടയപ്പെടാൻ സാധ്യതയുണ്ട്. നിങ്ങളുടെ റേഷൻ കാർഡ് … Read more\nഈച്ചയുടെ ശല്യം എന്നേക്കുമായി ഇല്ലാതാക്കാം !! ഇതൊരു വട്ടം മാത്രം പ്രയോഗിച്ചാൽ മതി. വിശദമായി അറിയാം..\nJune 25, 2022 June 25, 2022 by Media Desk\nമിക്ക വീടുകളിലും നേരിടുന്ന പ്രധാന പ്രശ്നമാണ് ഈച്ചശല്യം. വീടുകളിൽ ഉണ്ടാകുന്ന ഈച്ച ശല്യം എങ്ങനെ പെട്ടെന്ന് തന്നെ മാറ്റി എടുക്കുന്നത് എങ്ങനെ എന്ന് നോക്കാം. ടീച്ചർ ശല്യം … Read more\nഎത്ര വലിയ ബ്ലോക്കും മാറ്റിയെടുക്കാം!! ഏറ്റവും എളുപ്പ മാർഗ്ഗം ഇതാണ്. വ്ലോഗർ നിരഞ്ജന പറയുന്നു..\nJune 25, 2022 by Media Desk\nപല സമയങ്ങളിലും ഭക്ഷണപദാർത്ഥങ്ങൾ അടിഞ്ഞുകൂടി സിങ്ക് ബ്ലോക്ക് ആവാറുണ്ട്. ബ്ലോക്ക് ആയ കിച്ചൺ സിങ്കുകൾ എങ്ങനെ ബ്ലോക്ക് മാറ്റി വൃത്തിയാക്കി എടുക്കാം എന്നതിനെ കുറിച്ചാണ് ഇനി പറയുന്നത്. … Read more\nപല്ലിലെ പുഴുക്കളെ എളുപ്പത്തിൽ നീക്കം ചെയ്യാം. പോടും വേദനയും ഇനി ഉണ്ടാകില്ല. എങ്ങിനെയെന്ന് അറിയൂ..\nപല്ലിൽ ഉണ്ടാകുന്ന കേടുകൾ എളുപ്പത്തിൽ മാറ്റിയെടുക്കാം. വീട്ടിൽ തന്നെ ചെയ്തെടുക്കാവുന്ന ഈ മിക്സ് മാത്രം മതി. എങ്ങനെ എന്ന് നോക്കാം. ഇതിനുവേണ്ടി ആദ്യം തന്നെ ആവശ്യമായി വരുന്നത് … Read more\nഅശ്ലീല വീഡിയോകൾ കാണുന്നവർ ആണോ? നിങ്ങൾ നിരീക്ഷണത്തിലാണ്. വീട്ടിലെത്തി പിടികൂടും. വിശദമായി അറിയൂ..\nമൊബൈൽ ഫോൺ ഉപയോഗിക്കുന്ന എല്ലാ ആളുകളെയും ബാധിക്കുന്ന നടപടിയാണ് പോലീസിന്റെ ഭാഗത്തു നിന്നും വന്നിരിക്കുന്നത്. മൊബൈൽ ഫോണിൽ അശ്ലീല വീഡിയോകൾ കാണുന്നവരെ നിരീക്ഷിച്ചുവരികയാണ് കേരള പോലീസ്. ഓപ്പറേഷൻ … Read more